ވަގުތުކޮޅަކު ލޯގަނޑުން މޫނު ބަލައިލުމަށްފަހު، ހައުލާ މުޅި ކޮޓަރިއަށް ނަޒަރު ހިންގައިލިއެވެ. އަދި ހަށިފުރާ ނޭވާއެއް ލަމުން ހައުލާ އިށީންނީ އެނދުގައެވެ. ހައުލާގެ ހަށިން ބުރަހެލި ކަމެއް ފާހަގަ ވިޔަސް، އޭނާ ހުރީ މިކަމުން ސަލާމަތް ވެވުނު ގޮތުން ވަރަށް ހިތްހަމަ ޖެހިފައެވެ. ވަގުތު ކޮޅަކު އެހެން އިނުމަށްފަހު ހައުލާ އޭނާގެ ފޯނު ނަގައި، ވައިބަރު ކޯލް ހިސްޓްރީގައި ފުރަތަމަ އިން ނަމްބަރަށް "ތޭންކްސް" ޖަހާފައި މެސެޖެއް ކޮށްލިއެވެ.\n"ދޮންބޭ. ދެން ނުރޮއި ހުއްޓާލާ! ކޮންމެ މީހެއް ވެސް މަރުވާނެ." މިފްޒާލްގެ އަތް ބާއްވައިލައިގެން އޮތީ މިފްރާހުގެ ކޮނޑުގައެވެ. މިފްޒާލް މަސައްކަތް ކުރަމުން ދިޔައީ މިފްރާހަށް ވިސްނައި ދެވޭތޯއެވެ. ނަމަވެސް މިފްޒާލް ދައްކަމުންދާ ވާހަކަތަކުން މިފްރާހުގެ ހިތަށް އެއްވެސް ތަސައްލީއެއް ނުލިބެއެވެ. މިކަމުގެ ތެރޭގައި މިފްރާހު އެކަނި އެތައް ވޭނެއް ތަހައްމަލް ކުރި އިރުގައި ވެސް، މިފްޒާލްގެ ފަރާތުން ފެނުނު ދުރުހެލިކަން އެއީ މިފްރާހަށް ފެނުނު ތަފާތު ކަމެކެވެ. އެވާހަކަތައް މިފްރާހު ނުދެއްކިއެއް ކަމަކު، އެ ކަންތައް އޮތީ މިފްރާހުގެ ހިތުގައި އަޅައިގެންނެވެ.\n"ކޮއްކޮ ދެން ދޭން ނިދާލަން!" ދެލޮލުން ކަރުނަަތައް ފުހެލައި، މިފްރާހު ހިތްވަރުކޮށްފައި ބުނެލިއެވެ. އެހެން ބުނިލެއް މިފްޒާލަށް ލަސްވި ކަހަލައެވެ. "ގުޑް ނައިޓް" އޭ ބުނެ ވަގުތުން ކޮޅަށް ތެދުވަމުން މިފްޒާލް ހިނގައިގަތީ އޭނާގެ ކޮޓަރިއަށް ވަންނާށެވެ.\nލިއުޝާ ފެންވަރައި ރީތިވެގެން ގެއިން ނުކުތީ އޭނާގެ ގެއްލިގެންދާ ދިރިއުޅުން އަނބުރާ ހޯދާށެވެ. އެ ދިރިއުޅުން އާރާސްތު ކުރާށެވެ. އެފްބީ ލައިވަށް ފަހު ލިއުޝާއަށް ވަނީ އާދަޔާ ޚިލާފު ހިތްވަރެއް ލިބިފައެވެ. ގިނަ ނެގެޓިވް ކޮމެންޓު ތަކަކާއި އެކު ވެސް، ލިއުޝާއަށް ހިތްވަރު ދިން މީހުންގެ ނިސްބަތް މަދެއް ނޫނެވެ. އެމީހުންގެ ހިތްވަރުގެ ބަސްތައް ލިއުޝާ ހަމަ އިސްކޮޅަށް އޭނާގެ ފައި ހަރަކާތް ކޮށްލަން ފުރުޞަތެއް ލިބުނެވެ.\nލިއުޝާގެ މިސްރާބު ހުރީ ރަނގަޅު ލޯޔަރެއްގެ އޮފީހަށެވެ. އެއްވެސް ކުށެއް ނެތި، އޭނާގެ ފިރިމީހާ ޖަލުގެ ތޭރިތަކުގެ ތެރޭގައި ހޭދަ ކުރާ ކޮންމެ ސިކުންތަކީ ލިއުޝާއަށް ފަސޭހަ ވަގުތެއް ނޫނެވެ. ދޭތެރެ ދޭތެރެއިން ލިއުޝާއަށް ލިބެމުންދާ މިފްޒާލްގެ ކޯލްތަކަށް އެއްވެސް ސަމާލު ކަމެއް ނުދީ، ލިއުޝާ ގޮސް ވަނީ އޭނާ ބޭނުންވި ލޯޔަރުގެ އޮފީހަށެވެ.\nއެތައް ފަހަރަކު ލިއުޝާއަށް ގުޅައިގެން ވެސް އެއްވެސް ކާމިޔާބީއެއް މިފްޒާލަކަށް ނުލިބުނެވެ. ލިއުޝާ ފޯނަށް ޖަވާބު ނުދޭތީ، "އައި ލަވް ޔޫ" ޖަހާފައި އެތައް މެސެޖެއް މިފްޒާލަށް ވަނީ ލިއުޝާއަށް ފޮނުވިފައެވެ. ނަމަވެސް އެއިން އެއްވެސް މެސެޖަކުން ލިއުޝާގެ ހިތަށް އެއްވެސް އަސަރެއް ނުކުރިއެވެ. މާޔޫސްވެ، ކަރު އެލުވައިލަމުން މިފްޒާލް ޑައިލް ކޮށްލީ ދެން ޒީނާއަށެވެ.\n"ހަލޯ. ޒީ ކޮބާ؟" މިފްޒާލް ހުރީ އޭނާގެ ކޮޓަރީގެ މެދަށްހާ ހިސާބުގައި ކޮޅަށެވެ.\n"ކޯއްޗެއް؟" ޒީނާ އަހައިލީ އުނދަގު ގޮތަކަށެވެ. ޒީނާގެ އަޑުގައި ވަނީ ބަލިކަށި ކަމެވެ. އެއްޗެއް ކެވެނީ އެއް ނޫނެވެ. ކާހިތް ވެސް ނުވަނީއެވެ. އަބަދުވެސް ބޭނުން ވަނީ އެކަނިވެރި ވާށެވެ. ވަޒީފާ މަތިން ވެސް އޭނާ ފޫހި ވެއްޖެއެވެ. އެކަމާ އޭނާގެ މަންމަ ޒުހުދާ ދެރަވެގެން އެތައް ސުވާލެއް ކޮށްފިއެވެ. ނަމަވެސް "ބަލީ" ކަމަށް ބުނެ ކޮންމެ ފަހަރަކު ވެސް ފަރުޖެއްސޭތޯ ޒީނާ މަަސައްކަތް ކުރެއެވެ.\n"ލިއު ޚަބަރެއް ވިތަ؟ އަހަރެންގެ ލިއު ކޮބާ؟ ލިއު އަހަރެން ގުޅީމަ ނުނަގާ ފޯނެއް ވެސް. ލިއުގެ ޚަބަރެއް ނުވޭތަ ހަމަ؟" މިފްޒާލް ގަދަކަމުން ހީނލާފައި އެހެން އަހައިލި ކަމުގައި ވިޔަސް، އޭނާ ވެސް ހުރީ މާކަ އުފާވެފައެއް ނޫނެވެ. އޭނާގެ ކޯލްތަކަަށް ލިއުޝާ ޖަވާބު ނުދޭތީ އެކަމުގެ ކަންބޮޑުވުން މިފްޒާލްގެ އިންތިހާއަށް އޮވެއެވެ.\n"ނުވޭ! އަހަރެންނަށް ކިހިނެއް ޚަބަރު ވާނީ." ޒީނާ ފޫހި ގޮތަކަށް ބުނެލިއެވެ. ޒީނާ އިނީ ވާހަކަދައްކަން ބޭނުންވާ މޫޑެއްގައެއް ނޫނެވެ.\n"އަހަރެން ގުޅީމަ ލިއު ނުނަގާ ފޯނެއް ވެސް. އަހަރެން އައިލަވްޔޫ ޖަހާފަ އެތައް މެސެޖެއް ވެސް ކޮށްފިން، އެކަމު ލިއުއަށް ހީނުވޭ ކަން ނޭނގެ ކަމެއްވާހެން ވެސް.." މިފްޒާލް އެހެން ބުނުމުން ޒީނާ ވަރަށް ބައިވަރު ވާހަކަ ބުނަން ބޭނުންވިއެވެ. ނަމަވެސް ޒީނާ އަކީ މިނިވަނެއް ނޫންކަން އިޙްސާސް ވުމުން ޒީނާ އަނގަ ހުޅުވާފައިވެސް، ހިމޭން ވެލިއެވެ.\n"އެއްޗެއް ބުނެބަލަ! އައިޑިއާ ދީބަލަ!" މިފްޒާލްގެ އަޑުން ސީރިއަސްކަން ޒީނާއަށް ފާހަގަވިއެވެ. އެއްޗެއް ނުބުނަން މުޅި ނަފްސު ހިމޭންވުމަށް ފަހުގައި ވެސް، ޒީނާ އަނެއްކާ ވެސް އަނގަ ހުޅުވިއެވެ. ތަކުރާރުކޮށް މިފްޒާލްގެ ސުވާލުތައް ޒީނާއަށް ކުރިމަތިވާތީއެވެ.\n"އަހަރެންނަށް ނޭނގެ ތީ މީހުން ލޯބި ހޯދަން އުޅޭ ގޮތެއް ކަމެއް. ތި ކުރާ ކަމުން، ކޮންމެ މީހެއް ވެސް އަންނާނީ ރުޅި މިފްޒާލް ދެކެ." ޒީނާގެ ހިތުގައި ގުޅަކޮށްގެން ހުރި ވާހަކަތަކުން ކުޑަ މިންވަރެއް، އޭނާގެ ނަފްސު އޭނާއަށް ދިން ކުޑަ ހިނދުކޮޅުގެ ތެރޭގައި ބޭރުކޮށްލިއެވެ.\n"އައްދޭ! އައްދޭ!" މިފްޒާލްގެ އަޑު ހަރުކަށިވީ ހަމަ ކުއްލިއަކަށެވެ.\n"ކަލޭގެ ލެކްޗަރެއްތަ ތީ؟ އަހަރެން ލިއު ހޯދާނަން. ބަލައްޗޭ! ކަލޭ ޖެހޭނީ ލިއު އަހަރެންނަށް ހޯދައި ދޭން." މިފްޒާލް އޭނާގެ ދަތްޕިލަ ޖައްސައި ވާން ކޮށްލަމުން ބުނެލިއެވެ. އެއްވެސް އެއްޗެއް ނުބުނެ ޒީނާ ކަންފަތުގައި ފޯނު ޖަހައިގެން، ދެރަވެފައި އިނެވެ.\nމުޅިން އައު ދުވަހަކަށް އިިރު އުދަރެހުން މަރުޙަބާ ކިޔައިފިއެވެ. ޑިއުޓީގައި ޝިޔާދު އިނީ ވަރަށް ކަންބޮޑުވެފައެވެ. މިހާރަކަށް އައިސް ޒީނާ އާއި ލިއުޝާ ވަޒީފާއަށް ނާންނާތީ ޝިޔާދުގެ ހިތުގައި އެތައް ސުވާލެއް ވަނީ ބޮނޑިވެފައެވެ. އެކަމާ ގުޅިގެން މިފްޒާލަށް ގުޅުމުން އެކަންތައް މިފްޒާލް ދަންނަ ކަމަކަށް ވެސް ނުހަދައެެވެ. ގައިގެ ވަރު ދޫކޮށްލަމުން، ޝިޔާދު ބުރަކަށި ގޮނޑިއަށް ވިއްދައިލީ މިވަމުންދާ ގޮތާއި މެދު ކުޑަކޮށް ވިސްނައިލުމަށެވެ. ޒީނާ އާއި ލިއުޝާއާ ދެމެދުގައި ޖެހިގެން އުޅޭ މައްސަލައިގެ ވާހަކަ ވަނީ ޝިޔާދަަށް ވެސް މީސް މީޑިއާ އިން ތިލަވެފައެވެ. ލިއުޝާ އާއި ޒީނާގެ ދެމެދުގައި އެވަރުގެ ބޮޑު މައްސަލަ އެއް ޖެހެން ދިމާވި ސަބަބެއް ނޭނގުނަސް، ޝިޔާދަށް ޤަބޫލު ކުރަން ދަތިވީ ޒީނާގެ ވާހަކަތަކެވެ. ހަމަ ކުއްލިއަކަށް ހުރެފައި، ޒީނާ ކުރި ތުހުމަތު ތަކެވެ. އެކަންތަކުގެ ފަހަތުގައި ވަނީ ކޮން ކަމެއް ބާއޭ ޝިޔާދުގެ ހިތް ބުނެއެވެ.\nދެ ޚިޔާލެއްގައި އިނދެ، ކުއްލިއަކަށް ޝިޔާދު ގޮނޑީގައި ރީއްޗަށް ހަމަޖެހެލިއެވެ. އަދި ވަރަށް އަވަސްކޮށް ފޯނު ހުޅުވައިލަމުން ލިއުޝާގެ ނަމްބަރަށް ޑައިލްކޮށްލީ، ވަގުތު ކޮޅަކު ހުއްޓުން އަރާފައި އިނުމަށްފަހު ގައެވެ. ކޮންމެ ގޮތެއް ވިޔަސް، އެތައް އަހަރަކު ލިއުޝާއާ އެކު ކިޔެވި އިރުގައި ވެސް ލިއުޝާ ޝިޔާދަކަށް ނުބައެއް ނޫނެވެ.\n"ހަލޯ. ލިއު؟" ލިއުޝާ ފޯނަށް ޖަވާބު ދޭނެ ކަމަށް ވެސް ޝިޔާދު ފުރަތަމަ ހީއެއް ނުކުރެއެވެ.\n"ޝިޔާދު.. ކިހިނެއްވީ؟" ލިއުޝާގެ އަޑުގައި ވަނީ ކުރަކި ކަމެވެ. އެއްވެސް ހަމަޖެހުމެއް އެ އަޑުގައި ނެތެވެ.\n"ލިއު ކިހިނެއްތަ؟ އަހަރެން މި ގުޅާލީ ލިއު ޖޮބަށް ނާންނާތީ. ޒީ ވެސް ނާދޭ. ކިހިނެއް ވެގެން މިއުޅެނީ." ޝިޔާދު އެހެން އަހައިލުމުން ލިއުޝާ މާނޭވާއެއް ދޫކޮށްލިއެވެ.\n"މިވާ ގޮތް ނޭނގޭ މީހެއް މި ރާއްޖޭގަ މަދުވާނެ. އަހަރެން ވަކި ކީކޭ ބުނާނީ ދޯ؟" ލިއުޝާ އޮތީ އެނދުގައި އެއް އަރި އަކަށް އޮށޯވެގެން، ކަންފަތުގައި ފޯނު ޖަހައިގެންނެވެ.\n"އައިމް ސޮރީ ލިއު. އަހަރެން މި ހުންނަނީ ވަރަށް ދެރަވެފަ. ދެން އެދުވަހު އެ ރުޅީގަ އެވައްތަރަށް ވާހަކަ ދެކެވުނީ. ސޮރީ.." ޝިޔާދު "ސޮރީ ފީލް" ވެގެން ބުނެލިއެވެ.\n"އަހަރެންނަށް އޯކޭއޭ. ގާތް މީހާއަށް ކަމެއް ވީމަ ތިހެން ވެދާނެ. އެކަމު އަހަރެންގެ ނަޞޭހަތެއް އަހަންޏާ، އެއްވެސް މީހަކަށް މާބޮޑަށް އިތުބާރު ނުކުރޭ!" ލިއުޝާ އެހެން ބުނެ ފޯނު ކަނޑައިލީ އިތުރަށް ވާހަކަދައްކަން ހިތްވަރު ނުލިބި، ލިއުޝާ ރޯ އަޑު ޝިޔާދަށް އިއްވަން ބޭނުން ނުވާތީއެވެ. ޙަޤީޤަތުގައި ލިއުޝާ ރޯކަށް ބޭނުމެއް ވެސް ނޫނެވެ. އެ ކަމުން ލިއުޝާ ބަލިކަށި ވެދާނެތީއެވެ. މިއީ ލިއުޝާ ހިތްވަރުގަދަ ކޮށް، ލޯޔަރާއި އެކު ހައިޝަމް ސަލާމަތް ކުރަން ޖެހޭ ވަގުތުކަން ލިއުޝާއަށް ވިސްނެއެވެ.\nހަވީރުގެ ވަގުތެވެ. ކާރުބާރު ބޮޑު މަގުތަކުގައި ހައުލާ ހިނގާފައި ދިޔައީ، ޓެކްސީއެއް ނުލިބުމުންނެވެ. މޫނު ބުރުގާ އާއި އެކު، ގަޔަށް ދޫ ބޮޑު ކަޅު ހެދުމެއް ހައުލާ ލައިގެން ހުރި އިރު، އޭނާ އެންމެންގެ ލޯމަތިން ވަންހަނާ ވެފައިވާ ފަދައެވެ. ހައުލާގެ މިސްރާބު ހުރީ ސީދާ މިފްރާހުގެ ގެއަށެވެ. ހިތުގައި ޖެހިލުންކަން އިންތިހާއަށް އޮތް އިރު، ކުރިމަތި މި ލަނީ އާދައިގެ ކަމަކާ ނޫންކަން ހައުލާއަށް އެނގެއެވެ. ހައުލާގެ މޭ ވަރަށް ޖެހެއެވެ. ނަމަވެސް ފިނޑިވެ، ފަސްޖެހޭކަން ހައުލާ ބޭނުމެއް ނުވިއެވެ. "މައިންބަފައިންނާ، ޢާއިލާއެއް ނެތި އެންމެ ހިތްދަތި، އުދަނގޫ ދުވަސްތައް ވޭތުކުރި ފަދައިން މިޙަޔާތް ވެސް ވޭތު ކުރެވޭނޭ" އެއީ މިހާރު ހައުލާގެ ޝިއާރެވެ.\nލިއުޝާ އިނީ އޭނާގެ ފިރިމީހާގެ ލޯޔަރުގެ އޮފީހުގައެވެ. ލިއުޝާ އާއި އެކު ލޯޔަރު އަޒްކާ ވެސް އިނެވެ.\n"ހެކި ބޭނުން ވާނެ. ސޯ ފުރަތަމަ ކަމަކަށް ބަލަންވީ އެތަނަށް އެއްވި މީހުންގެ ވާހަކަތައް ހުރި ގޮތް." އަޒްކާ ބަލައިލީ ލިއުޝާގެ މޫނަށެވެ. އަޒްކާ އަކީ އުމުރުން 24 އަހަރުގެ ޒުވާން ލޯޔަރެކެވެ. ލިއުޝާއަށް ވުރެ އެއް އަހަރު އަޒްކާ ކުޑައެވެ. ބަލާބެލުމަށް އަޒްކާ އަކީ "މޮޑާރން ލައިފަށް" ލޯބި ކުރާ މީހެކެވެ. ލައިގެން ހުރީ ކްރޮޕް ޓޮޕް ކޮޅަކާއި، އޮފިޝަލް ޖިންސެކެވެ. އަޒްކާގެ އިސްތަށިގަނޑު ފަންވެފައި، ހަމުގެ ކުލަ އައްޏެވެ. މޫނުމަތީގައި މޭކަޕް ކޮށްފައި ހުރީ ވަރަށް މަދުންނެވެ. ވާހަކަދައްކާ ރާގާއި، ތުންފަތުން ގެންނަ ހިނިތުންވުމުން، އަޒްކާ އަކީ ހިތްހެޔޮ މިޒާޖުގެ ފަރާތެއް ކަމަށް ލަފާކުރެވެއެވެ.\n"އާދެ! އެކަން އަޅުގަނޑު ކުރާނަން." ލިއުޝާ އެހެން ބުނީ ވަރަށް މާޔޫސް ވެފައި އިނދެގެންނެވެ.\n"ލިއުޝާ ހާސް ނުވޭ! ތިކަމުން އަހަރެން ލިއުޝާ ސަލާމަތް ކުރާނަން." އަޒްކާ އެހެން ބުނެ، ލިއުޝާގެ އަތުގައި ހިފައިލި ވަގުތަކީ އޭނާގެ ފޯނު ރިންގުވި ވަގުތެވެ.\n"ހަލޯ ބޭބީ. ހަމަ މިސްވެގެން ގުޅާލީ. ދާންވީތަ ބަލާ." އެކޮޅުން ވާހަކަދެއްކީ ޑޮކްޓަރު ޝިޔާދެވެ. އަޒްކާ ހިނިތުންވެލިއެވެ.\n"އާނ! އެކަމު އިރުކޮޅެއް ފަހުން އާދޭ އިނގޭ. އިރުކޮޅަކުން ނިމޭނެ. މިސްޔޫ ޓޫ." އަޒްކާ އެހެން ބުނެ، ބަލައިލީ ކުރިމަތީގައި ހުރި ލިއުޝާއަށެވެ. ލިއުޝާ ގަދަކަމުން ހިނިތުންވެލިއެވެ.\n"އެއީ ރައްޓެހިވެގެން އުޅޭ ކުއްޖާ. ބަލާ އަންނަންހޯ. ހެހެ." އަޒްކާ އެހެން ބުނެލީ، ހިނިއައިސްފައި އިނދެގެންނެވެ. އަޒްކާގެ މިޒާޖުގައި އެކުވެރިިކަމާއި، އޭނާ އަކީ "އޮޕަން މައިންޑް" މީހެއްކަން ވަރަށް ރަނގަޅަށް ލިއުޝާއަށް އެނގުނެވެ. ލިއުޝާ އިތުރަށް ހިނިތުންވުން ފައުޅުކޮށްލީީ "ޝުކުރިއްޔާ"އޭ ބުނަމުންނެވެ.\nލިއުޝާ އޮފީހުން ނުކުމެގެން ގޮސް، މަސައްކަތް ފެށީ ޓެކްސީއެއް ލިބޭތޯއެވެ. އަތް ދަބަހަށް ވޮލެޓް ލަމުން، އަޒްކާ ޝިޔާދަށް ގުޅައި އޭނާ ބަލައި އައުމަށް އެދުނެވެ. ޝިޔާދާ ވާހަކަދައްކައި ނިމުމަށްފަހު، އަޒްކާ ފޯނު ބޭއްވި އިރު އޭނާގެ ފޯނަށް ވަނީ2މެސެޖެއް ލިބިފައެވެ.\n"ވަރަށް ބިރު ގަނޭ. ހީވޭތަ މިކަންވާނެހެން؟"\n"އަހަރެންނަށް ވާނެ ދޯ؟"\nމެސެޖު ކިޔައިލުމާއި، "އާނ! ވާނެ. ގްޑް ލަކް." އޭ ޖަހާފައި އަޒްކާ މެސެޖަށް ރިޕްލައި ކޮށްލިއެވެ. މިފްރާހުގެ ގެއަަށް ވަންނަން އެޅި ފުރަތަމަ ފިޔަވަޅާއި އެކު، ހައުލާއަށް ލިބުނު ރިޕްލައި މެސެޖު ކިޔާލަމުން، ހިނިތުންވެލަމުން ހައުލާ އެގެއަށް ވަންނަން ހިނގައިގަތެވެ. (ނުނިމޭ)


Raeese ah ves mashakai kureveyne maahauley gaaimukodhinuma edhijje - vNews.mv\nރައީސަށްވެސް މަސައްކަތްކުރެވޭނެ މާހައުލެއް ގާއިމްކޮށްދިނުމަށް އެދިއްޖެ\nއަހުމަދު ހަމީދު އާދަމް 19 March 2016, 23:43\nރައީސުލްޖުމްހޫރިއްޔާ އަބްދުﷲ ޔާމީން އަބްދުލްގައްޔޫމަށްވެސް އަމާންކަމާއެކު މަސައްކަތްކުރެވޭނެ ފަދަ މާހައުލެއް ގާއިމުކޮށްދިނުމަށް އެމަނިކުފާނު އިދިކޮޅުފަރާތްތަކުގެ ކިބައިން އެދިލައްވައިފިއެވެ.\nއެމަނިކުފާނު މިކަމަށް އެދިލެއްވީ "ރައީސް ޔާމީން 2018" ކެމްޕެއިން ލީޑަރުން ތަމްރީންކުރުމުގެ މަހާސިންތާގެ ތިންވަނަ ބުރު ނިންމުމުގެ ރަސްމިއްޔާތުގައި މިރޭ ވާހަކަފުޅު ދައްކަވަމުންނެވެ.\nރައީސުލްޖުމްހޫރިއްޔާ ވިދާޅުވީ ގައުމަކަށް ހިދުމަތް ކޮށްދޭނެ ރައީސެއް ހޮވާ އިރު، ގާނޫނުގެ ހައްގުގައި ރައްޔިތުން ގޮވައިގެން ކުރިއަށްދާން އެންމެ ރަނގަޅީ ކޮން ބޭފުޅެއްތޯ ބަލާފަ ވޯޓުދިނުމަކީ މުހިންމު ކަމެއްކަމަށެވެ. އަދި ރައްޔިތުންނަށް ބޭނުންވާ އަސާސީ ހައްގުތައް ކަށަވަރު ކޮށްދީ ރައްޔިތުންގެ ފުދުންތެރިކަން އިތުރުކޮށްދިނުމަކީ އެއިރެއްގައި އޮންނަ ސަރުކާރެއްގެ މަސްއޫލިއްޔަތެއް ކަމަށް ރައީސް ވިދާޅުވިއެވެެ. އަދި، ދިވެހި ރައްޔިތުންނަށް އެންމެ ބޮޑަށް ބޭނުންވަނީ ރައްޔިތުންގެ ތެރޭގައި ސުލްހަވެރިކަމާ އަމާންކަން ގާއިމުކުރުން ކަމުގައިކަމަށް ރައީސުލްޖުމްހޫރިއްޔާ ވިދާޅުވިއެވެ. އެހެންކަމުން އަމާންކަމާއެކު މަސައްކަތްކުރެވޭނެ ފަދަ މާހައުލެއް އެމަނިކްފާނަށްވެސް ގާއިމްކޮށްދެއްވަން ޖެހޭކަމަށް ރައީސް ވިދާޅުވިއެވެ.\nރައީސުލްޖުމްހޫރިއްޔާ ވިދާޅުވީ، ސަރުކާރުން ކުރަމުންދާ މަސައްކަތަކީ ދިވެހިރާއްޖޭގެ ރައްޔިތުން ގޮވައިގެން އަމާން ބަނދަރަކަށް ވާސިލުވެވޭތޯ ކުރާ މަސައްކަތެއް ކަމަށެވެ.\nރައީސުލްޖުމްހޫރިއްޔާ ވިދާޅުވީ ސަރުކާރުން ރައްޔިތުންގެ ލާބައާއި މަންފާއަށް ވަރަށް ގިނަ ކަންތައްތަކެއް ކޮށްދެއްވާފައިވާކަމަށާ އޭގެ ތެރެއިން އެންމެ ފާހަގަކުރެވޭ ހިދުމަތްތަކެއް ދެވިފައިވަނީ މައިގަނޑު ދެދާއިރާ ކަމުގައިވާ ސިއްހީ ދާއިރާ އަށާއި ތައުލީމީ ދާއިރާއަށް ކަމަށެވެ.\nއެގޮތުން ސިއްހީ ދާއިރާއިން ކޮށްދެއްވާފައިވާ ހިދުމަތްތަކުގެ ތެރޭގައި ސުޕަ ސްޕެޝަލިސްޓުން ރާއްޖެއަށް ގެނެސް 6000 ބަލިމީހުންގެ މެޑިކަލް ޓެސްޓުތައް ވަނީ ހެދިފައިކަން ފާހަގަކުރެއްވިއެވެ. އަދި ރާއްޖޭގެ ހުރިހާ އަތޮޅަކަށް ސީ އެމްބިއުލަންސްގެ ހިދުމަތް ފެށިފައިވާކަމަށްވެސް ވިދާޅުވިއެވެ.\nމީގެ އިތުރުން، ތައުލީމީ ދާއިރާއަށް ގެނެވިފައިވާ ކުރިއެރުންތަކަށް އަލިއަޅުއްވާލައްވަމުން ރައީސުލްޖުމްހޫރިއްޔާ ވިދާޅުވީ، ވޭތުވެދިޔަ ދެ އަހަރުގެ ތެރޭގައި 423 ކުލާސްރޫމާއި 19 ހޯލާއި 21 ކޮމްޕިއުޓަރު ލެބޯރަޓަރީއާއި 12 ސައިންސް ލެބޯރަޓަރީ ވަނީ އެޅިފައެވެ. އަދި މީގެ އިތުރުން، ސްކޫލްތަކުގަ މަސައްކަތްކުރާ ޓީޗަރުނަކީ އެންމެ ދަށްވެގެން ޑިޕްލޮމާ ފެންވަރަށް ކިޔަވާފަތިބި ބަޔަކަށް ހެދުމަށް ހާއްސަ ކޯސް ތަކެއް ހިންގިފައިވާކަންވެސް ރައީސުލްޖުމްހޫރިއްޔާ ފާހަގަކުރެއްވިއެވެ.


ދިވެހި ބަހާ އެހެން ބަސްބަސް މަސްހުނި ނުކުރަމާތޯ! | Jazeera\tދިވެހި ބަހާ އެހެން ބަސްބަސް މަސްހުނި ނުކުރަމާތޯ! - Jazeera\nދިވެހި ބަހާ އެހެން ބަސްބަސް މަސްހުނި ނުކުރަމާތޯ!\nއީމާ މުހައްމަދު ވަހީދު April 11, 2019 941 views0\nދުނިޔެ ދައްކަމުން ގެންދާ ތަރައްގީއާއި ތަހްޒީބުގެ އަވާމެންދުރުގައި މިއަދު ދިވެހިން ވެސް މިދަނީ ޖެހެމުންނެވެ. ޚާއްސަކޮށް ދިވެހި ޒުވާނުން އެކުލަތަކުގައި އަވާގައި ޖެހޭ މިންވަރު ދަނީ އިތުރުވަމުންނެވެ. ހުޅަނގުގެ ގައުމުތަކުން ދައްކާ އަވާމެންދުރުގެ އަވާގައި ޖެހިގެން ދިވެހި ޒުވާނުން އަންނަނީ، ދިވެހި ވަންތަ ރީތި އާދަކާދަތައް ދޫކޮށްލައި އެގައުމުތަކުގެ އާދަކާދަ ތަކަށް ތަބާވަމުންނެވެ. ހިތާމަ ކުރަންޖެހޭ ކަމަކީ ދިވެހިން ބޭރު ގައުމުތަކުން ދައްކާ ދަޅަތަކުގައި ޖެހިގެން، އަމިއްލަ ދިވެހި މާދަރީ ބަސް ވެސް އަމިއްލަ އަތުން ވެއްޔާއި މޮޑެމުން ދާކަމެވެ. މިއީ އަޅައި ނުލައި ދޫކޮށްލެވޭ ވަރު ކަމެއް ނޫނެވެ. ދިވެއްސަކަށްވެ ހުރެ ދިވެހި ބަހަށް ހިތު ހުރިހާ ގޮތެއް ހަދާއިރު ލަދު ގަންނަން ޖެހޭ ނުންތޯއެވެ.\nއެހެން ބަސްބަހުން ވާހަކަ ދެއްކުން ނުވަތަ އެހެން ބަސްބަސް ދަސްކުރުމަކީ މައްސަލައެއް ނޫނެވެ. ނަމަވެސް މައްސަލައަކަށް ވާ ހިސާބަކީ، ދިވެހި ބަހަށް އިހާނެތިކޮށް ހިތައި ނުވަތަ ދިވެހި ބަސް ނަގާ ދުރަށް އެއްލާލާފައި އެހެން ބަހަކަށް، އަޅުގަނޑުމެންގެ ދިވެހި ބަހުގެ މައްޗަށް ވެރިވެގަތުމަށް ފުރުސަތު ދޭތީއެވެ. ނުވަތަ މުއާސަލާތުކޮށް އުޅޭއިރު ދިވެހި ބަހާއި އެހެން ބަސްތައް މަސްހުނި ކޮށްގެން، ދިވެހި ބަހުގެ އަސްލު ގެއްލޭ ގޮތަށް ބޭނުން ކުރުމުންނެވެ.\nދިވެހި ބަހަކީ، އަޅުގަނޑުމެންގެ ފަޚްރޭ، އެވެނިއެއްޗެކޭ، މިވެނިއެއްޗެކޭ ކިޔައި މޮޅެތި ވާހަކަތައް ދައްކާއިރު، އެދައްކާ ވާހަކަތަކާއި ދިވެހިންގެ އަމަލުތައް ހުންނަ ގޮތާއި ދިމާ ނުވާތީ އަޅުގަނޑުވެސް ލަދު ގަނެއެވެ. ހިތާމަވެސް ކުރަމެވެ. ދިވެއްސެއްކަން އަންގައިދޭ އެންމެ މުހިންމު އެއް އެއްޗަކީ ދިވެހި ބަހޭ ކިޔާފަައި ދިވެހި ބަހާއި ކޮންމެވެސް އެހެން ބަހަކާއި މަސްހުނިކޮށްގެން ވާހަކަދެއްކީމައި ކަޑައެއް ނުންތޯއެވެ. އެހިސާބުން އެއޮތީ ތިމާ ބުނާ ބަހުގައިވެސް ނުހިފޭއްޓިފައެއް ނުން ތޯއެވެ. އަމިއްލައަށް ވިސްނާލައްވާށެވެ. އަޅުގަނޑުމެން ވާހަކަ ދައްކާއިރު ކޮންމެ ޖުމުލައެއްގެ ދޭތެރެއަށް އިނގިރޭސި ލަފްޒެއް ނުވަތަ ހިންދީ ލަފްޒެއް ލައިގެން ވާހަކަ ދައްކައި ހެދުމުން އަޑު އަހަންވެސް ހަޑި ނުންތޯއެވެ. އެގޮތަށް ދިވެހި ބަހާއި އެހެން ބަސްތައް މަސްހުނި ކޮށްގެން ވާހަކަ ދެއްކުމުން ދިވެހި ބަހުގެ ހަމަތަކަށާއި، ގަވައިދުތަކަށްވެސް ބުރޫ އަރައެވެ.\nމިއަދު އެންމެ ތުއްތު ކުއްޖާއަށްވެސް ދިވެހި ބަހުން ވާހަކަ ދައްކަން ދަސްކޮށްދިނުމުގެ ބަދަލުގައި، ބެލެނިވެރިން ދަސްކޮށްދެނީ އިނގިރޭސި ބަހެވެ. އަޅުގަނޑު ބައެއް ފަހަރު އަޖައިބުވެސް ވެއެވެ. ދިވެއްސަކަށް ވެހުރެ އަޅުގަނޑުމެން އަޅުގަނޑުމެންގެ ދަރިންނަށް ދިވެހި ބަަހުގެ ބަދަލުގައި އެހެން ބަސްތަކުން ވާހަކަދައްކަން ދަސްކޮށްދިނުމަކީ ކޮށްގެން ވާނެ ކަމެއްވެސް ނޫނެވެ. ލަދުވެސް ގަންނަން ޖެހޭ ކަމެކެވެ. ކުޑަ ދަރިފުޅަށް ދިވެހި ބަސް ދަސްކޮށްދީފައި އެހެން ބަސްތައް ދަސްކޮށްދިނުމުގައި މައްސަލައެއް ނެތެވެ. ނަމަވެސް މައްސަލައަކީ، ދިވެހި ބަސް އެކަހެރިކޮށްފައި އަޅުގަނޑުމެންގެ ދަރިންނަށް އިނގިރޭސި ބަހުން ވާހަކަ ދައްކަން ދަސްކޮށްދޭތީއެވެ. މިއަދުގެ ޅަފުރައިގެ ކުދިން ދިވެހި ބަހަށް ވުރެ އިނގެރޭސި ބަހުން މާ ފަރިތަކޮށް ވާހަކަ ދައްކައެވެ. އެހެން ކަންކަން ދިމާވަނީ ކުއްޖާއަށް އިސްކުލޫގެ މާހައުލުގައިވެސް ދިވެހިން ވާހަކަ ދައްކަން ފަރިތަ ކޮށްދިނުމުގެ ބަދަލުގައި އެހެން ބަސްތަކަށް އިސްކަން ދޭތީއެވެ.\nމިހާރު މިއުޅޭ ދިވެހި ޒުވާނުން، ދިވެހި ބަހަށް ހަދާލާ ގޮތުގެ ވާހަކަ ދެއްކުމަށް ވުރެ ނުދެއްކިއްޔާ މާ ރަނގަޅު ވާނެއެވެ. މިއަދު ބައެއް ދިވެހި ޒުވާނުން ދެކޭ ގޮތުގައި ދިވެހި ބަހުން ވާހަކަ ދެއްކުމަކީ ވަރަށް ކަޓު އަދި ކަޑަ ކަމެކެވެ. އޭގެ ބަދަލުގައި އިނގިރޭސި ނުވަތަ އެހެން ބަހަކުން ރަނގަޅަށް ވާހަކަ ދައްކަން އެނގޭނަމަ އެވީ ދެން މާ މޮޅު މީހަކަށެވެ. ނަމަވެސް މިހާރު އެ ވިސްނުން ބަދަލު ކުރަން މާ ލަސްވެއްޖެއެވެ. އަޅުގަނޑުމެންނަށް "ދިވެހިން" ކިޔުމުގައިވެސް ދިވެހި ބަހުގެ ވަރަށް ބޮޑު ދައުރެއް އޮވެއެވެ. މޭބޮޑު ކޮށްލާފައި ފޮނިވެލާފައި އަހަރެންނަކީ ދިވެއްސެކޭ ބުނާއިރު، ދިވެހި ބަސް އެކަހެރި ކޮށްލައި އެބަހަށް ބޭނުން ގޮތެއް ހަދަން ލަދެއް ނުގަނޭތޯއެވެ. އަމިއްލަ ވަންތަ އަމިއްލަ ބަހެއް ގެންގުޅޭ ގައުމުތައް ވަރަށް މަދެވެ. އަޅުގަނޑުމެންގެ ދިވެހި ރާއްޖެއަކީ އެ މަދު ގައުމުތަކުގެ ތެރޭގައި ހިމެނޭ އެއް ގައުމެވެ. އަޅުގަނޑުމެން އެކަމަށް ފަޚުރުވެރި ވާންވީ ނުންތޯއެވެ؟ ނަމަވެސް ދިވެހިން އެކަމަށް ފަޚުރުވެރި ވުމުގެ ބަދަލުގައި ކުރާ ކަމަކީ ދިވެހި ބަހުގެ ތެރެއަށް އެހެނިހެން ބަސްތައް ވައްދައިގެން މަސްހުނިކޮށް ދިވެހި ބަހުގެ ހަމަތަކާއި ގަވައިދުތަކަށް ފައިން އަރައި ވެއްޔާއި މޮޑުމެވެ.\nމިގޮތަށް ކިތަންމެ ރިޕޯޓެއްވެސް ލިޔެވިދާނެއެވެ. ނަމަވެސް މައްސަލައަކީ ދިވެހި ބަހާއި ގުޅޭ މައްސަލަތަކަށް މިއަދާއި ޖެހެންދެންވެސް ހައްލެއް ނުލިބޭ ކަމެވެ. ހިތާމައިގެ ކޮޅެއްވެސް ނެތެވެ. ދިވެހި ބަސް ސަލާމަތް ކުރަން ކަމަށް ބުނެ ބަހާއި ގުޅޭ ބަހުސްތައް ބާއްވައި ނުވަތަ ދިވެހި ދުވަހެއް ފާހަގަކުރުމުން އެނިމުނީ އެއް ނޫނެވެ. ދިވެހި ބަސް ނެތިގެން ދިއުމުން ސަލާމަތް ކުރެވޭނީ އަޅުގަނޑުމެން އެންމެވެސް އެމީހެއްގެ ފަރުދީ ޒިންމާ އަދާކޮށްގެންނެވެ. ދިވެހި ބަހާއި އެހެން ބަސްތަކާއި މަސްހުނި ކޮށްގެން ވާހަކަ ދެއްކުން ހުއްޓައިގެންނެވެ. އަޅުގަނޑުމެންގެ ދަރިން ފުރަތަމަ ކިޔާ ބަސްތަކަކީ ދިވެހި ބަހުގެ ލަފްޒު ތަކަކަށް ހަދައިގެންނެވެ. އަދި މިޖީލުގެ ޒުވާނުންގެ ހިތުގައި ދިވެހި ބަހަށް ލޯބި ޖައްސައިގެންނެވެ. ވަގުތު ފާއިތު ނުވަނީސް ދިވެހި ބަސް ސަލާމަތް ކުރަން އެންމެ މަސައްކަތް ކޮށްގެންނެވެ.\nދިވެހި ބަހުގެ އެކެޑެމީ


Maldives Resort Futsal League Ge South Male Zonege Champion Kan Kndooma Resort Hoadhaifi - Vaguthu\nއައިޖީއެމްއެޗްގެ ކްލަސްޓާ ދަނީ ބޮޑުވަމުން، ކަންބޮޑުވުންތައް ދަނީ އިތުރުވަމުން - 8 ގަޑިއިރު ކުރިން\nރިސޯޓް ފުޓްސަލް ލީގްގެ ސައުތު މާލެ ޒޯން ޗެމްޕިއަންކަން ކަޑޫމާ ރިޒޯޓް ހޯދައިފި\nމޯލްޑިވްސް ރިޒޯޓް ފުޓްސަލް ލީގް 2018ގެ ސައުތު ޒޯންގެ ޗެމްޕިއަން ކަޑޫމާ ޓީމް - ފޮޓޯ: މޯލްޑިވްސް ރިޒޯޓް ފުޓްސަލް ލީގް ފޭސްބުކް ޕޭޖް\nމޯލްޑިވްސް ރިޒޯޓް ފުޓްސަލް ލީގް 2018ގެ ސައުތު މާލެ ޒޯންގެ ޗެމްޕިއަންކަން ހޮލިޑޭއިން ރިޒޯޓް ކަޑޫމާ މޯލްޑިވްސް ހޯދައިފިއެވެ.\nހޮލިޑޭއިން ރިޒޯޓް ކަޑޫމާ މޯލްޑިވްސް ރިޒޯޓް ފުޓްސަލް ލީގްގެ ޗެމްޕިއަންކަން ހޯދާފައި ވަނީ އިއްޔެ ހަވީރު ފިހަޅޮހި އައިލެންޑް ރިޒޯޓްގެ ދަނޑުގައި ކޮކޯ އައިލެންޑް ރިޒޯޓާއި ވާދަކޮށް އެޓީމްގެ މައްޗަށް ކުރި ހޯދައިގެންނެވެ.\nސައުތު މާލޭ ޒޯން އިން ޖުމްލަ 8 ޓީމެއް ވަނީ މި މުބާރާތުގައި ބައިވެރިވެފައެވެ. އެއީ ހޮލިޑޭއިން ރިޒޯޓް ކަޑޫމާ މޯމްޑިވްސް އާއި، ކޮކޯ އައިލެންޑް ރިޒޯޓާއި، އަނަންޓްރާ ރިޒޯޓާއި، ފިހަޅޮހި ރިޒޯޓާއި، އޯޒޯން އެޓްމޮސްފިޔަ ރިޒޯޓާއި، ޖުމައިރަލް ވިޓަވެލި ރިޒޯޓާއި، ބިޔާދޫ އައިލެންޑް ރިޒޯޓުގެ އިތުރުން ވެލައްސަރު ރިޒޯޓެވެ.\nފައިނަލް މެޗް ނިމުމަށްފަހު އެކި އެކި މަޤާމްތައް ހާސިލްކުރި ކުޅުންތެރިންނަށް ވަނީ ތައްޓާއި ހަނދާނީލިޔުން ދީފައެވެ. މި މުބާރާތުގެ ފައިނަލް މެޗްގެ އެންމެ މޮޅު ކުޅުންތެރިޔާގެ މަޤާމް ހާސިލްކޮށްފައިވަނީ ކަޑުމާ ރިޒޯޓްގެ ޖާޒީ ނަންބަރ 12، އަޒްލީން އަޙުމަދެއެވެ. އޭނާ ވަނީ މި މުބާރާތުގެ އެންމެ ގިނަ ގޯލްޖެހި ކުޅުންތެރިޔާގެ މަޤާމްވެސް ހާސިލްކޮއްފައެވެ.\nމޯލްޑިވްސް ރިޒޯޓް ފުޓްސަލް ލީގް 2018ގެ ސައުތް ޒޯން މުބާރާތުގެ އެންމެ މޮޅު ކުޅުންތެރިޔާގެ މަޤާމް ހާސިލް ކުރި އަީސް އަލީ - ފޮޓޯ: މޯލްޑިވްސް ރިޒޯޓް ފުޓްސަލް ލީގް ފޭސްބުކް ޕޭޖް\nމި މުބާރާތުގައި ކުޅުނު އެންމެ މޮޅު ފަސްކުޅުންތެރިއަކަށް ހޮވިފައިވަނީ ކަޑޫމާ ރިޒޯޓްގެ ޖާޒީ ނަންބަރ 11، ހަސަން ނިޔާފް އާއި އެ ރިޒޯޓްގެ ޖާޒީ ނަންބަރ 5، އަހުމަދު ސާތިރާއި ހަމަ އެރިޒޯޓްގެ ޖާޒީ ނަންބަރ 12، އަޒްލީން އަހުމަދުގެ އިތުރުން ކޮކޯ އައިލެންޑް ރިޒޯޓްގެ ޖާޒީ ނަންބަރ 10، އަހުމަދު ޝަހީން އާއި ހަމަ އެރިޒޯޓްގެ ޖާޒީ ނަންބަރ 8، އަނީސް އަލީއެވެ.\nމި މުބާރާތުގެ އެންމެ މޮޅު ގޯލްކީޕަރަކަށް ކަޑޫމާ ރިޒޯޓްގެ ޖާޒީ ނަންބަރ 2، ހުސެއިން އަނީސް ހޮވިފައިވާއިރު މުޅި މުބާރާތުގެ އެންމެ މޮޅު ކުޅުންތެރިޔާގެ މަޤާމް ހާސިލްކޮއްފައިވަނީ ކޮކޯ އައިލެންޑް ރިޒޯޓްގެ ޖާޒީ ނަންބަރ 8، އަނީސް އަލީއެވެ.\nއިންޓާަ މިލާލްއިން ސަންޗޭޒްގެ ލޯން މުއްދަތު އިތުރުކުަރަން ބޭނުންވޭ\nބޮކްސިންގ ލެޖެންޑް މައިކް ޓައިސަން އަނެއްކާވެސް ބޮކްސިންގ އަށް!\nލ އަތޮޅުގައި ފުރަތަމަ ފަހަރަށް ހޭންޑްބޯޅަ އެކެޑަމީއެއް ހުޅުވައިފި


PCR Test hedhumun roadha gehleyne tha?\nޕީސީއާރު ޓެސްޓް ހެދުމުން ރޯދަ ގެެއްލޭނެތަ؟\nކޮވިޑް-19ގެ ބަލިމަޑުކަމުގައި ވަނިކޮށް ބައްދަލުކުރާ ދެވަނަ ރޯދަ މަސް ފެށިގެން ތިން ދުވަސް ވޭތިވެގެންދިޔައީ އެވެ. ކޮވިޑް ހާލަތު ރަނގަޅުވަމުންދާ ކަމުގެ އިޝާރާތް ލިބެމުންދިޔަނަމަވެސް އަދިވެސް ކޮވިޑް ބަލިން މުޅީން ސަލާމަތްވެ އާންމު ހާލަތަށް ދެވޭނެ ދުވަހެއް ޔަގީންކޮށް ބުނާކަށް ނޭންގެއެވެ. އެހެން ކަމުން މުޖްތަމައުގެ ތެރޭގައި ބަލީގެ ހާލަތު އޮތް މިންވަރު ބެލުމަށް ކޮވިޑަށް ޓެސްޓް ކުރުން ކުރިއަށް ގެންދެއެވެ. އަދި ހޮސްޕިޓަލްތަކަށް ޑޮކްޓަރަށް ދައްކަން ދާ މީހުންނާއި ބޮޑެތި ބަލިތަކަށް ބޭސްކުރަމުންދާ މީހުން ކޮވިޑަށް ޓެސްޓް ކުރަމުން ގެންދެއެވެ.\nރޯދައަށް ހުރެ ކޮވިޑް ޓެސްޓް ކުރުމުން ރޯދައަށް އެއްވެސް އަސަރެެއް ކުރާނެތޯ މިއީ ވަރަށް ގިނަ ބަޔަކު ކުރަމުން ގެންދާ ސުވާލެކެވެ.\nދީނީ އިލްމުވެރިޔާ އައްޝައިހް ހަސަން މޫސާ ފިކުރީ ވިދާޅުވި ގޮތުގައި ޕީސީއާރު ޓެސްޓް ހެދި ނަމަވެސް އެކަމުގެ ސަބަބުން ރޯދަ ނުގެއްލޭނެ އެވެ. ޕީސީއާރު ޓެސްޓް ހެދުމަށް ކަފަބުރުހެއް ކަރުތެެރެ އާއި ނޭފަތުގެ ތެރެއަށް ކޮއްޕާލި ނަމަވެސް އެއީ ހިކި އެއްޗެކެވެ. އެހެން ކަމުން އަރުތެރޭގައި އެއްވެސް އެއްޗެއް ހޭކުމުގެ ފުރުސަތެއް ނެތެވެ.\n"ޕީސީއާރު ޓެސްޓް ހެދި ނަމަވެސް ރޯދައަށް އެއްވެސް އަސަރެއް ނުކުރާނެ، ރޯދައެއް ނުގެއްލޭނެ،" ޝައިހް ވިދާޅުވިއެވެ.\nޕީސީއާރު ޓެސްޓް ހެދުމުގެ ތެރޭގައި ބައެއް މީހުންނަށް ހޮޑުލެވޭ ގޮތް ވެެއެވެ. ޝައިހް ހަސަން ވިދާޅުވި ގޮތުގައި ޕީސީއާރު ޓެސްޓް ހެދުމުގެ ތެރޭގައި ހޮޑުކޮޅެއް އައި ނަމަވެސް ރޯދައެއް ނުގެއްލޭނެ އެވެ. ރޯދައަށް ހުރެ ގަސްތުގައި ހޮނޑުލައިފިނަމަ ރޯދަ ގެއްލޭނެ ކަމަށް މާތް ނަބިއްޔާ ހަދީސް ކުރައްވާފައިވެއެވެ. ނަމަވެސް ޕީސީއާރު ޓެސްޓް ހެދުމުގައި ހޮނޑުލުން ގަސްތެއްގައި ނުވެއެވެ. އަދި ޕީސީއާރު ޓެސްޓް ހެދުމުގެ ތެރޭގައި ހޮނޑުކޮޅެއް ލެވެނީ ވަރަށް މަދު ބަޔަކަށެވެ. އެހެން ކަމުން ޕީސީއާރު ޓެސްޓް ހަދަނިކޮށް ހޮނޑު ލެވުން ނުވަތަ އޭގެ ފަހުން ހޮނޑުލެވުނު ނަމަވެސް އެއީ ގަސްތަކާ ނުލާ ހިނގާ ކަމެކެވެ. އެކަމުގެ ސަބަބުން ރޯދައަށް އެއްވެސް އަސަރެއް ނުކުރާނެ އެވެ.\nރާއްޖޭގައި ކޮވިޑް ބަލި މިހާރު އޮތް ހާލަތު ބެލުމަށާއި އެކި ސަބަބުތަކާއި ގުޅިގެން ބަލިޖެހިފައިވޭތޯ ޔަގީން ކުރުމަށް މިހާރުވެސް ދުވާލަކު ތިންހާހެއްހާ ޓެސްޓް ކުރަމުން ގެންދެއެވެ. އެހެންވީމަ އެ މަސައްކަތަށް އެހީތެރިވެ އެއްބާރުލުން ދޭން ޖެހެއެވެ. މި ދުވަސްވަރަކީ ރޯދަ މަސް ނަމަވެސް ރޯދައަށް އަސަރު ކޮށްފާނެ ކަމަށް ޓެސްޓް ނުކޮށް ހުންނަން ޖެހޭ ސަބަބެއް ނެތެވެ.\nވަގުތީ މިސްކިތެއް އަޅަން ޕެޓިޝަނެއް\nމާވެޔޮ މިސްކިތް އޭޕްރީ 17 ގައި ހުޅުވަނީ\nހަރޯދައާ ގުޅޭ ޙުކުމްތައް


ހަޒާޑް ދައްކާލުމުގެ ރަސްމިއްޔާތު ރެއާލުން ކުލަގަދަކޮށް ބާއްވަނީ\nJune 11, 2019 22:56:46\nރެއާލް މެޑްރިޑްގެ ކުޅުންތެރިންގެ ގޮތުގައި ކަކާ އާއި ކަރީމް ބެންޒެމާ އަދި ކްރިސްޓިއާނޯ ރޮނާލްޑޯ ފަދަ މަޝްހޫރު ތަރިންތައް ސެންޓިއާގޯ ބާނެބެއު ސްޓޭޑިއަމްގައި އާއްމުންނަށް ދައްކާލިތާ 10 ވަރަކަށް އަހަރުވެފައިވާއިރު ބެލްޖިއަމްގެ ތަރި އެޑެން ހަޒާޑް ފުރަތަމަ ފަހަރަށް ދައްކާލުމަށް ބާއްވާ ރަސްމިއްޔާތު ކުރިއަށްވުރެ ކުލަގަދަކޮށް ބާއްވަން ބޭނުންވާކަން އެ ކްލަބުން ހާމަކޮށްފިއެވެ.\nރެއާލްގެ ކުޅުންތެރިއެއްގެ ގޮތުގައި ހަޒާޑް ފުރަތަމަ ފަހަރަށް ރަސްމީކޮށް ސަޕޯޓަރުންނަށް ދައްކާލުމަށް ބާއްވާ ރަސްމިއްޔާތު އޮތީ އަންނަ ބުރާސްފަތި ދުވަހުގެ ހަވީރުގެ ވަގުތެއްގައި ސަންޓިއާގޯ ބާނެބެއު ސްޓޭޑިއަމްގައެވެ.\nރެއާލްގެ އަމާޒަކީ މިފަހަރުގެ ޓްރާންސްފާ ބާޒާރުގައި އެ ޓީމާ ގުޅުނު ހުރިހާ ކުޅުންތެރިންވެސް ސަޕޯޓަރުންނަށް ދައްކާލުމުގެ ރަސްމިއްޔާތު ކުލަގަދަކޮށް ބޭއްވުމެވެ. އެގޮތުން، އެ ކްލަބުން އުއްމީދުކުރަނީ ހަޒާޑް ފުރަތަމަ ފަހަރަށް އެ ޓީމުގެ ކުޅުންތެރިއެއްގެ ގޮތުގައި ދައްކާލުމަށް ބާއްވާ ރަސްމިއްޔާތު ބެލުމަށް އަންނަ ސަޕޯޓަރުންނާއެކު ދަނޑު އެއްކޮށް ފުރާލުމެވެ.\nމީގެކުރީން، ރޮނާލްޑޯ އެ ޓީމަށް ގެނައި ސީޒަނުގައި ކުޅުންތެރިއެއްގެ ގޮތުގައި ފުރަތަމަ ފަހަރަށް ދައްކާލުމަށް ސްޓޭޑިއަމްގައި ބޭއްވި ރަސްމިއްޔާތަށް ގާތްގަނޑަކަށް 77 ހާސް ސަޕޯޓަރުން ހާޒިރުވިއެވެ. ރެއާލްގެ އުއްމީދަކީ، އެ ޓީމުގެ ކުޅުންތެރިއެއްގެ ގޮތުގައި ހަޒާޑް ދައްކާލުމަށް ބޭއްވުމަށް ހަމަޖެހިފައިވާ ރަސްމިއްޔާތުގައި މިއާ އެއްވަރަށް ނުވަތަ އެއަށްވުރެ ގިނަ އަދަދެއްގެ ސަޕޯޓަރުން ބައިވެރިވުމެވެ.\nއެންމެފަހުގެ މީޑިއާ ރިޕޯޓްތައް ބުނާގޮތުން، ރެއާލްގައި ހަޒާޑް ބޭނުންކުރުމަށް ހަމަޖެހިފައިވަނީ7ނަންބަރު ޖާޒީއެވެ. އެގޮތުން، ހަޒާޑްގެ ރެއާލްގެ ޖާޒީތައް ދުނިޔޭގެ އެކިކަންކޮޅުތަކުގައި މިހާރު ވަރަށް ބާރަށް ވިކެމުންދާކަމަށް ހަބަރުތައް ލިބެއެވެ.\nރެއާލުން މި ސީޒަނަަށް ގެނައި ސާބިއާގެ ފޯވާޑް ލޫކާ ޖޮވިޗް އެ ކްލަބުގެ ކުޅުންތެރިއެއްގެ ގޮތުގައި ދައްކާލުމަށް ހަމަޖެހިފައިވަނީ ބުދަ ދުވަހުގެ ވަގުތެއްގައެވެ.\nރެއާލް މެޑްރިޑް ހަޒާޑް\nJune 08, 2019 09:29:19\nހަޒާޑް ރެއާލަށް ބަދަލުވެއްޖެ\nJune 14, 2019 16:13:38\nހަޒާޑް ތައާރަފްކުރިތަން ބަލާލަން 50 ހާސް ސަޕޯޓަރުން ދިޔަ\nJune 22, 2019 11:30:16\nހަޒާޑަކީ ރޮނާލްޑޯގެ ބަދަލުގައި ގެނައި ކުޅުންތެރިއެއް ނޫން: މޮރިއެންޓެސް


MDN Report Gai Rangalhu Kankan Ebahuri - Nasheed - Vaguthu\nމޯލްޑިވިއަން ޑިމަކްރަސީ ނެޓްވޯކުން، އިސްލާމް ދީނަށާއި ރަސޫލާ އަށް ފާޑުކިޔައި ނެރެފައިވާ ރިޕޯޓުގައި އެކަންކަމާ މެދު ވިސްނަން ޖެހޭ ރަނގަޅު ކަންކަން އެބަހުރި ކަމަށާއި އެހެން ނަމަވެސް އެމްޑީއެންގެ ރިޕޯޓާއި މެދު އާންމުންނާއި ބައެއް މީހުން ބޭނުން ކުރަނީ ސަރުކާރަށް ފޮނުވާލެވޭ ހަތިޔާރެއްގެ ގޮތުގައި ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nރައީސް ނަޝީދު މިމޭރުމުން ވާހަކަދައްކަވާފައި ވަނީ އެމްޑީއެން ރިޕޯޓާ މެދު ސަރުކާރުން އެންމެ އެދެވިގެންވާ ފިޔަވަޅު ނާޅާ ކަމަށާއި ސަރުކާރުން މަސައްކަތް ކުރަމުން ދަނީ އެ މައްސަލަ ނުބަލައި ފިލުމަށް ކަމަށް ނައިފަރު ދާއިރާގެ މެންބަރު އަހުމަދު ޝިޔާމް ދެއްކެވި ވާހަކައަށް ރައްދުދެއްވަމުންނެވެ. ރައީސް ނަޝީދު ވިދާޅުވީ އެމްޑީއެންގެ ރިޕޯޓުގައި ވިސްނަން ޖެހޭ ކަންކަން އެބަ ހުރި ކަމަށެވެ. އެގޮތުން ދީނީ ގޮތުން ހައްދުފަހަނަ އަޅައިފައިވާ އަދި ސީރިއާ އަށް މީހުން ފޮނުވުމަށް މަސައްކަތް ކުރާ މީހުން ކަމަށް ތުހުމަތު ކުރެވޭ ފަރާތްތަކުން އެރިޕޯޓާ ގުޅިގެން ނުރުހުން ފާޅު ކުރަމުން ދާކަމަށް ނަޝީދު ވިދާޅުވިއެވެ. ނަޝީދު ވިދާޅުވީ މި ރިޕޯޓު ކުށްވެރިކޮށް ދެކެވޭ ވާހަކަތަކުގެ ސަަބަބުން މި ރިޕޯޓުގެ އަސްލު ގެއްލިގެން ދާކަމަށެވެ.\n"އެ ރިޕޯޓުގައި އެބަވޭ އެހެން ވާހަކަތަކެއް އެއްގޮތަކަށްވެސް ފާހަގަ ނުކުރެވޭ. އެއީ ސީރިއާ އަށް މީހުން ފޮނުވަނީ ކޮން ބަޔަކު އެކަމުގެ ތެރޭގައި ވެގެންތޯ. ފާހަގަވެގެން މިދަނީ މިރިޕޯޓު މީ މިވެނި އެވެނި ރިޕޯޓެއް ކަމަށް ވިދާޅުވެ އެންމެ ހަރު އަޑުން ވާހަކަ ދައްކަވަނީ އެރިޕޯޓުގައި ސީރިއާ އަށް މީހުން ފޮނުވާކަމަށް ތުހުމަތު ކުރެވި އިނގިލި ދިއްވެފައިވާ މީހުން" ނަޝީދު ވިދާޅުވިއެވެ.\nމީގެ އިތުރުން ރައީސް ނަޝީދު ވިދާޅުވީ މި ރިޕޯޓު ބޭނުން ކުރަމުން ދަނީ ސަރުކާރާ ދެކޮޅަށް ހަތިޔާރެއްގެ ގޮތުގައި ކަމަށާއި، އެ ރިޕޯޓު ނެރެފައިވެސް ވަނީ 2016 ވަނަ އަހަރުގެ ތެރޭގައި ކަމަށެވެ. އެހެން ކަމުން އެ މައްސަލައަކީ އޭރުން ފެށިގެން ފެންމަތިވާން ޖެހޭ މައްސަލައެއް ކަމަށާއި މިހާރު ރިޕޯޓުގެ ބޭނުންކޮށްގެން ސަރުކާރަށް ފާޑުކިޔަން ބަޔަކު މަސައްކަތް ކުރަމުން ދާކަމަށެވެ.\nރައީސް ނަޝީދު ވިދާޅުވި އެމަނިކުފާނު ހުދު ރިޕޯޓު ވިދާޅުވެފައިވާ ކަމަށެވެ. އެހެން ނަމަވެސް އެ ރިޕޯޓުން އިސްލާމް ދީނަށް ފުރައްސާރަކޮށް ދައްކާފައިވާ ވާހަކައެއް ފެނިފައިވާ ކަމަކަށް އެމަނިކުފާނު ވިދާޅުވެފެއެއް ނުވެއެވެ. ރައީސް ނަޝީދު މީގެ ކުރިންވެސް މަޖިލީހުގައި ވަނީ އެރިޕޯޓުގައި މައްސަލައެއް ނޫޅޭ ކަމަށާއި ހަމައެކަނި މައްސަލަ އަކީ ރަސޫލާގެ ނަންފުޅުގެ ފަހަތަށް ކިޔަން ޖެހޭ ސަލަވާތް ފާތިހާ ނުކިޔައި އޮތް ކަން ކަމަށް އެމަނިކުފާނު ވިދާޅުވިއެވެ. އެހެން ނަމަވެސް ރިޕޯޓް ކުއްވެރިނުކޮށް ރައީސް ނަޝީދު ދައްކަވާފައިވާ ވާހަކަތަކާއި ގުޅިގެން ނުރުހުން ފާޅުކުރަން ފެށުމުން އެމަނކުފާނު ވަނީ އެ ރިޕޯޓު ކުއްވެރިކޮށްފައެވެ.\nއެހެންތާވާނީ ތިޔަކަމުގެ އަޑީގަ ހުރި މީހާ އަކީ.ތިޔަ އީވި އްޔާ. ލަދުކުޑަ\nއޮކްޓޯބަރ 22, 2019 19:42\nއޭގަ ކަލެއަށް ނުރަނގަޅު ވާހަކައެއް އޮތޭ މީހަކު ބުނެފިތަ؟ އޭގަ ހުރި ހުރިހާ ވާހަކައެއްވެސް ކަލެއަށް ރަނގަޅެއްނު.\nއޮކްޓޯބަރ 22, 2019 11:14\nއިސްލާމް ދީނަށް ލޯބިކުރާ މީހަކަށް އެރިޕޯޓު ރަގަޅެއް ނުވާނެ ދުވަހަކުވެސް...\nދެންވެސް ބާރު ލާފަ ބުނޭ މަމެން އެމްޑީޕީ މީ ދީނީ ބައިގަނޑޭ...\nދޫ އޮތީމަ ބުނެވިދަާނެ.. އެކަމަކު އަސްލު މިފެންނަނީ.. އެރިޕޯޓު ރަގަޅުވުމާއި، ރާބޮވެންވުމާއ، އޮލްޓަނޭޓިވް ހޯދުމާއި، ހައްދުޖަހަން ނުޖެހޭކަމަށް ބުނުމާއި މިހިރަ ކަންކަންމުން އެގެނީ.. ދީނަށް ލޯބިކުރާމިންވަރު..\nދެން ތިވަރުން ފުދޭ ވަރަށް ދީނީ މީހެއްތީ ނުވަތ ބައިގަނޑެއް ތީ\nއޮކްޓޯބަރ 22, 2019 11:17\nދީނޭ ތިކިޔަނީ ކިރިސްތިއަން ދީނަށްތޯ.އެދީން ހިތުދަސް ވެފައި ހުރިކަމަށް ފެންނަނީ! މިހިރީ އެއްމެ ގަދަރު ކުރާ މަގާމުތަކުން ދެކެވޭ ވާހަކަ!ކޮށްގެން ތިބި ހުވާގައި އެވާ އެއްޗެއްވެސް އެހެން ބަޔަކު ޖެހޭނީ ތަރުޖަމާ ކޮށްދޭން!\nދިވެހި ރައްޔަތުން ނުވަތަ މުސްލިމުންތަކެއްގެ މައްޗަށް ޤާނޫނު ހަދަން އިންވަރަށް ވުރެ ތިބޭފުޅާގެ ކަންތައް މާ މައްޗަށް ގޮސްސި..\nގާނޫނު ހަދަން ޖެހެނީ އިސްލާމީ ޝަރީއަތާއެއްގޮތަށް ކަމަވީހިނދު އެކަން ގަބޫލު ނުކުރާ މީހަކަށް އެފަދަ ޤާނޫނެއް ނެހެދޭނެކަމަށް ޤަބޫލުކުރެވެނީ..!\nއެހެންކަމުން މަޖިލީހުގައި މެމްބަރެއްގެ ހައިސިއްޔަތުން ހުރުމުގެ ޤާބިލުކަން ނެތްކަން ސާބިތުވޭ.. އެހެންވީމަ އިސްތިއުފާ ދީފަ މިގައުމު ފަސާދަކުރަން ނޫޅޭ..!\nއޮކްޓޯބަރ 22, 2019 11:18\nފާފައިގެ ގޮތުން ބަލާއިރު، ސީރިޔާއަށް ހަނގުރާމައަށް މީހުން ފޮނުވުމަށްވުރެ، ޤުރުއާނާއި ސުންނަތް ދޮގުކޮށް ރަސޫލާއަށް ފުރައްސާރަކުރުމުގެ ފާފަ މާ ބޮޑު. އަދި އެކަންކަމަކީ ފަސާދައަށް ހުޅުވޭ ދޮރެއް. ސީރިޔާއަށް ހަނގުރާމައަށް ދިޔަ މީހަކަށް ވުރެ، ކާފަރު ދޮން ފަރަންޖީންއަތުން މިލިއަނުން ޑޮލަރު ނަގައިގެން އިސްލާމްދީނާމެދު ބުހުތާނު ދޮގު ހަދާމިހުންގެ ނުރައްކާ މިގައުމަށް މާ ބޮޑު.\nކަލެއަށް އަކީ އަހަރުމެން ކަލޭ ދަންނަން ފެށީއްސުރެވެސް ދީނަށް ފުރައްސާރަކުރާ މީހެއް އެހެންވީމަ ކަލެއަށް ތިޔަ ރިޕޯޓް ކަމުގޮސްދާނެ އެކަމަކު އަހަރުމެންނަކަށް ކަމަކުނުދޭ، ބަލައެއް ނުގަންނާނަން، ލާދީނީ މީހުންނަށް ތިވަރެއް ނޯންނާނެ\nމާތް ﷲ އާއި ކިރިތި ރަސޫލާ ސައްލައްލާހު އަލައި ވަސައްލަމް އަށް ބަދު ބަސް ބުނެފައިވާ އެއްވެސް އެއްޗެއްގައި ރަނގަޅު ކަމެއް ނުހުންނާނެ. ބިސްމި ކިޔާފައި ހެޔޮނިޔަތުގައި ހަރާންކަމެއް ކުރިޔަށް ހަރާން ކަމެއްވާނީ ހަމަ ހަރާން ކަމަކަށް. އެއްވެސް ނުރަނގަޅުކަމަކުން ރަނގަޅުކަމެއް ނުނިކުންނާނެ. އޮޅުވާލަން ކޮންމެހެން އުޅޭނެ ކަމެއް ނެތް ނަޝީދު. ކޮންމެހެން އެ ރިޕޯޓާއި އެޖަމިއްޔާ ދިފާއުކޮށް ރައްޔިތުން ކުރިމަތީ ވާހަކަ ދައްކާނެ ކަމެއްނެތް. އަސް ވިޔަވަޅު ވަގުތުން އަޅާ އެ ޖަމިއްޔާ އުވާލާ.\nއޮކްޓޯބަރ 22, 2019 11:24\nމީނަ ވެއްޖެ ހުއްޓުވަން. މީނަ އައްވީތީ ބޭނުން ހާ އެއްޗެއް މިރާއްޖޭގަ ނުކިޔޭނެ. މީނާ ހުއްޓުވާ.\nއޮކްޓޯބަރ 22, 2019 11:30\n18 މިނެޓް ކުރިން ( އޮކްޓޯބަރ 22, 2019 )\nތިބުނާ ރިޕޯޓްގައި ރަނގަޅު ކަން ކަން ހުރީ ޣައިރު މުސްލިމުންނަށް ، ކަފަރުންނަށް\nލާދީނީމީހުނަށް ، މުޝްރިކުނަށް. މިޤައުމަކަށް އިސްލާމުނަކަށް ނޫޫން.\nއޮކްޓޯބަރ 22, 2019 11:33\nކަލޭ ތިހިިރީ ހަމަ ހޭގަތަ؟ ތިރިޕޯޓް ގަ ހުރި ރަގަޅު ކަންތަކާ ކަލޭ އެކަނީ އުޅޭ، އަހަރެމެން ގެ ރަސޫލާ އަށް ފުރައްސާރަ ކުރީ ތީވެ ތިރި ބައިގަޑު އުވާލަން ޖެހޭނީ، އެކަން ކުރޭ އެހެން ނޫނީ އަހަރެމެން ގެ އަޑު މަޑެއްއ ނުކުރާނަމު، #ބޭންއެމްޑީއެން\nއޮކްޓޯބަރ 22, 2019 11:37\nޅާދީނީ ކިޔަނީ ކިޔަންވެގެން ކޮންތާކު ގަމާރު ބީތާއެއްތަ މީ މީމަ ދެކެ މީހުން ވަނީ އަމަށަކު ލޯތްބެއްނޫން ކޮންމެއެއްޗެއްކިޔަސް\nއޮކްޓޯބަރ 22, 2019 11:39\nމިރާއްޖޭގެ ގާނޫނީ ހަޔާތުގައި މިވަރުގެ ގޮތެއް ނެތް މަޖިލިހުގެ ރައީސް އެއް ފެނިފައެއްނެތް ނެތް ބާރު ގަދަކަމުން ހޯދާ ދައްކަން ނުޖެހޭ ވާހަކަ ދައްކާ ބަހުސުގައި ބައިވެރިވެ މިހުރިހާ ކަމެއް އެބަ ކުރޭ މިވާހަކަ ތައް ކަޅު އަކުރުން ލިޔާން ޖެހޭ ނޫސް ވެެރިންވެސް މިވާހަކަ ދިރާސާ ކޮށްގެން ލިޔާން ޖެހޭ ކުރިން ކީ މަސީހުގެ ޚުދު މުހުތާރުކަން މީނާގެ ޚުދު މުހުތާރު ކަން ނޫސް ވެރިންނަަށް ނުފެނޭތޯ ކޮމިޝަން ތަކަށް މީހުން އައްޔަނު ނުކޮށް ދަންމާ އަދި ގާނޫނުގައި ބުނާ މުއްދަތައް ވެސް އެކަން ނުކުރުމުން ލިޔާނެ ނޫހެއް ދައްކާނެ ޓީވީ އެއް ނެތް ޔާމިން ސަރުކާރު އިރު މިހާރު ނޫސް ހީވަނީ އެެހެން ކަމެއް ހެން މިހާރު ކިތަންމެ ބޮޑަށް ގާނޫނާ ހެދިފައިވާ ގަވާއިދާ މަޖިލިސް ޚިލާފު ވިޔަސް ހަމަ ޗުއްޕު\nހުރިހާ ދިވެހިން ދެން އަތްޖަހާ. ބާރަށް ދެން އަތްޖަހާ. ދެއަތުގެ ހިއްސު ކެނޑޭވަރަށް ދެން އަތްޖަހާ. އަދިވެސް މިބައިގަނޑަށް ވޯޓް ދީ. މިވަރުގެ މޮޅު ޑިމޮކްރަސީ ދަންނަ މީހަކު ނެތިގެން އަދިވެސް ވޯޓް ދީ. ހޮވާފަ ބަހައްޓާ. އެކަކު ވެސް ވިސްނާނެ ކަމެއް ނެތް ޤައުމާއި ޤައުމުގެ ކުރިމަގާއި މެދަކު. ވާނެ އެއްޗެއް ވާން ދޫކޮށްލާ. ތިޔަ ލާދީނީ މީހާ އިނދެގެން ޤައުމަށް ބޭނުންހާ އެއްޗެއް އެހަދަނީ. މާޓުކުރި ރައީސް ދުނިޔޭގައި ޓުއަރ އެޅުމުގަ. ނޫނޭ ވާ ވެރިކަމެއް މީ. ދިވެހިން ދެން އަތްޖަހާ. ބާރަށް އަތުން ހަންދާ ވަރަށް އަތްޖަހާ. ދިވެހިން އަމިއްލަ އަށް ބުއި ބޮނޑިއެއް މީ. ޤައުމެއް ވާ ނެތް. މިއީ މިހާރު ތިޔަ ކެނެރީގޭ ލާދީނީ މީހާގެ ތަރިކަ މުދާ ގަނޑެކޭ އެއްވަރު. މިކަމާއި އެއްޗެއް ބުނާނެ ވެރިއަކު، މުއައްސަސާއެއް ނެތް. ބޭނުން ގޮތަކަށް އެހެރަ މޮޑެލަނީ. ފަހުން ނުރޯތި ދިވެހިންނޭ.\nއޮކްޓޯބަރ 22, 2019 11:41\nމިއީ މީނަ ރާވައިގެން ކުރާ ކަމެއް! މިވަރުގެ މީހަކު ބައިވެރިވާ ސަރުކާރެއް ވެރިކަމަށް ގެންނަށް ގުދުބިދެންދެން މަސައްކަތްކުރި ޝައިޚުންނަށް ވަރަށް ސަލާމް!\nއޮކްޓޯބަރ 22, 2019 11:43\nނަޝީދުއެވެ. ކަލޭގެ ނަޒަރުގައި އެރިޕޯޓްގައި ހުސް ހުރީ ރަނގަޅު ވަހަކަކަމެއް ކަލޭ ބުނުމަކުން އަހަރުމެން ހައިރާނެއް ނުވާނަށް. މިތާ ކަލޭމެން ބޭނުން ގޮތަކަށް އުޅެވިދާނެ. މާދަމާ އެންމެ މަތީ މަޖްލީހުގައި ޖަވާބުދާރީ ވާދުވަހަކު ކަލޭގެ ދުލާއި އެހެނިހެން ގުނަވަންތަށް ހެކިދޭން ފެށުމުން ޝަހިންދާއެ، އިންޑިޔާއޭ، އީޔޫއޭ،އދ އޭކިޔައި ފިލާރައްކާވާނެ ތަނެއްނޯންނާނެ.\nއޮކްޓޯބަރ 22, 2019 11:47\nކަލޯ މީނދަ ބުރާންޗާ! އޭގަ ހުރި ނުބައިވާހަކަތައް ދައްކަން ނުކެރިގެން ތިއުޅެނީ،\nރަނގަޅަށް ހުރި ތަންތަނަކީ، އެރިޕޯޓް ލިޔުނު ކުދިން ރަނގަޅަށް އިނގިރޭސި ބަހުން އެނގިފަހުރި ބައިތަ؟\nއޮކްޓޯބަރ 22, 2019 11:48\nމިއީ އަޅެ އެކިޔާ ބަރމިއުޑާ ޑްރޭންގަލުން ނަގައިގެން ގެނެސްއިން ޝައިޠާނުގެ ދަރިއެއްތަ؟\nއޮކްޓޯބަރ 22, 2019 12:06\nއިސްލާމުންނަށް ދުވަހަކުވެސް ނަސްރެއް ލިބުމަށް ނޭދޭ ބަޔަކަށް ވާގިވެރިވާ މީހުން ދައްކާނީ ހައްދުފަހަނައިދިޔަ މީހުންނޭ، ސީރިއާއޭ ، އައި އެސް އޭ ، އެކަމަކު އިސްލާމް ދީނާއި ދެކޮޅު ވާހަކަތައް ލިޔެފައިވާ ރިޕޯޓެއް ގައި ވެސް ހުރި ގޯސް ވާހަކަތަކެއް ނުފެނުނު ، ނުވިސްނުނު ، އަދި ވެސް އެކިޔަނީ ރިޕޯޓު ރަނގަޅޭ މީ ދިވެއްހި ކުރިސްޓިއަނެއް އެޖެންޓެއް..އަދި ހިތި ފެންނާނެ\n. އިންޝާ ﷲ\nއޮކްޓޯބަރ 22, 2019 12:10\nތިކަން ނޭނގިގެން ނޫޅެމެ މުޙަންމަދު ނަޝީދު. ކޮންމެ ކަމަކުން ވެސް ނާޖާއިޒު ފައިދާ ނަގަން އުޅޭ މީހުން އުޅޭކަން އެނގޭ. ވީ އަ ނޮޓް ސްޓުޕިޑް. ޢެހެނޭ ކިޔާފަ އެ ރިޕޯޓަކީ ބަލައިގަނެވޭނެ ރިޕޯޓަކަށް ނުވާނެ. ޢަދި އެ ޖަމިއްޔާ އެއް ވެސް ބަލައެއް ނުގަނެވޭނެ. ޓެރެރިސްޓުން ގެ ވާހަކަ ދައްކާ ދީނަށް ފުރައްސާރަ ނުކޮށް. އިސްލާމް ދީނަކީ އެންމެ ފުރިހަމަ ދީން. ކޮންމެ މީހަކު ކޮންމެ ގޮތަކަށް އުޅުނަސް އެކަން ބަދަލެއް ނުވާނެ. ވީ އާ އަގެއިންސްޓް ޓެރެރިޒަމް. ބަޓް ވި ލަވް އިސްލާމް. # ބޭން އެމް ޑީ އެން\nއޮކްޓޯބަރ 22, 2019 12:37\nގަރުނުގެ ބޮޑު ޖާހިލުމީ. އެމޑިއެން އެކަންި އުވާލައިގެން ނުނިމޭނެ، މީގެ މުގުލުގަ ހުރީ މިސޮރުކަން ހަނދާން ކުރާތި އެންމެންވެސް.\nއޮކްޓޯބަރ 22, 2019 12:42\nއޮކްޓޯބަރ 22, 2019 12:47\nރިޕޯޓުން މިމަނިކުފާނަށް ރަނގަޅު ކަންކަން ފެނުނުއިރު އެރިޕޯޓުން ގޯސް އެއްވެސް ކަމެއް ނުފެނުނުކަން އެއީ ކިހާ ހިތާމަހުރި ކަމެއްތޯ! ހިތްތަކުގެ ރައީސްގެ ހިތަށް މިވަނީ ކިހިނެއްވެފައިތޯ؟\nއޮކްޓޯބަރ 22, 2019 12:49\nއިސްލާމީ ގައުމެއްގެ ރައްޔިތުންގެ މަޖްލިސްގޭގެ ބޮޑު ގޮނޑީގައި އިންނަށްޖެހޭ މީހެއްނޫންތީ. އެވަރުގެ ފެންވަރެއްނެތް. ޔާﷲ އަޅަމެން މި ނުބައިވެގެންވާ މީހަގެ ކިބައިން ސަލާމަތްކުރައްވާންދޭ. މީނާގެ ނުބައިކަމުގެ ކޯފާ އަޅަމެންނަށް ނުފޮނުއްވާންދޭ. ﷲދެއްވި ނިއުމަތްތަކުގެ ބޭނުންކޮށް އެކަލާނގެއަށް ކުފުރުވަނީ ކޮންފަދައަކުންތޯ.\nއޮކްޓޯބަރ 22, 2019 13:01\nދައްޖާލު ވެސް ރަނގަޅު އެއް ވާހަކަ ބުނި ތަމީމުއްދާރީ ކައިރީ “ އެމީހުނަށް ރަނގަޅުވާނީ ނަބީ މުޙައްމަދު ޞައްލައްﷲ ޢަލައިހި ވަސައްލަމް އަށް ތަބަޢަ ވީއްޔާއޭ “ އެކަމަކު ދައްޖާލަކީ އެންމެ ބޮޑު ފިތުނަ ކަލާންގެ ކަމަށް ދައުވާކުރާނެ ޙައިވާނެއް ދެން ލާދީނީ އަންނި ދައްޖާލަށްވެސް ސަނާކިޔާނަންތަ އެހެން ނޫނަސް ތީ ހަމަ ކުޑަ ދައްޖާލެއް\nއޮކްޓޯބަރ 22, 2019 13:06\nއޭ މޮޔަމީހާ އެ ރިޕީޓުގައި އެންމެ ފިލިއެއްވެސް ރަނަގަޅެއް ނުން.ކަލެޔާ ހެދީ ކިހާބޮޑު މުސީބާތެއް.ތިޔަ ލާދީނީ މީހުންނާ ހަރުކަށި މީހުންނަކީ އެއީ ކަލޭ އަތުގެ އޮތް ފާއިސާފޮއްޗެއްގެ ދެބައި ،ޓޮސް ތިކުޅެނީ،ކަލޭ ތިޔައީ ތިޔަ ރިޕޯޓު ހެދުވިމީހަކީ،ދިވެހިންނޫޅޭ އޮޅިގެން.ކަލޭ ޕާޓިގެ މީހުންވެސް ދަނޭ،އެކަމަކު ސިހުރެއް ޖެހިފަ ތިބީމާ އަދި ކަލެއާ ދެކޮޅަށް ނުނިކުމެ އެތިބީ،ސިހުރު ފިލާމާ މުޅި އެމްޑީޕީ ވެސް ތިޔަ އެމްޑީއެން އާ ދެކޮޅަށް ނިކުންނާނެ\nއޮކްޓޯބަރ 22, 2019 13:26\nލަދެއް ޙަޔާތެއް ވެސް ނެތެއްނު\nއޮކްޓޯބަރ 22, 2019 13:28\nނަޝީދު އަށް އީމާން ކަމެއް ހުރި ދިވެހި އެއްވެސް މުސްލިމެއްގެ ހިތުގައި ހިތާއި ހިތުގެ ލޯތްބެއް މިއަދު އޮތުމަކީ ވަރަށް ބޮޑު ކުށެވެ. އޭނާގެ ހިތުގައި އިސްލާ މް ދީނާއީ މާތް ނަބިއްޔާ ގެ މައްޗަށް ވާ އިހްތިރާމާއި ގަދަރެއް ނެތެވެ. ނަޝީދު އަކި އެއްދުވަހުން އަނެއްދުވަހަށް ދިވެހިރާއްޖޭގެ ރައްޔިތުން ގެ ދީން ފިޔަވައި އެހެނިހެން ދީންތަކަށް ދިވެހިން ގެ ޅަޖީލު ފައްކާކުރުމުގެ އެންމެ ހާއި އަމަލީ މަސައްކަތްތައް ކުރާ ދިވެހި އެޖެންޓެވެ. މިއީ ހަމައަށް ފެންނަން ހުރި ކަމެކެވެ. . ބޭނުމަކީ ނަޝީދު ނެތަސް އެފަދަ އެހެން ބައެއް އުފެއްދުމެށެވެ. މި ނިވަން ޑިމޮކްރަސީ ނަޝީދަށް ހިތުން ހިތަށް ނަފުރަތު ކުރަމެވެ\nއޮކްޓޯބަރ 22, 2019 13:31\nއެމްޑީޕީ ކުދިން ކޮބާ..؟މި ސަރުކާރު ގެނައި މީހުން ކޮބާ؟ވަރަށް އުފާވެރި ކޮށް ދޯ ތި އުޅެނީ..މީނަ އާ ހެދީ ބޮޑު ބަލާއެއް..މީނަ ހައްޔަރު ކުރޭ!!!\nއޮކްޓޯބަރ 22, 2019 13:32\nއޮކްޓޯބަރ 22, 2019 13:56\nމީނާ އަކައް ނުފެނޭ އޭގައި އިސްލާދީނައް ފުރައްސާރަކޮއް ރަސޫލާ އަށް ބަދުބަސް ބުނެފައިވާ ތަނެއް! މަށަކީ މީނާ އަށް ހުރިހާ ފަހަރެއްގައި ވޯޓް ދިން މީހެއް މީގެ ފަހުން މަވާ ސަލާން...މިހާރު ޝައްކާ ގާތައް ޔަގީން މިކަމުގެ އަޑީގައި ހުރީ މީނާކަން\nއޮކްޓޯބަރ 22, 2019 14:10\nއޯކޭ އަންނި ނަޝީދޫ. ތިބޭފުޅާ އަނެއްކާވެސް އިސްތިއުފާދޭން ރެޑީވޭ އިނގޭތޯ. އޭގެފަހުން ދުނިޔޭގެ ކާފިރުން ކާރިޔަށްދުވޭ ބަޤާވާތްކުރީއޭ ކިޔާފަ.\nއޮކްޓޯބަރ 22, 2019 14:21\nރާއްޖޭގައި އިސްލާމްދީން ނޫން އެހެންދީންތަކަށް ޖާގަދީ ފައްޅިއަޅަން ތާއީދުކޮށް އެމީހަކު އުޅެން ބޭނުންވާގޮތަކަށް އުޅެން ތާއީދުކުރާ ހަމަ އެއްވެސްމީހަކަށް އެރިޕޯރޓުން މައްސަލައެއް ފާހަނގައެއްނުކުރެވޭނެއެވެ. ތިބޭފުޅާއަކީވެސް އެފަދަ މީހެއްކަމަށްވަންޏާ ތިބޭފުޅާއަށްވެސް އޭގެއިން މައްސަލައެއް ފެންނާނެގޮތެއް ނުއޮންނާނެއެވެ.\nﷲ އާ ރަސޫލާއާ ބާލެއްވި ފޮތަށް ހަޖޫޖަހައި ފުރައްސާރަ ކުރި ބަޔަކަށް ދެއްކޭނެ ރަގަޅު ވާހަކައެއް އޮވޭތަ؟ އުފެދުމަގަ ވެސް ބާތިލް! ތި ބަޔަކަށް އަދި ދިފާއުގަ އަޑުއުފުލާ އެންމެނަށް އެއް ހަމަޔަކުން ފިޔަވަޅު އަޅަންޖެހޭ.\nއޮކްޓޯބަރ 22, 2019 14:40\nޢޭ މިހިރަ މޮޔަ މީހާ، ދިވެހިން ނެށް ނުދޭ ސީރިއާ އަކަށް ހަނގުރާމަ ކުރާކަށް، އަދި ހަށްދު ފަހަނަ އަޅާފަ ތިބި ހަރުކަަށި މީހުންނެށް ވެސް ނޫޅެ މި ފަސްގަނޑުގަ. ޜީތި، ރިވެތި ދިރިއުޅުން އުޅޭ މުސްލިމުން މި ގައުމުގަ އުޅުނީ.\nއޮކްޓޯބަރ 22, 2019 14:43\nއެއްކަލަ ލާދީނީ މީހާ ދޯ\nއޮކްޓޯބަރ 22, 2019 15:10\nމީނާ މިއުޅޭ ގޮތުން ހީވަނީ ޤައުމުގައި ހަމަނުޖެހުން އުފައްދަން އުޅޭހެން.\nއޮކްޓޯބަރ 22, 2019 15:20\nމިގައުމަށް ރަނގަޅަށް ކަމެއްމެދުވެރިވާން އޮތީ ތިޔަ ނަސީދު މިގައުމު ދޫކޮށް ދިއުމުން ތިޔަފަދަ ލާދީނީ ފިކުރުގެ މީހުން މިގައުމުގާ ތިބެގެން ގައުމަށް މަންފައެއް ނެތް ތިޔަރިޕޯޓްގާ ލާދީނީ ވާހަކަތައް ލިއުނީ ވެސް އެކަންދަމަހައްޓަންމަސައްކަތް ކުރަނީ ވެސް ނަސީދު . ވީމާ ގައުމު ދޫކޮށް ދިއުންނޫން ގޮތެއް ނަސީދަކަށް ނެތް.\nއޮކްޓޯބަރ 22, 2019 15:32\nކޮންވިސްނަންޖެހޭ ކަންކަމެއް މީކަލޭގެ ރޭވުން އިސްތިއުފާ ދީފަ ގެ އަށްދޭ\nއޮކްޓޯބަރ 22, 2019 15:34\nމިނުބައިކަލޭގެ ހައްޔަރުކޮއްފަބަހައްޓާ. އަނގަ ހައްދު ޖަހާ.\nއޮކްޓޯބަރ 22, 2019 16:11\nއެއީ %100 ދީނާ ޚިލާފު ރިޕޯޓެއް. ވީމާ، އެރިޕޯޓުގައި ރަނގަޅު އެއްކަމެއްވެސް ނެތް. ލާދީނީ މީހުންނަށް އެރިޕޯރޓް ފެންނާނީ ވަރަށްވެސް ރަނގަޅަށް.\nހިނދުކޮޅުގައި ތިބޭ މީހުންނަށްވެސް އެރިޕޯޓު ރަނގަޅުވާނެ\nއޮކްޓޯބަރ 22, 2019 16:26\nމީނަ މީ މިޤައުމުގަ ފަސާދަ އުފައްދަން ހުޅަނގުން ފޮނުވާފަ ހުރި އޭޖެންޓެއް މީނަ އަވަހަށް ބޭރުކުރޭ\nއެ ރިޕޯޓާއި ގުޅިގެން އެންމެ ރަގަޅު ކަމެއްގެ ގޮތުގައި ފާހަގަވީ ދީނަށް ފުރައްސާރަކުރާ ބައިގަނޑު ރައްޔިތުންނަށް އެނގި ފާޅުވެ އެމީހުންގެ ހަގީގީ މަގުސަދު އެނގުން.\nނަޝީދު ޝާތާނައް ފެންނަނީ އޭގެން ހުސް ހެއުވާހަކަ ނޫންތޯ. އަހަރެމެން މިތިބެނީ ޝައިތާނާއައް މަޖިލީސްގެ ހަވާލުކޮއްގެން. މިކަމުގެ ޒިންމާ ރައްޔިތުންވެސް އުފުލަންޖެހޭ.\nއޮކްޓޯބަރ 22, 2019 16:35\n2016 ގަ ނެރުނު ބައިގަ ލާދީނީ ވާހަކަތަކެއްނެތް 2019 ފެބްރުއަރީގަ ލާދީނީ ވާހަކަތަށް އެ ރިޕޯޓް ގަލިއުނީ ނަސީދު އިސްވެހުރެ ތައްޔާރު ކޮށްފަ ދީގެން ކަމަށް ނަސީދުގެ ވާހަކަތކުން ދޭހަވޭ. ކުރީގެ އަހަރަކާގުޅުވާފަ 2019 ފެބްރުއަރީގަ ނެރެ ނަސީދު ކުރީސަރުކާރު ބޮލުގައަޅުވަން ވާހަކަދެއްކެވިޔަސް އެމްޑީއެން އުފެއްދުމުގެ މޭސްތެރިއަކީ ނަސީދު ކަމަށާ އެ ރިޕޯޓް ނަގަހައްޓަން މަސައްކަތްކުރަނީ ނަސީދު ކަމަށް ނުވާނެގޮތެއްނެތް.\nއޮކްޓޯބަރ 22, 2019 18:07\nދިވެހި މުސްލިމް އުއްމަތައް ޖެހިފަ ހުރި ބޮޑު ވަބާއެއް ކަލޭތީ\nއޮކްޓޯބަރ 22, 2019 18:10\nމިގައުމުގެ ބޮޑުފަރަންޖީ (ޗޮނިދޮންރާޖާ)\nއޮކްޓޯބަރ 22, 2019 18:17\nމަކަރުވެރިންނާއި ޙީލަތްތެރިން ހާމަކުރަށްވާށީ. ނިކަމެތިކުރަށްވާށި. ބާރިކަނޑުއްވާށީ!\nއޮކްޓޯބަރ 22, 2019 19:16\nބުއްޅަބެއަށް ގޯހެއްނުވާނެ ދީނާދެކޮޅުކޮޅުވެއްޖެއްޔަ ބުއްޅަބެ އަކީ މިގައުމްށް އެހެންދީންތަށް ގެންނަން ހަމަޖެހިފައިވާ އެޖެންޓް ، ބުއްޅަބެގެ ހަފްތާ އެޖެންޑާ ބޫމް ބޫމް ވާނީ ދިވެހިންނަށް ކިޔައިދިފައި.\nއޮކްޓޯބަރ 22, 2019 20:34\nމީނާ މިއީ އިބިލީހެކެވެ. އޭނާގެ ވާހަކަ އެއްވެސް މުއުމިނަކު ޤަބޫލެއް ނުކުރާނެ\nއޮކްޓޯބަރ 22, 2019 20:36\nމިނޫނަސް ދުވަހެއްއެބައޮތް ހަދާންކުރާތި މިއަދު ކޮންމެވާހަކައެއް ދެއްކިދާނެ އަދި ލިޔެވިދާނެ\nއޮކްޓޯބަރ 22, 2019 21:38\nރައީސް އިބޫއަށް ޕްރެޝަރ ބޮޑުކުރުން ނޫން ކަމެއްނެތް. ހުރިހާވެސް ގޯހަކީ މަނިކުފާނު ރައީސް އިބޫގެ ސަރުކާރު ބަލިކަށިކުރުމަށް އަޑިން ކުޅުންވާ ނުބައިބައި.


Rishfa Ge Dharifulhu, Rishfa Makeup Kuraathee HiyHama Eh Nujehey - Vaguthu\n2 މަސް ކުރިން ( މެއި 5, 2021 )\nރިޝްފާ އޭނާގެ ދަރިފުޅު އެލްއާއެކު\nބައިސްކޯފުން ގެނެސްދޭ "ޑްރާފްޓް" ގައި ފިލްމީ ތަރި އައިމިނަތް ރިޝްފާގެ (ރިޝްފާ) އާއިއޭނާގެ ދަރިފުޅު އެލް ބައިވެރިވެގެން ގިނަ ވާހަކަތަކެއް ހިއްސާ ކުރިއެވެ. އެ ޕްރޮގްރާމުން ދެ މީހުންގެ ގުޅުން ވަރަށް ބޮޑަށް ގާތްކަން އެނގެ އެވެ. އެގޮތުން އެ ޕްރޮގްރާމްގައި އެލް ބުނެފައިވަނީ މަންމަ މޭކަޕް ކުރާތީ ހިތްހަމަ ނުޖެހޭ ކަމަށެވެ. ދެމީހުންގެ ދެމެދުގައި ހުންނަ ތަފާތަކީ މަންމަ އަކީ މޭކަޕް ކުރުމަށް ލޯބިކުރާ މީހަކަށް ވެފައި އެލް ލޯބިކުރަނީ ގުދުރަތީ ރީތިކަމަށް ވީމައި ކަމަށް ބުނެފައި ވެއެވެ.\nރިޝްފާ އަކީ 'ޕާފެކްޓް' މަންމަ އެއް ގޮތަށް އެލް ސިފަކުރިއެވެ. ރިޝްފާއާއި އެލްގެ ވަރަށް އެއްގޮތް ކަންތައްތަކެއް ހުރެއެވެ. އެލްއަށް ބައްޕަގެ ވިސްނުން ތޫނުކަން ލިބިފައިވާއިރު، ދެން ހުރި ހުރިހާ ސިފަ އަކީ މަންމަ، ރިޝްފާގެ ފަރާތުން ލިބިފައިވާ ސިފަތަކެއް ކަމަށް ރިޝްފާ ބުނެއެވެ. ނަމަވެސް، ޕްރޮގްރާމުގެ ތެރެއިން ވާހަކަ ދައްކަމުން ދިޔަ އިރު ދެމީހުންގެ ދެމެދުގައި ހުރި ހިޔާލު ތަފާތުވާ ކަންތައްތައް ފާހަގަ ވެގެން ދިޔައެވެ. އެގޮތުން، އެލް ލޯބިކުރަނީ ގުދުރަތީ ރީތި ކަމަށް ވާއިރު ރިޝްފާ ލޯބި ކުރާ ގޮތް މުޅިން ތަފާތެެވެ. އޭގެ އިތުރުން ގޮޅި ޖެހި ގަމީސް އެލް ލާން ބޭނުންވާއިރު، ރިޝްފާއަށް އެގޮތް ކަމަކުނުދެއެވެ.\nދެމީހުންނަކީ ވެސް ވަރަށް އަޑުގަދަ ދެމީހުން ކަމަށް ބުނެއެވެ. ދެމީހުންގެ ދެމެދުގައި ތަފާތުކަމެއް ހުންނަނީ ރީތިވުމާއި ފެޝަން ސްޓައިލްއެވެ.\nއެލް ގަބޫލު ކުރާ ގޮތުގައި ރީތި ވުމަކީ ވަކި ކަހަލަ ހެދުން ލުމެއް ނޫނެވެ. ޓީޝާޓާއި، ގޮޅި ޖެހި ގަމިސް ލުމުން ވެސް އެލްއަށް ހަމަ ރީއްޗެެވެ. އެލްގެ ވިސްނުމުގައި ހުރި ގޮތުން ރައްޓެހި ކުއްޖެއްގެ އުފަންދުވަސް ފާހަގަ ކުރާ ޕާޓީއަކަށް ދާއިރު ކޮންމެހެން ރީތި ރީތި ހެދުމެއް ލުމަކީ މުހިންމު ކަމެއް ނޫނެވެ.\nއެލް އަކީ ވަރަށް ރީތިކޮށް ލަވަކިޔާ ކުއްޖެއް ކަމަށް ރިޝްފާ ބުނެއެވެ. އެލް އަށް ލިބިފައިނުވާ، ރިޝްފާގެ ގައިގައި ހުރި އަދި އެލް ބޭނުންވާ ސިފައެއް ކަމަށް އެލް ބުނަނީ މަންމަގެ ބަރު، ބާރު އަޑު ކަމަށެވެ. އެލްގެ އަޑަކީ ބާރު އަޑެއް ނަމަވެސް، އަޑު އެހާ ބަރު ނޫން ކަމަށް ބުނެއެވެ.\nހަޔާތުގައި ކުރެވުނު އަމިއްލަ ތަޖުރިބާއިން ރިޝްފާ އޭނާގެ ދަރިފުޅު އެލްއަށް ދީފައިވާ ނަސޭހަތަކީ 18 އަހަރު ނުވަނިސް ބިޓެއް ނުނެގުމެވެ.\nއައްޒަގެ ބައްޕަ ބުނަނީ މުއާ އަކީ އައްޒަގެ 'ރީފޯމޭޝަން' އެއް ކަމަށް!\nމާދަމާ "މަޒްލޫމް" ދައްކަން ފަށަނީ\nއައްޒަ ކައިރީގައި ރަނގަޅުކޮށްލަން ބުނާނެ އެއްވެސް ކަމެއް ނެތް: ބައްޕަ\nމެއި 5, 2021 18:16\nމެއި 5, 2021 19:11\nދަރިފުޅުހެން ހީވެސް ނުވޭ...ރިޝްފާގެ ކޮއްކޮއެއްހެން ހީވަނީ..\nމެއި 6, 2021 00:57\nއެލީ ވަރަށް ރަނގަޅަށް މަށަށް ކިޔާދިން އޭނަ މަންމައާއި އޮންނަ ގުޅުމުގެ ވާހަކަ.\nޖުލައި 12, 2021 21:09\nކޮންކަހަލަ ގުޅުމެއްތަ؟ އަސްލު ހިޔެއް ނުވޭ ދެމީހުންގެ ބޮންޑް މާ ވަރުގަދަހެނެއް. އެލް ކުޑައިރުވެސް އެލް ގިނައިން ބެލީ އެލްގެ މާމަ ކަންނޭގެ ރިޝްފާ ބިޒީކަމެން. އެލް ކުޑައިރު އިންޓަވިއު އެއްގަވެސް ބުނި މަންމަ ގެ ޓައިމް ވަރަށް ބޭނުމޭ\nމެއި 6, 2021 01:42\nތަރުބިއްޔަތު ކޮށްފަހުރީ ދީނަށް ލޯބިކުރާގޮތަކަށްނޫން. ޥަރަށްދެރަ. މާދަމާގެ އުފަލެއްނެތް\nމެއި 6, 2021 10:38\nމަންމަ ހެނެއް އެއްގޮތަކަށް ވެސް ހީނުވޭ! މަންމަ ޖެހޭނެ ހެދުން އެޅުން ބަދަލް ކޮށް ދޮށީ މީހެއް ގޮތުގަ ހެދުމުން ދައްކަން! އެކމް މިހާރު އުމްރަކީ ނަންބަރެއް ސޯ ހަމަ ޅަ ކޮށް ހެދުން އެޅުމަކީ މައްސަލަ އެއް ނުން އެކަމަކު ރަގަޅު ގޮތަކީ ދަރިފުޅު ގެ އުމްރުގެ ކުދިން ހެން ނޫޅުން!\nމެއި 6, 2021 18:01\nއެލްއަށް ކިތައް އަހަރު؟\nމެއި 13, 2021 21:15\nދެން އަބަދު ޖަޖުމެންޓަލް. ކޮންމެ ނޫހެއް ކޮންމެ ތާކުކޮންމެ އެއްޗެސް ލިޔުނަސް ކިޔާމީހާ ބޭނުންވާގޮތް ނޫންވެއްޖެޔާ ދެރަވާންޖެހޭ. ފަހުދުވަހަށް ވިސްނަންޖެހޭ. ދެން ނުކިޔަމާ އެހެންވީމަ. ކުރެވިދާނެ އެހެންކަންކަން އެބަހުއްޓެއްނު؟ އަބަދު އަބަދު އެވާހަކަ. ކޮންމެ ހަބަރެއް ކޮންމެގޮތަކަށް ގެނަޔަސް. ފުކެއް ބޮޑުވަރެއްނުންދޯ ދީންވެރިވިޔަސް.\nޖުލައި 7, 2021 10:52\nދީނަކީ ނަޞޭޙަތެއް، ހެޔޮކަންތަކަށް ޢަމުރުކޮށް ނުބައިކަންތަށް ނަހީ ކުރުމަކީ ކޮންމެ މީހެއްގެވެސް ފަރުދީ ވާޖިބެއް، ކޮންމެސް ދުވަހަކުން މަރުވާނެކަމެއް، އާޚިރަތެއް، ނަރަކައެއް ނުވާކަމަށް ޤަބޫލުކުރާމީހުން މިރާއްޖެއަކު މަދެއް ނޫން މިހާރު،\nޖުލައި 10, 2021 19:21\nއެލް އަށް މިހަާރު ކިތައް އަހަރު ތަ؟\nޖުލައި 10, 2021 19:23\nއެލް އަށް މިހާރު ކިތައް އަހަރު ތަ؟


Green tax nulibey3atholheh!\nއެޕްރީލް މަހު ތިން އަތޮޅަކުން ގްރީން ޓެކްސް ނުލިބޭ!\nމާޅެއަށް ފޭބި ޓޫރިސްޓުންތަކަކަށް މައުލޫމާތު ދެނީ-- ފޮޓޯ: އަވަސް\nމި އަހަރުގެ އެޕްރީލް މަހު ރާއްޖޭގެ ޓޫރިޒަމް ތަރައްގީކޮށްފައިވާ، ތިން އަތޮޅަކުން ގްރީން ޓެކްސް ލިބިފައި ނުވާ ކަމަށް ފިނޭންސް މިނިސްޓްރީގެ ރިޕޯޓުން ދައްކައިފި އެވެ.\nފިނޭންސް މިނިސްޓްރީން އާއްމުކޮށްފައިވާ "ގްރީން ޓެކްސް" ރިޕޯޓުގައިވާ ގޮތުން މި އަހަރުގެ އެޕްރީލް މަހު ގްރީން ޓެކްސް ނުލިބެނީ ހއ. އަތޮޅާއި މ. އަތޮޅު އަދި ފ. އަތޮޅުންނެވެ. މި އަތޮޅުތަކީ ވެސް ރާއްޖޭގެ މަޝްހޫރު ރިސޯޓްތަކާއި ގެސްޓްހައުސްތައް ހުރި އަތޮޅު ތަކެވެ.\nގްރީން ފަންޑުގެ ރިޕޯޓުގައިވާ ގޮތުން ދ. އަތޮޅުގައި ހިމެނޭ ރިސޯޓު ތަކުން ގްރީން ޓެކުހުގެ ގޮތުގައި 2.5 މިލިއަން ރުފިޔާ ލިބިފައިވީ ނަމަވެސް، އެ އަތޮޅުގެ ހޮޓާ އަދި ގެސްޓްހައުސް ތަކުން ގްރީން ޓެކްސް ލިބިފައެއް ނުވެ އެވެ.\nގްރީން ފަންޑުގެ ރިޕޯޓް ދައްކާ ގޮތުން އެޕްރީލް މަހު އެ ފަންޑަށް ލިބިފައިވަނީ 35 މިލިއަން ރުފިޔާ އެވެ. މީގެތެރޭގައި ހިމެނެނީ ސަފާރީ ތަކުން ލިބުނު 604,080.60ރ. އާއި ގެސްޓްހައުސް ތަކުން ލިބުނު 790,736.19ރ. އަދި ހޮޓާ ތަކުން ލިބުނު 559,697.22ރ. ގެ އިތުރުން ރިސޯޓު ތަކުން ލިބުނު 34 މިލިއަން ރުފިޔާ އެވެ.\nފިނޭންސް މިނިސްޓްރީން ބުނެފައިވާ ގްރީން ފަންޑުގައި އެޕްރީލް މަހުގެ ނިޔަލަށް ގްރީން ފަންޑުގައި 972 މިލިއަން ރުފިޔާ އެބަހުއްޓެވެ. އެ ފަންޑުން މިހާތަނަށް 73 މިލިއަން ރުފިޔާ ވަނީ ހޭދަކޮށްފަ އެވެ. އަދި ފަންޑަށް މިހާތަނަށް ލިބިފައިވަނީ 271 މިލިއަން ރުފިޔާ އެވެ.\nގްރީން ޓެކްސް ނަގަން ފެށީ އޮކްޓޯބަރު 2016 އިން ފެށިގެންނެވެ. ގްރީން ޓެކުހުގެ ގޮތުގައި ނަގަނީ ރިސޯޓުތަކާއި ސަފާރީ އަދި ހޮޓާތަކުގައި ޗުއްޓީ ހޭދަކުރާ މީހުންގެ އަތުން ހަ ޑޮލަރެވެ. އަދި ގެސްޓްހައުސްތަކުގައި ޗުއްޓީ ހޭދަކުރާ މީހުންގެ އަތުން ތިން ޑޮލަރެވެ. ގްރީން ޓެކްސް ނަގަން ފެށީ، ރާއްޖޭގެ ތިމާވެށި ހިމާޔަތް ކުރުމުގެ އެކި މަސައްކަތް ތަކަށް ފައިސާ ހޯދާށެވެ. ކޮވިޑް-19 އާ ގުޅިގެން ރާއްޖެ އަށް ޓޫރިސްޓުން އައުން ހުއްޓާލާފައިވާތީ ގްރީން ޓެކުސް ލިބުން އެއްކޮށް މިހާރު ވަނީ ހުއްޓިފަ އެވެ.\nގްރީން ޓެކްސް ފިނޭންސް މިނިސްޓްރީ ދައުލަތުގެ އާމްދަނީ + ކޮވިޑް-19


Thiyaee Laa Insaanee Aniyaa eh... | Mendhuru Online\nއީ 2020 އެވެ. މިއަދު އަހަރުމެން މިއުޅެނީ އަހަރުމެންގެ ކާބަފައިންގެ ޚިޔާލަށްވެސް ނާންނަ ޒަމާނެއްގައެވެ. މާ ހިތްފަސޭހަ ޒަމާނެއްގައެވެ. އެދުވަހު ކާފަމެން މާލެގޮސް އެކުރަން ދިޔަކަމެއް ދެ ދުވަހެއްގެ ތެރޭގައި ކޮށްނިމިގެން ރަށަށް އަންނައިރު އޮންނަނީ ކޮޅަކަށް މަސްދުވަހެއްގެ ރާސްތާ ދަތުރު ކުރެވިފައެވެ. މާމަމެން ތިބެނީ ދުވާލު ދެ ދަޅައަށް އަތިރިއަށްގޮސް، ބައްތެލި އާދޭތޯ ބަލަބަލައެވެ. މާލެ ދެވުނުކަމެއް، އަންނަކަމެއް ނޭނގެއެވެ. މުވާސަލާތީ ވަސީލަތެއް ނެތެވެ. ގިނަ ދުވަހަށް ގޮސްފިނަމަ ގުޅުން ދެމިއޮންނަނީ ސިޓީގެ ޒަރިއްޔާއިންނެވެ. ބޯޓު ދަތުރުކުރަން ދާމީހެއްގެ ދުލުން ނޫނީ ރާއްޖެއިން ބޭރު ގައުމުގެ ވާހަކައެއް ކިޔާއަޑު ވެސް ނީވެއެވެ. ދިވެހިރާއްޖެ ފިޔަވައި އޭރު އެނގެނީ މައްކާ މަދީނާ،ބަންގާޅު، ސީނުކަރަ، ސިލޯނު އަދި އޮޅުދޫކަރައެވެ. ހީކުރެވެނީ އެހާވެސް ދުނިޔެ ކުޑަކަމަށެވެ.\nވަރަށް ކުރީގެ ހަނދާނެކެވެ. ކާފަމެން ހައްޖަށް ގޮސްފަ އައިއިރު ގެނައި ރަތްކުލައިގެ ކުޑަކުޑަ ފޮޓޯ ބަލާ ދުރުމިއެކެވެ. ބައެެއް ރަށްރަށުގައި ފޮޓިގިރާފު ވެސް ކިޔައެވެ. އެންމެން އޭގައި ލޯޖައްސައިގެން ބަލަނީއެވެ. އެއިން ފެންނަނީ ހައްޖާއި އުމްރާގެ އަޅުކަމުގެ އެކި މަންޒަރެވެ. އެކަމަކު ފެންނަނީ ހައެއްކަ ފޮޓޯއެވެ. އެއީ އެތަން ސިފަކޮށްދިނުމަށް ކާފަމެންނަށް އޭރު ކޮށްދެވެން އޮތްވަރެވެ.\nނަމަވެސް މިއަދު އެހެން ހެއްޔެވެ؟ މިއޮއްބޮޑު ދުނިޔެ މިއޮތީ ކުޑަވެފައެވެ. މިއަދު ދުނިޔޭގައި އޮތީ ކިތައް ޤައުމުކަމާއި، އެ ގައިމުގައި ހުރި ރީތި ތަންތަނުގެ މައުލޫމާތު ސުކޫލު މުޤައްރަރުގައި ހިމަނާފައިވާ ކަންކަމަށް ވެއްޖެއެވެ. ރާއްޖެއިން ބޭރަށް ގޮސްލާފަ އައުމަކީ ފެންތަށްޓެއް ބޮއެފައި ވައެއްލުން ކަހަލަ ކަމެކެވެ. ރަށުން ބޭރުގައި ހުރި ބައިވެރިޔާ ރަށުގައި ނެތަސް ކައިރި ހުރިފަދައެވެ. ވާހަކަ ދެއްކެއެވެ. އެކަކު އަނެކަކަށް ފެނެއެވެ. ގައިގައި ނުބީހެވޭކަން އެކަންޏެވެ. އެކަކު ރާއްޖޭގައި، އަނެކަކު ފްލައިޓެއްގައިވެސް ދިޔުމަށް 15 ގަޑިއިރު ނަގާ ގައުމެއްގައި ހުރެވެސް ވަގުތުން ވަގުތަށް ދެމީހުން ފެނިގެން ވާހަކަދެއްކެއެވެ. މިފަދަ އެތައް އެތައް ކަމެކެވެ. ކާބަފައިންގެ ބުއްދިއަށް ނާންނަ ކިތަންމެ ކަމެކެވެ. ޒަމާން ގެނެސްދިން ބަދަލެވެ.\nޒަމާން ގެނައި ބަދަލުގެ އެންމެ މުހިންމު ރޯލެއް ކުޅެނީ އިންޓަރނެޓާއި މުށުގައި އޮންނަ ފޯނެވެ. ސޯޝަލް މީޑިޔާއަކީ އަހަރުމެންގެ ހުސްވަގުތުގެ ބައިވެރިޔާއެވެ. ފާޑުފާޑުގެ ސްޓޭޓަސްތަކާއި އެތައް ޚަބަރެއް އިރުއަރާ އޮއްސޭއިރު ފެނިގެންދެއެވެ. މިއަދު ދުނިޔެ ތަރައްގީ ވެފައިވާ މިންވަރަށް ބަލާއިރު އަދުގެ ދުނިޔެއަކީ ކުޑަކުޑަ ރަށެއް ފަދަ ތަނެކެވެ. ކިތަންމެ ދުރުގައި ހިނގާކަމެއްވެސް ކުޑަކުޑަ އިރުކޮޅެއްގެ ތެރޭގައި މީސްތަކުންނާ ހަމައަށް އެބަ އާދެއެވެ. މިއަދު ކޮންމެ މީހަކީ ވެސް ނޫސްވެރިއެކެވެ. ކޮންމެ މީހެއްގެ މުށުތެރޭގައި މީޑިޔާ ސްޓޭޝަނެއް އެބައޮތެވެ. ތިމާ ބޭނުން އެއްޗެއް، ބޭނުން ގޮތަކަށް ލިޔެފައި އެތައް ހާސްބަޔަކަށް މަދު ވަގުތުކޮޅެއްގެ ތެރޭގައި އެބަ ފޯރުކޮށްދެވެއެވެ. އެފަސޭހައިގެ ބޭނުން ވަރަށް ހެޔޮގޮތުގައި ބޭނުން ކުރާމީހުންވެސް އެބައުޅެއެވެ. އެމީހުން ހެޔޮ މަޢުލޫމާތާއި ފައިދާހުރި ނަސޭހަތް ފޯރުކޮށްދެއެވެ. އަދި މީގެ އިދިކޮޅު، އޭގެ ބޭނުން ނަހަމަ ގޮތުގައި ބޭނުންކުރާ މީހުންވެސް އެބައުޅެއެވެ. ހިތާމައަކީ ހެޔޮގޮތަށްވުރެ ނަހަމަ ގޮތުގައި ބޭނުން ކުރާ މީހުން ގިނަކަމެވެ. ސޯޝަލް މީޑިއާއާއި ހަބަރު ފަތުރާ ތަފާތު ވަސީލަތްތަކުގެ ސަބަބުން، މިގޮތަށް ދުނިޔެ ބަދަލުވެފައިވާތީ ދޮގު ހަބަރުތަކާއި ދޮގު ވާހަކަތައް ފެތުރުމުގެ ނުރައްކާތެރިކަން މިއަދު ވަނީ ހީނުކުރާ ދަރަޖައަށް ބޮޑުވެފައެވެ. މީހުންގެ އަބުރު ނަގާލެވޭ ފަދަ ޕޯސްޓްކޮށް، ދޮގު މަޢުލޫމާތު ފޯރުކޮށްދިނުމަކީ މާ މޮޅުކަމެއްކަމުގައި ދެކޭފަދައެވެ. އެއްވެސް އަސްލެއް ނެތް ވާހަކަ ތަކަކުން، ކިތަންމެ އިއްފަތްތެރި ކުއްޖެއްގެ އަގުވެސްް ފައިދަށަށް ވައްޓާލުމަކީ އެފަދަ މީހުންނަށް އެއްވެސް ކަމެއް ނޫނެވެ. ބޭނުންވާ ގޮތަކަށް، ބޭނުންވާ މަޤްސަދެއް ހާސިލް ކުރުމަށް މީހުންގެ ފޮޓޯ އަސްލުހެން ހީވާ ދަރަޖައަށް ހަދާ އަނެކާގެ އަބުރު ކުޑަހިނދުކޮޅެއް ތެރޭ ނަގާލާތަން ފެންނަނީ މަދެއް ކޮށެއްނޫނެވެ. އަސްލުކަމަށް ދެއްކުމުގެ ނިޔަތުގައި ފޭކު ސްކްރީން ޝޮޓްތައް ހަދާ އެދައުރު ކުރާމީހުންވެސް މަދެއް ނޫނެވެ. ހަގީގަތެއް ނުބަލާ ފަތުރާ މައުލޫމާތުތަކުގެ ސަބަބުން އަނެކާ ނާއުންމީދުގެ ތެރެއަށް ވައްޓާލައެވެ. އަގުވެއްޓި އެހެން މީހުންނާ ކުރިމަތިލުމުގެ ހިތްވަރު ގެއްލެއެވެ. ބޭރުތެރެއަށް ނުކުމެ ނޫޅެވޭ ހިސާބަށް ލަދުވެތިކަން ބޮޑުވެއެވެ. މިފަދަ އަމަލުތަކުން އަބުރު ގެއްލި، ވަޒީފާ ދޫކޮށް ގެއިން ނިކުންނަން ނުކެރޭ ޙާލަތުގައި ތިބީ ކިތައްކިތައް މީހުންހެއްޔެވެ؟ އަބުރާ އިއްޒަތަކީ ވަކި މީހަކަށް، ވަކި ބަޔަކަށް މާތް ﷲ ދެއްވާފައިވާ އެއްޗެއް ނޫނެވެ.ނަމުގެ ކުރިއަށް ޑަބަލް އިއްޒަތް ނުކީކަމުގައިވިޔަސް، ވަލިއްޔުލް އަމްރަށް ނުވިޔަސް، ވަޒީރުންނަށް ނުވިޔަސް، އެއީ އެންމެ މޮޅު މީހާއިން ފެށިގެން އެންމެ ނިކަމެތި މީހާއަށްވެސް، ލިބިގެންވާ އެއްޗެކެވެ. މުއްސަދިންނާއި ބާރުވެރިން އެބައިމީހުންގެ އަބުރާއި އިއްޒަތް ރައްކާތެރިކުރުމަށް އެދޭފަދައިން ނިކަމެތިންވެސް އަނެކުންގެ އަބުރާއި އިއްޒަތް ރައްކާތެރި ކުރުމަށް ބޭނުންވާނެއެވެ. ”މިހާރު އަބަދުވެސް ބަލަންޖެހޭ ފޭސްބުކް ކަހަލަ ތަނަކަށް ވަދެފައިި ޕޭޖެއްގައި އަމިއްލަ މީހާގެ ފޮޓޯއެއް އޮތްތޯ! އެހާވެސް ބިރުވެރި، ތަނެއް ދޮރެއް ބެލުމެއްނެތި ހަމަ ކޮންމެ މީހަކު ފޮނުވާ އެއްޗެއްވެސް ޕޯސްޓް ކޮށްފާނެ. މީހެއްގެ އަބުރު ކުޑަ ހިނދުކޮޅެއްގައި ކަތިލެވިގެން މިދަނީ..“ މީހަކު ބުންޏެވެ. ތެދެކެވެ. ލިބިދާނެ ޝެއަރގެ އަދަދަށް، ލައިކުގެ އަދަދަށް، ވައިރަލްވެ ހިނގާނެ މިންވަރަށް ވިސްނައި، އެފަދަ އެއްޗިހި އެކަނި ލުމަށް ހާއްސަކޮށްގެން ހިންގާ ޕޭޖްތައްވެސް މަދެއްނޫނެވެ. އެފަދަ ޕޭޖްތަކުން އެގޮތަށް ބޭޒާރުކުރާ ފޮޓޯ ނުވަތަ މައުލޫމާތުތަކުގެ ތެރޭގައި ދެމަފިރިންގެ ސިއްރު މަޢުލޫމާތާއި ފޮޓޯފަދަ އެއްޗިހި ސޯޝަލް މީޑިއާގައި ދައުރުކޮށް އިންސާނީ ކަރާމާތް ގެއްލޭ ގޮތަށް އެތައްކަމެއް ތަކުރާރުކޮށް ކޮށްފައި އެބަހުއްޓެވެ. ބްލެކްމެއިލްކޮށް އެކި ފައިދާތައް ނަގާފައި އެބަހުއްޓެވެ. މިސާލަކަށް ބަލަމާ ހިނގާށެވެ. ދީނަށް ލޯބިކުރާ، ތަޤުވާވެރި، ނިޤާބްވެސް އަޅާފަ ހުރި އުޚުތެކެވެ. ފިރިމީހާ އޭނާ ވަރިކޮށްފައި ގޮސް ބަރަހަނާ ފޮޓޯއެއްގައި އޭނާގެ މޫނު ޖަހައިގެން އަސްލާ އެެއްގޮތްވާ ގޮތަށް ފޮޓޯ ހަދާ މަޝްހޫރު ޕޭޖަކަށް އެފޮޓޯދީ، އޭނާގެ ދާން ޒިނޭއިން ފަސާދަ ކުރިކަމަށް ބުނެ އެތައް އިލްޒާމްތަކަކާއެކު ލިޔެފައި ސޯޝަލް މީޑިޔާގައި ގިނަކޮށްލީއެވެ. އެ އުޚްތާ ސޯޝަލް މީޑިޔާވެސް ދޫކޮށްލަން މަޖުބޫރުވެ، މަގުމައްޗަށް ނިކުންނަން ނުކެރި އެތައް ފުރައްސާރައަކާ ކުރިމަތިވިއެވެ. އަދިވެސް ގެއިން ނުނިކުމެއެވެ. އެކުއްޖާގެ އަބުރު ކަތިލާ، އިއްޒަތް ވެއްޔާ މޮޑެލީ ކޮންހައްޤެއް އޮވެގެންހެއްޔެވެ؟ އަސްލު މިއީ ނުރައްކާ ބޮޑުކަމެކެވެ. ޒަމާންތަކަކަށް ދެމިގެންވެސްދާ ކަމެކެވެ. އިންޓަރނެޓުގައި އެ ޕޯސްޓް ކުރާ އެއްޗެއް ނުނަގާ ކަމަށްވާނަމަ ދަރިންގެ ދަރިންނަށް އެކަން ދެމިގެން އެބަދެއެވެ. ނަމަވެސް ބައެއް މީހުން މިހާރު ވެސް އެކަންކަން ކުރަމުން ދަނީ ފޯރީގައެވެ. ކަޑައެޅިގެން ދޮގު ތެދަށް ހަދައިގެން ފަތުރަނީ ބިރެއްނެތިއެވެ.\nދާދިފަހުން ދެ އަހަރު ކުއްޖަކު، ބައްޕައާއި ކާފަ އަދި މުނިކާފަގެ ރޭޕްގެ ޝިކާރައަކަށްވެގެން ދިޔަ ވާހަކަ އަޑުއިވި އެ ޖަޒުބާތުގައި މުޅި ގައުމު ޖެހިފައި ވަނިކޮށް، ސޯޝަލް މީޑިޔާއިން ފެނުނީ ”އެފަކީރަށް މިހެން ހަދަން ހެޔޮވާނެތޯއޭ“ މިހެން ބުނެ ލެއިން ފޯވެފައިވާ ނެޕީއެއްގެ ފޮޓޯ ދައުރުކުރަން ފެށިތަނެވެ. ކުޑަވަގުތު ކޮޅެއްތެރޭގައި އެތައްބަޔަކު އެ ޝެއާރކޮށް މުޅި ސޯޝަލް މީޑިޔާގައި ވައިރަލް ކޮށްލިއެވެ. ނަމަވެސް އޭގެ ހަޤީޤަތް އެގުނުއިރު އެއީ ގޫގުލްއިން ނަގައިގެން މަޝްހޫރުކަން ހޯދާލަން މީހަކު ޖައްސާލި މޮޅު ސްޓަންޓެކެވެ. ކެޕްޝަންގައި އެހެން ލިޔުނަސް އެކުއްޖާއަށް ހެޔޮއެދިއްޖެ ހެއްޔެވެ؟\nމިއީ ކަންހުރި ހިސާބެވެ. ފާޅުގައި ނަމަވެސް ސިއްރުގައި ނަމަވެސް އެފަދަ ހަބަރުފަތުރާ މީހަކީ މުޖްތަމައުގައި ހިމެނޭ ވިހަ ގުނަވަނެކެވެ. އޭނާއަކީ އޭނާގެ ތަބީއަތުގައި ދޭތެރެޖެއްސުމާއި ދެބައޮޑުވުމުގެ ނުބައި ސިފަ އަށަގެންފައިވާ މީހެކެވެ. އެއީ ފިތުނަ ފަސާދަ ނޫން ދެން ކޮންކަމެއް ހެއްޔެވެ؟ މޮޅު ކަމެއް ކަމަށް ދެކި އެކުރެވެނީ މުޖްތަމައުގެ އަމްނުގެ ހައްޤުގައި ބޮޑު ޖަރީމާއެކެވެ. އަދި އެއީ އޭނާގެ ދީނުގެ ހައްގުގައިވެސް ޖަރީމާއެކެވެ.\nއެމީހެއްގެ އަމާޒަކީ މުޖްތަމައުގެ އަމާންކަން ނަގައިލުން ނޫން ދެން ކޮންކަމެއް ހެއްޔެވެ؟ އޭނާ އެ އެހީވަނީ މުޖްތަމައުގެ އެއްބަނޑު އެއްބަފާކަން ނައްތައިލުމަށެވެ. އެއީ ގައުމުގެ ވަހުދަތުވެސް ނައްތައިލުމެވެ. މިފުރުސަތުގައި ފާހަގަކޮށްލަމެވެ. ޚަބަރު ފެތުރުމުގެ ޒިންމާ ނަގާ، އެކަމުން އާމްދަނީ ހޯދަމުން އަންނަ ނޫސްވެރިންނަކީ ވަރަށް ބޮޑު ވާޖިބެެއް އަދާކުރަމުންދާ ބައެކެވެ. ޝުކުރު ހައްޤު މަސައްކަތެއް ކުރަމުން އަންނަ ޤައުމީ އަދި ދީނީ ވާޖިބަކަށް އަތުކުރިއޮޅާލައި، އަރުވާ ޖަހާފައިވާ ބައެކެވެ. ނަމަވެސް މީހުންނަށް ތެދުމަޢުލޫމާތު ފޯރުކޮށްދީ ހޭލުންތެރިކުރުވުމުގެ ޒިންމާ ކޮނޑުގައި އަޅައިގެން ތިބެ ހަޤީޤަތެއްނެތް ބައެއް ވާހަކަ ޚަބަރެއް ގޮތުގައި ގެނެސްދޭތަން އެބަފެނެއެވެ. އެއީ ވިސްނާލަން ޖެހޭނެކަމެކެވެ. ތިމާ އާމްދަނީއަށް ކުރާ މަސައްކަތުގެ ތެރެއިން ދޮގުވިއްކާ އޭގެން އާމްދަނީ ހޯދުމަކީ ފާފައަކަށް ނުވެދާނެހެއްޔެވެ؟ ތިމާގެ ފަރާތުން ހަޤީޤަތާއި ޚިލާފު ވާހަކައެއް އެތައް ހިސާބެެއްގައި ތިބި ބަޔަކަށްލިބި، އެމީހުން މެދުވެރިކޮށް އެހެންބަޔަކަށް އަޑުއިވުމަކީ ދެރަކަމެކެވެ.އަދި އެވާހަކަ ދެކެވެމުންދާ ކޮންމެ ފަހަރަކު އެއީ ތިމާއަށް ހެދޭ ދޮގެއް ގޮތުގައި ލިޔެވުމަށް އެދެމުހެއްޔެވެ؟ ނޭދޭނެއެވެ. ތިބާ މަރުވެ ދިޔަޔަސް ނޫހުގައި ތިބާ ލިޔުނު އެޚަބަރު ވާނެއެވެ. އަހަރަކުން އަހަރަކުން މެމޮރީސްގެ ގޮތުގައި ފޭސްބުކްގައި އެދައުރުވެ، ކަށްވަޅުގައި އޮވެވެސް އަޒާބު ލިބުމަށް އެދެނީ ހެެއްޔެވެ؟ ވީއިރު ޚަބަރެއް ނުވަތަ އާޓިކަލެއް ލިޔެ އާންމުންގެ އަތްމައްޗަށް ވެދުންކުރާއިރު، އޭގައި ދޮގު އެއްވެސް މަޢުލޫމާތެެއް ނެތްކަން ކަށަވަރު ކުރާށެވެ. ކީރިތި ޤުރުއާނުގައިވެސް އެމީހެއްގެ ނުބައިކަމުގެ ވާހަކަ ބަޔާންކުރެވިފައިވާ ނުބައި ނުލަފާ ފިރުއައުނުވެސް މޫސާގެފާނާ ދެކޮޅަށް ގެންގުޅުނު އެންމެ ވަރުގަދަ ހަތިޔާރަކީ ކޮބައިކަން އިނގޭ ހެއްޔެވެ؟ އެކަލޭގެފާނާ ބެހޭގޮތުން ބުހުތާނު ދޮގު ވާހަކަތައް ފެތުރުމެވެ. ދޮގު ވާހަކަ ދެއްކުމާއި ދޮގު ހަބަރު ފެތުރުމުގެ ނުބައިކަމާއި އޭގައި ހިމެނޭ ބިރުވެރިކަމުގެ ބޮޑުކަމުން މާތް ﷲ ވަނީ ދޮގުހެދުން ޙަރާމް ކުރައްވާފައެވެ. ﷲ ޠައާލާވަނީ އަނގައިގަ ތިޔަ އޮތް ކަށިނެތް މަސްކޮޅު (ދޫ) ރައްކާތެރިކުރުމުގެ ގޮތުން ނެތިމޮށުމާއި ޣީބަބުނުން ވަނީ ނަހީ ކުރައްވާފައެވެ. ޔޯލަ ވާހަކަތައް ދެއްކުން ވަނީ މަނާ ކުރައްވާފައެވެ.\nﷲ ޠަޢާލާ ވަހީކުރައްވާފައިވެއެވެ.\nوَلَا تَقْفُ مَا لَيْسَ لَكَ بِهِۦ عِلْمٌۚ إِنَّ ٱلسَّمْعَ وَٱلْبَصَرَ وَٱلْفُؤَادَ كُلُّ أُو۟لَٰٓئِكَ كَانَ عَنْهُ مَسْـُٔولًا\n”އަދި ތިބާޔަށް އެކަމަކާމެދު އެނގުމެއް ނުވާކަމަކަށް، ތިބާ تبع ނުވާށެވެ! ހަމަކަށަވަރުން، އިވުމާއި، ފެނުމާއި، ހިތާއި، މިއިން ކޮންމެކަމަކީ،އެއާމެދު سؤال ކުރައްވާނެ ކަމެއްކަމުގައިވިއެވެ.“\nއަދި ރަސޫލާ ﷺ ހަދީޘްކުރައްވާފައިވެއެވެ.“ މީހަކަށް އިވޭ ކޮންމެ ވާހަކައެއް ދެއްކުން ފާފައެއް ކަމުގައިވުމަށް ފުދެއެވެ.“\nއެކަލާނގެ އަހަރުމެންނަށް އަންގަވަނީ އެފަދަ ވާހަކަތައް އަޑު ނޭހުމަށާއި އެފަދަ ވާހަކައެއް ކަންފަތަށް އެރިއަސް އެވާހަކައާބެހޭ އެއްވެސް އެއްޗެއް އެހެންމީހެއްގެ ގާތުގައި ނުބުނުމަށެވެ. އަދި އެފަދަ ވާހަކަތައް ދައްކާމީހުން ކުށްވެރިކޮށް، އެމީހުންނާ ދެކޮޅުހަދައި އެކަމާ އިންކާރު ކުރުމަށެވެ. ކީރިތި ޤުރްއާނުގައި މިފަދަ ދޮގުވާހަކަތައް ފެތުރުމުގެ ނުބައިކަމާއި މިފަދަ ވާހަކަތައް ޤަބޫލުކުރުމުގެ ސަބަބުން އިންސާނާއަށް ކުރިމަތިލާން ޖެހުނު މުސީބާތްތަކުގެ ވާހަކަތައް އައިސްފައިވެއެވެ. އެއީ އެއިން އިބްރަތް ހާސިލުކުރަން ބޭނުންވާ ބަޔަކު އިބްރަތް ހާސިލުކުރުމަށެވެ. އެކަންތައްތަކުގެ މަތިން ހަނދުމަކޮށް އެއިން ރައްކައުތެރިވުމުގެ މުހިއްމުކަން ދަސްކޮށް ދެއްވުމަށެވެ. ނިކަންވިސްނާލަބަލާށެވެ. ﷲ ޠަޢާލާ ލަޢުނަތްލެއްވި އިބިލީހުގެ ވާހަކަ އާދަމުގެފާނަށް ގަބޫލު ކުރެއްވުމުގެ ނަތީޖާއަކަށްވީ މަތިވެރިވެގެންވާ ސުވަރުގެއިން ބޭރަށް ނުކުމެވަޑައިގަންނަވަން ޖެހިވަޑައިގަތުމެވެ. ފަސޭހަ ދިރިއުޅުމަކުން އުނދަގޫ ދިރިއުޅުމަކަށް ހަޔާތް ބަދަލުވެގެން ދިޔުމެވެ.\nސުބްޙާނަﷲ! ދޮގު ވާހަކަ ފެތުރުން…ކޮންފަދަ ނުބައި އަމަލެއް ހެއްޔެވެ؟ ދޮގު ހަބަރުތަކާއި ދޮގު ވާހަކަތައް ފެތުރުމަކީ މީހުންނަށް ހައްގު އޮޅުވާލައި ހަމަމަގުން އެއްކިބާ ކުރުވާނެ އަމަލެއްކަން ހަމަ ނޭނގެނީހެއްޔެވެ؟ އެކަމުގެ ނުބައިކަން މީހުން މެރުމަށްވުރެ ވަކި ކުޑަހެއްޔެވެ؟ އެއްވެސް ކަމެއް ނޫންކަމަށް ދެކި ތިޔަ ކުރާކަމުން މީހުންގެ މެދުގައި ފިތުނަވެރިކަން އުފެދެނީ ކިހާ ވަރަކަށް ކަންއިނގޭ ހެއްޔެވެ؟\nއަހަރުމެންގެ ލޮބުވެތި ނަބިއްޔާ ﷺ ހަދީޘްކުރެއްވިއެވެ.\nإِيَّاكُمْ والْكَذِبَ، فَإِنَّ الْكَذِبَ يَهْدِي إِلَى الْفُجُورِ، وإِنَّ الْفُجُورَ يَهْدِي إِلَى النَّارِ، ومَا يَزَالُ الرَّجُلُ يَكْذِبُ ويَتَحَرَّى الْكَذِبَ حَتَّى يُكْتَبَ عِنْدَ اللَّهِ كَذَّابًا\n”މާނައީ: ތިޔަބައިމީހުން ދޮގުހެދުމުން ދުރުހެލިވާށެވެ. ދޮގުވެރިކަން މަގުދައްކަނީ ނުބައި ކަންތައްތަކަށެވެ. ނުބައި ކަންތައްތައް މަގުދައްކަނީ ނަރަކައަށެވެ. އަދި ދޮގުހަދާމީހާ މާތް ﷲ ގެ ހަޟްރަތުގައި ދޮގުވެރިއަކު ކަމުގައި ލިޔުއްވައިފުމަށް ދާނދެން ދޮގު ހެދުމުގައި ދެމިހުރެއެވެ.“\nއެއްދުވަހަކު ރަސޫލާ ﷺ ގެ އަރިހަށް މީހަކު އައިސް ދެންނެވިއެވެ. “ އޭ ﷲ ގެ ރަސޫލާއެވެ. އަޅުގަނޑުގެ ގައިގައި ވަރަށްގިނަ ނުރަނގަޅު އާދަތައް ހުރެއެވެ. މިތަނުން އެންމެ ފުރަތަމަ ދޫކޮށްލާނީ ކޮން އާދަ އެއްތޯއެވެ؟“ ރަސޫލު ﷺ ޙަދީޘް ކުރެއްވިއެވެ. ”އެންމެ ފުރަތަމަވެސް ދޮގުހެދުން ދޫކޮށްލައި ތެދުބަހުން ވާހަކަ ދައްކަން އާދަކުރާށެވެ.“ އެހެނީ ދޮގަކީ ހުރިހާ ނުބައިކަމެއްގެ މުގުލެވެ.\nކީރިތި ޤުރްއާނުގެ ސޫރަތުއް ނަޙްލުގެ 105 ވަނަ އާޔަތުގައި ﷲ ސުބްޙާނަހޫ ވަތަޢާލާ ވަޙީކުރައްވާފައިވެއެވެ.\n(إِنَّمَا يَفْتَرِي الْكَذِبَ الَّذِينَ لَا يُؤْمِنُونَ بِآيَاتِ اللَّهِ وَأُولَئِكَ هُمُ الْكَاذِبُونَ)\nމާނަ: [ދޮގުހަދާކަން ކަށަވަރީ، ﷲ ގެ އާޔަތްތަކަށް އީމާންނުވާ މީހުންނެވެ. އަދި އެއުރެންނީ ހަމަ ދޮގުވެރީންނެވެ.]\nއޭ މީސްތަކުންގެ މައްޗަށް ބުހުތާނު ދޮގުހެދުމުގައި އަރާތިބި ކައްޒާބުންނެވެ! ބޮޑެތި ލަޝްކަރުތަކަކާއި ބަރު ހަތިޔާރު ބޭނުން ނުކޮށް ތިޔަކޮށްލަނީ ކިހާ ބޮޑު ހަނގުރާމައެއްކަން އިނގޭހެއްޔެވެ؟ ތިޔަ ފަނާކޮށްލަނީ ކިތައް ދުވަހުގެ ބުރަ މަސައްކަތްހެއްޔެވެ؟ ތިޔަ ސުންނާފަތި ކޮށްލަނީ ކިތައް މީހުންގެ ދިރިއުޅުންހެއްޔެވެ؟ ކިތައް މީހުންގެ ހައްޤު ހެއްޔެވެ؟ ރަހުމެތްނެތި ތިޔަ ކަތިލަނީ ކިތައްމީހުންގެ އަބުރުހެއްޔެވެ؟ ވިސްނުމެއްނެތި ތިޔަ ލޫޓުވާލަނީ ކިތައް ކުދިންގެ އިއްފަތްހެއްޔެވެ؟ ދިރިހުއްޓާ ތިޔަވަޅުލަނީ ކިތައްމީހުންގެ އިއްޒަތް ހެއްޔެވެ؟ މިއަދު އެއްމިޔަކަނުން ހެވިފައި އިނދެ، އަނގައިން ބަހެއްނުކިޔާ އިނގިލިކޮޅުން ކޮއްޓައިގެން، ވަންހަނާވެ ފޮރުވިގެން ހުރެ މަތިހަށި ނަގައިގެން ތިޔަ ކުރާ ވިޔާނުދާ ހަނގުރާމައިގައި ޝަހީދުވަމުންދާ ކުށެއްނެތް އެތައްބައެއްގެ އަބުރު މާދަމާ ތިބާއާ ދެކޮޅަށް ހެކިބަސްދޭނެއެވެ. އެންމެ އަދުލުވެރި އިންސާފްގެ ދަރުބާރު، މަހުޝަރުގެ މައިދާނުގައެވެ. ޖައްބާރުވަންތަ ﷲ ތަޢާލާގެ ކުރިފުޅުމަތީއެވެ. އެންމެހާ މީސްތަކުންގެ ހާޟިރުގައެވެ. އަބުރާއި އިއްޒަތާއި، ބުހުތާނުދޮގުގެ ހުރި ބަރުދަން އެ ތަރާދުން ކިރާ ލެވި ނަރަކައިގެ އަނގުރު އަލިފާނަށް އަމިއްލައަށް ހުށައެޅެން ބޭނުން ނުވާނަމަ އަޑުއަހާށެވެ. ހެޔޮނުވާނެއެވެ. މިއަދު ލިބިދާނެ ޝެއާރ އަކަށް، ލައިކަކަށް، މަޝްހޫރުކަމަކަށް ވިސްނާ ދޮގު އިލްޒާމުން މީހުންގެ އަބުރާއި އިއްޒަތް ތިޔަ އަތުން ފުނޑުފުނޑު ކޮށްނުލާށެވެ. މިވަގުތުވެސް ފުރާނަ ހިއްޕަވާފާނެއެވެ. ވަގުތެއް ނެތެވެ. ތިޔަ ލާއިންސާނީ، ލާދީނީ ޖަރީމާ ހުއްޓާލާށެވެ!


Gavaaidhaa hilaafuvaa bidheyseen fonuvaalevendhen baithihbaane center eh hulhuvaifi | Mihaaru\nހޯމް މިނިސްޓަރު އިމްރާން އަބްދުﷲ ހުޅުމާލޭ ޑިޓެންޝަން ސެންޓަރު މިއަދު ހުޅުވަނީ -- ފޮޓޯ: ހުސެއިން ވަހީދު/ މިހާރު\nގަވާއިދާ ހިލާފުވާ ބިދޭސީން ފޮނުވާލެވެންދެން ބައިތިއްބާނެ ސެންޓަރެއް ހުޅުވައިފި\n10 އެޕްރީލް 2019 - 14:47 31 comments\nސެންޓަރު ހުޅުވުމުގެ ރަސްމިއްޔާތުގައި ހޯމް މިނިސްޓަރު އިމްރާން އަބްދުﷲ ވިދާޅުވީ ގަވާއިދާ ހިލާފަށް ވަރަށް ގިނަ ބިދޭސީން ރާއްޖޭގައި އުޅޭ ކަމަށާއި ސަރުކާރުގެ އަމާޒަކީ އެ މައްސަލައަށް ހައްލެއް ހޯދުން ކަމަށެވެ. އަދި ބިދޭސީންގެ ހައްގުތައް ހިމާޔާތްވާނެ ފަދަ ގޮތަކަށް ސަރުކާރުން އަމަލްކުރާނެ ކަމަށް ވެސް އޭނާ ވިދާޅުވި އެވެ.\nހޯމް މިނިސްޓަރު އިމްރާން އަބްދުﷲ ހުޅުމާލެ ޑިޓެންޝަން ސެންޓަރު ހުޅުވުމުގެ ރަސްމިއްޔާތުގައި ވާހަކަދައްކަވަނީ -- ފޮޓޯ: ހުސެއިން ވަހީދު/ މިހާރު\n"އެ މަސައްކަތުގައި އަޅުގަނޑުމެން އަޅަން ޖެހޭ ފިޔަވަޅުތަކާއި ކުރަން ޖެހޭ ކަންކަން ކުރުމުގައި ބައިނަލްއަގްވާމީ މިންގަނޑުތަކާއި ރާއްޖޭގެ ގާނޫނުތަކާ އަދި އިންސާނީ ހައްގުތަކުގެ މައްޗަށް ބިނާކޮށް އަޅުގަނޑުމެން މި ދަނީ މަސައްކަތްތަކެއް ކުރަމުން،" އިމްރާން ވިދާޅުވި އެވެ.\nމީގެ ކުރިން އެފަދަ ބިދޭސީން ބަހައްޓަމުން އައީ އާންމު ގައިދީން ވެސް ބައިތިއްބާ ސެންޓަރެއްގަ އެވެ. ނަމަވެސް ދެން އެ މީހުން ގެންދާނީ އަލަށް ހުޅުވި ތަނަށެވެ.\nއާ ޑިޓެންޝަން ސެންޓަރުގައި ތިބޭ ބިދޭސީންގެ އިންސާނީ ކަރާމާތް ރައްކާތެރިކުރާނެކަން ފާހަގަކުރައްވަމުން އިމްރާން ވިދާޅުވީ މިއީ ރާއްޖޭގެ ހުރިހާ ޖަލުތައް އިސްލާހުކުރަން އަޅާ ފުރަތަމަ ފިޔަވަޅު ކަމަށެވެ. އެ މަސައްކަތުގައި ކަރެކްޝަނަލް ސާވިސަސްގެ ފުރިހަމަ އެއްބާރުލުން ލިބޭނެ ކަމަށް އުންމީދުކުރައްވާ ކަމަށް ވެސް އޭނާ ވިދާޅުވި އެވެ.\nއާ ސެންޓަރުގައި ޖުމްލަ 40 މީހުން ބޭތިއްބޭނެ އެވެ. އެގޮތުން އެ ތަނުގައި ހަދާފައިވާ ބޮޑު ދެ ކޮޓަރިން ކޮންމެ ކޮޓަރިއެއްގައި 20 އެނދު ވަނީ ބަހައްޓައިފަ އެވެ.\nހޯމް މިނިސްޓްރީން ނިންމާފައި ވަނީ ކުރިއަށް ހަ މަސްދުވަހުގެ ތެރޭގައި އެވަަރުގެ އިތުރު ތިން ބައި ހަދާށެވެ.\nސުޕްރިންޓެންޑެންޓް އޮފް ޕްރިޒަންސް މުހައްމަދު އާސިފް ވިދާޅުވީ އޭގެ ތެރެއިން އެއް ސެންޓަރު ހާއްސަކުރާނީ ބިދޭސީ އަންހެނުންނަށް ކަމަށެވެ.\nއާ ސެންޓަރުގެ ހަތަރު ބްލޮކް ނިމުމުން މުޅި ތަނުގައި އެއް ފަހަރާ 160 ބިދޭސީން ގެންގުޅެވޭނެ އެވެ.\nމިއަދު ހުޅުމާލޭގައި ހުޅުވި އާ ޑިޓެންޝަން ސެންޓަރުގެ ކޮޓަރިއެއް -- ފޮޓޯ: ހުސެއިން ވަހީދު/ މިހާރު\nއާސިފް ވިދާޅުވީ އާ ސަރުކާރު އައީ ކަރެކްޝަނަލް ސާވިސްއާ މެދު ރައްޔިތުންގެ ތެރޭގައި ހިތްނުތަނަވަސްކަމެއް އުފެދިފައިވަނިކޮށް، އެކަމަށް ހައްލެއް ހޯދަން ވައުދުވުމަށް ފަހު ކަމަށެވެ. އަދި މި ސަރުކާރުގެ ސިޔާސަތުތަކާ އެއްގޮތަށް ޖަލުތައް ތަރުތީބުކުރުމުގެ މަސައްކަތް ފަށައިފި ކަމަށް ވެސް އޭނާ ވިދާޅުވި އެވެ.\n"މިއަދު މި ގެނެވުނު ބަދަލުތަކާ އެކު ޖަލާއި ޑިޓެންޝަން ސެންޓަރު ވަކިކޮށް، ގާނޫނުގައި ބަޔާންކުރެވިފައިވާ ގޮތަށް ބަންދު މީހުން ބަލަހައްޓަން ފެއްޓޭނެ،" އާސިފް ވިދާޅުވި އެވެ.\nބޮޑު ހޯލެއްގައި ބިދޭސީން ބަލަހައްޓަމުން އައި ގޮތުގެ ވީޑިއޯއެއް އާސިފް ދައްކާލަނީ -- ފޮޓޯ: ހުސެއިން ވަހީދު/ މިހާރު\nއޭނާ ވިދާޅުވީ ކުރިން ބޮޑު ހޯލެއްގައި ކުނާ އަޅައިގެން ބިދޭސީން ބަލަހައްޓަަމުން ގެންދިޔަ ގެންދިއުން އާ ސެންޓަރާ އެކު މާޒީ ވެއްޖެ ކަމަށެވެ.\nއޭނާ ވިދާޅުވި ގޮތުގައި ސެންޓަރުގައި ތިބޭ ބިދޭސީންގެ ސަލާމަތާއި ރައްކާތެރިކަން ތަނުގެ މުވައްޒަފުން ބަލަހައްޓާނެ އެވެ. އަދި އެކަށީގެންވާ ސިއްހީ ހިދުމަތް ވެސް ދޭނެ ކަމަށް އޭނާ ވިދާޅުވި އެވެ.\nގަވާއިދާ ހިލާފަށް އުޅޭ ބިދޭސީން ސެންޓަރުތަކުގައި އާންމުކޮށް ބައިތިއްބަނީ 15 ދުވަހާއި އެއް މަސް ދުވަހުގެ މުއްދަތަކަށެވެ. ނަމަވެސް ބައެއް ފަހަރަށް އެއަށް ވުރެ ގިނަ ދުވަހު ވެސް އެފަދަ މީހުން ފޮނުވާނުލެވި ތިބެން ޖެހެ އެވެ.\nއިތުރު ލިޔުންތައް ހުޅުމާލެ ގަވާއިދާ ހިލާފަށް އުޅޭ ބިދޭސީން ބިދޭސީން އިމްރާން އަބްދުﷲ، ހޯމް މިނިސްޓަރު ކަރެކްޝަނަލް ސާވިސް


vnews - America gai riyaasee guest house eh hunnakan ingeytha?\nއެމެރިކާގައި ރިޔާސީ ގެސްޓް ހައުސްއެއް ހުންނަކަން އެނގޭތަ؟\nއެމެރިކާގެ ރިޔާސީ ގެސްޓް ހައުސް ބްލެއަ ހައުސް\nއެމެރިކާގެ ވެރިރަށް ވޮޝިންޓަން ޑީސީގައިވާ އެންމެ މަޝްހޫރު ބިނާއަކީ ވައިޓް ހައުސް އެވެ. އެއީ ދުނިޔޭގެ އެންމެ ބާރުގަދަ ލީޑަރު ދިރިއުޅުއްވާ ގެކޮޅެވެ. އަދި އެމެރިކާގެ ރައީސްގެ އޮފީސްކޮޅެވެ.\nވައިޓް ހައުސްއަކީ ކިތަންމެ ހައިބަތު ހުރި އިމާރާތަކަށްވީ ނަމަވެސް ޕެންސިލްވޭނިއާ އެވެނިއުގައި އެއަށްވުރެވެސް ފުރިހަމަ އެހެން އިމާރާތެއްވެ އެވެ. އެއީ "ބްލެއަ ހައުސް"ގެ ނަން ދީފައިވާ ރިޔާސީ ގެސްޓް ހައުސް އެކެވެ.\nބްލެއަ ހައުސްއަކީ އާދައިގެ ގެސްޓް ހައުސްއެއް ނޫނެވެ. އަދި މި ތަނުގައި މަޑުކޮށްލާ ގެސްޓުންނަކީވެސް އާދައިގެ ބައެއް ނޫނެވެ. ބްލެއަ ހައުސްއަކީ، ވައިޓް ހައުސްގެ ރިޔާސީ ގެސްޓް ހައުސް އެވެ. އެކި ކަންކަމުގައި އެމެރިކާއަށް ޒިޔާރަތްކުރައްވާ ބޭފުޅުން މަޑުކޮށްލަންވަން ހާއްސަކޮށްފައިވާ އިމާރާތެކެވެ. މިއީ އެމެރިކާގެ ދިގު ތާރީހުގައި އިސް ދައުރެއް އަދާކޮށްފައިވާ އިމާރާތެކެވެ. އަދި ހާއްސަ ގޮތެއްގައި އެމެރިކާއާއި އެހެން ގައުމުތަކާއި ދެމެދު އޮތް ގުޅުމުގައިވެސް އިސް ދައުރެއް އަދާކޮށްފައިވާ ތަނެކެވެ.\nދެވަނަ ބޮޑު ހަނގުރާމައަށްފަހު ބްލެއަ ހައުސް ވެގެން ގޮސްފައިވަނީ ދުނިޔޭގައިވާ އެންމެ "އެކްސްކްލޫސިވް" ހޮޓަލަށެވެ. މިތަނުގައި މަޑުކޮށްލައްވާފައިވާ ގެސްޓުންގެ ތެރޭގައި ހިމެނެނީ ގައުމުތަކުގެ ޝާހީ އާއިލާގެ މެމްބަރުންނާއި، ގައުމުތަކުގެ ލީޑަރުންނެވެ. މި ގެސްޓް ހައުސްގައި މަޑުކޮށްލައްވާފައިވާ ބައެއް މަޝްހޫރު ފަރާތްތަކުގެ ތެރޭގައި މާގްރެޓް ތެޗަ އަދި ޖަޕާނުގެ އެމްޕެރަ ހިރޮހީޓޯ ފަދަ ބޭބޭފުޅުން ހިމެނިވަޑައިގަންނަވަ އެވެ.\nވައިޓް ހައުސްގެ ރިޔާސީ ގެސްޓް ހައުސްގެ ގޮތުގައި ބްލެއަ ހައުސް ބޭނުންކުރަން ފަށާފައިވަނީ 1942 ވަނަ އަހަރު އެވެ. އަދި އެމެރިކާގެ ރައީސްކަމަށް އިންތިހާބުވެ ވަޑައިގަންނަވާ ފަރާތްތައްވެސް، ރައީސްކަމުގެ ހުވާ ކުރެއްވުމުގެ ކުރިން މަޑުކުރައްވާނީ ބްލެއަ ހައުސްގަ އެވެ.\nއެމެރިކާގެ ރައީސް ކަމަށް ބަރާކް އޮބާމާ އިންތިހާބުވެ ވަޑައިގަތުމަށްފަހު އޮބާމާއާއި އޭނާގެ އާއިލާ ބްލެއަ ހައުސްއަށް ބަދަލުވުމުގެ ކުރިން ހިނގި ހާދިސާއަކަށް ބަލާލާނަމެވެ.\nއެމެރިކާގެ ރިޔާސީ ގެސްޓް ހައުސް ބްލެއަ ހައުސްގެ އެތެރެ\nއޮބާމާ ބޭނުންފުޅުވެ ވަޑައިގަތީ ސްކޫލްތަކުގެ ކިޔެވުން ފެށުމުގެ ކުރިން ބްލެއަ ހައުސްއަށް ބަދަލުވެ ވަޑައިގަންނަވާށެވެ. އޮބާމާގެ ދަރިކަނބަލުން ސްކޫލަށް ދިއުމުގެ އިންތިޒާމްތައް ހަމަޖެއްސުމުގެ ބޭނުންފުޅުގަ އެވެ. ނަމަވެސް ބްލެއަ ހައުސްއިން އޮބާމާއަށް ވަނީ އެތަން އެ ވަގުތު "ބުކް" ވެފައިވާ ކަމަށް އަންގާފަ އެވެ. ސަބަބަކީ އެ ވަގުތު ހަަތަރު އިމާރާތުގެ މައްޗަށް އެކުލެވިގެންވާ ބްލެއަ ހައުސްގައި އޮސްޓްރޭލިއާގެ ކުރީގެ ބޮޑުވަޒީރު ޖޯން ހޮވަޑް ހުންނެވުމާއި ގުޅިގެންނެވެ.\n184 އަހަރުވީ ބްލެއަ ހައުސްގެ އެންމެ ފުރަތަމަ އިމާރާތް ބިނާކޮށްފައިވަނީ 1824 ވަނަ އަހަރު އެވެ. މި ތާރީހީ އިމާރާތް ބިނާކޮށްފައިވަނީ އެމެރިކާގެ އެންމެ ފުރަތަމަ ސާޖަން ޖެނެރަލް ޑރ. ޖޯސެފް ލޮވެލް އެވެ. އެއަށްފަހު މި އިމާރާތުގެ މިލްކުވެރިއަކީ "ދަ ގްލޯބް"ގެ ނޫސްވެރިއެއް ކަމަށްވާ ފްރާންސިސް ޕްރެސްޓޮން ބްލެއަ އެވެ. އޭނާއަށް މި އިމާރާތުގެ މިލްކުވެރިކަން ދެއްވީ އެމެރިކާގެ އެއިރުގެ ރައީސް އެންޑްރޫ ޖެކްސަން އެވެ. އަދި ފާއިތުވި 100 ވަރަކަށް އަހަރު މި އިމާރާތުގެ މިލްކުވެރިކަން އޮތީ ބްލެއަގެ އާއިލާގެ މައްޗަށެވެ.\nމި އިމާރާތުގެ ތާރީހީ އެތައް ކަމެއް ހިނގާފައިވެ އެވެ. އެމެރިކާގެ ޔޫނިއަން އާމީގެ ފައުޖުތަކުގެ ލީޑަރަކަށްވުމުގެ ފުރުސަތު ރޮބަޓް އީ ލީއަށް ކުރީގެ ރައީސް އަބްރަހަމް ލިންކަން ހުށަހެޅުއްވީ ބްލެއަ ހައުސްގައެވެ. އެމެރިކާގެ އަސްކަރިއްޔާގެ އިސް ޖެނެރަލެއް ކަމަށްވާ ޖެނެރަލް ވިލިއަމް ޓެކުމްސޭ ޝަމަން ކައިވެނި ބައްލަވައިގަތީ ވެސް މި އިމާރާތުގައެވެ. އަދި ބްލެއަ ހައުސް ފަހުން ވެގެން ގޮސްފައިވަނީ އެމެރިކާގެ ކެބިނެޓްގެ މެމްބަރުން މުހިއްމު މަޝްވަރާތައް ކުރެއްވުމަށް ބޭނުންފުޅު ކުރެއްވި ގެސްޓް ހައުސް އަކަށެވެ.\nއެމެރިކާގެ ސަރުކާރުން ބްލެއަ ހައުސް ގަތުމަށް ހުށަހަޅާފައިވަނީ 1942 ވަނަ އަހަރު އެވެ. މި އިމާރާތް ގަތުމަށް ސަރުކާރުގެ ފަރާތުން ހުށަހަޅުއްވާފައިވަނީ އެމެރިކާގެ ކުރީގެ ރައީސް ފްރޭންކްލިން ރޫސެވެލްޓްގެ އަނބިކަނބަލުން އެލިއެނޯ ރޯސެވެލްޓް އެވެ. އެކަމަނާ މިގޮތަށް ހުށަހެޅުއްވީ އެވަގުތު ވައިޓް ހައުސްއަށް ޒިޔާރަތްކުރައްވަމުން ގެންދެވި އިނގިރޭސި ވިލާތުގެ ބޮޑުވަޒީރު ވިންސްޓަން ޗާޗިލް، ނިދާ ހެދުންކޮޅުގައި ވައިޓް ހައުސް ތެރޭގައި ހިންގަވާލަން އުޅުއްވާ މަންޒަރު ފެނިވަޑައިގަތުމުންނެވެ.\nބްލެއަ ހައުސްގައި ހިތާމަވެރި ހާދިސާތަކެއްވެސް ހިނގާފައިވެ އެވެ. އެގޮތުން 1950 ވަނަ އަހަރު ވައިޓް ހައުސްގައި މަރާމާތުތަކެއް ކުރަމުންދިޔަ ދުވަސްވަރެއްގައި އޭރު އެމެރިކާގެ ރައީސްގެ މަގާމުގައި ހުންނެވި ހެރީ ޓްރޫމަން ވަގުތީ ގޮތުން ދިރިއުޅުއްވަމުން ގެންދެވީ ބްލެއަ ހައުސްގަ އެވެ. އޭނާ އަވަހާރަކޮށްލަން ޕޯޓޮރީކޯއަށް ނިސްބަތްވާ ދެ މީހުން މަސައްކަތް ކޮށްފައިވަނީ އޭނާ ބްލެއަ ހައުސްގައި ހުންނަވަނިކޮށެވެ.


Molhu kohdhean ehee vias Bale ah supporter un ge malaamaayi\nޓީމު މޮޅުކޮށްދޭން އެހީވިއަސް ބޭލްއަށް މަލާމާތް\nބޭލް ބަދަލު ކުޅެންތެރިޔެއްގެ ގޮތުގައި ކުޅެން ނުކުންނަނީ\nބަދަލު ކުޅުންތެރިޔެއްގެ ގޮތުގައި ދަނޑަށް ނުކުމެ ރެއާލް ސޮސިއެދާދުގެ މައްޗަށް 3-1 ން ރެއާލް މެޑްރިޑް މޮޅުކޮށްދޭން އެހީތެރިވި ނަމަވެސް ފޯވަޑް ގެރެތު ބޭލްއަށް ރެއާލްގެ ސަޕޯޓަރުންގެ މަލާމާތާ ފުރައްސާރަ އަމާޒުވެއްޖެ އެވެ.\nރޮޑްރީގޯ ހޮއިސްގެ ބަދަލުގައި ބޭލް ކުޅެން ނުކުތީ މެޗުގެ 67 ވަނަ މިނެޓްގަ އެވެ. ބޭލް ދަނޑަށް ނުކުތް ހިސާބުން ރެއާލްގެ ސަޕޯޓަރުން އޭނާއަށް ނިސްބަތްކޮށް ތުބުންފުމެ މަލާމަތް ކުރަށް ފެށި އެވެ. އިންޓަނޭޝަނަލް ބުރޭކުގައި ވޭލްސް ޔޫރޯ އަށް ކޮލިފައި ވުމުން ވޭލްސްގެ ދިދަ ހިފައިގެން ނުކުމެ ބޭލް އާއި ވޭލްސްގެ އެހެން ކުޅުންތެރިން އުފާފާލު ކުރަމުން ދިޔައިރު ދިދައިގައި ޖަހާފައި ވަނީ ވޭލްސް، ގޮލްފް މެޑްރިޑެވެ. އަދި އެއީ ތަރުތީބު ކަމަށް ވެސް ލިޔެފައި ވެއެވެ.\nއެކަމާ ހުރެ ރެއާލްގެ ސަޕޯޓަރުންގެ ފަރާތުން ބޭލްއަށް މާލާމާތާއި ފުރައްސާރަ މެޗުގައި ދިޔައީ އަމާޒު ވަމުންނެވެ. ކުޅެން ނުކުމެ މޮޅު ކުޅުމެއް އޭނާ ދެއްކި އެވެ. ރެއާލްގެ ތިން ވަނަ ލަނޑު ލުކަ މޮޑްރިޗް ކާމިޔާބު ކުރިއިރު އެ ލަނޑުގައި ބޭލްގެ ބޮޑު ހިއްސާއެއް އޮތް ނަމަވެސް ސަޕޯޓަރުންގެ ތުނބުން ފުމުމާ ހަޅޭކުގެ އަޑުން ބޭލްއަށް ސަލަމާތެއް ނުވެވުނެވެ.\nމެޗުގައި ފުރަތަމަ ލީޑް ނެގީ ސޮސިއެދާދުންނެވެ. މެޗު ފެށިގެން 110 ވަނަ ސިކުންތުގައި އެ ޓީމުގެ ލަނޑު ވިލިއަން ހޯޒޭ ކާމިޔާބު ކުރީ ސާޖިއޯ ރޯމޯސްއަށް ހެދުނު މިސްޓޭކެއްގެ ފައިދާ ނަގައިގެންނެވެ.\nރެއާލްއަށް މެޗުގެ ނަތީޖާ ހަމަހަމަ ކޮށްދިނީ މޮޑްރިޗް ނަގައިދިން ބޯޅައަކުން ކަރީމް ބެންޒެމާ އެވެ. ރެއާލްގެ ދެ ވަނަ ލަނޑު ދެ ވަނަ ހާފު ފެށިގެން ދެ ވަނަ މިނެޓްގައި ކާމިޔާބު ކުރީ ޒުވާން މިޑްފީލްޑާ ފޭޑޭ ވަލްވާޑޭ އެވެ.\nވިޑާލް އިންޓައަށް ސޮއި ކޮށްފި\nއުމުރުން 38، އިބްރޮހިމަވިޗަށް ހުއްޓުމެއް ނެތް\nސިޓީއަށް އެންމެ މުހިންމީ މިފަހަރުގެ ލީގް\nސުއަރޭޒްގެ ކޮންޓްރެކްޓް ބާސާއިން އުވާލައިފި


Xiaomi Enmme Fahuge Phone Super Mobile In Vikkan Fashaifi - Vaguthu\nޒިއޯމީ އެންމެ ފަހުގެ ފޯން ސުޕަރ މޯބައިލުން ވިއްކަން ފަށައިފި\nޒިއޯމީ ރެޑްމީން މިދިޔަ އޮގަސްޓް މަސް ތެރޭގައި ނެރުނު ފޯން، ރެޑްމީ ނޯޓް ޕްރޯ ސުޕަރ މޯބައިލުން ވިއްކަން ފަށައިފިއެވެ.\nމިއީ ފޮޓޯ ނަގާލަން އެެއް ވަނައިގެ ފޯނެކެވެ. މި ފޯނުގައި 64 މެގަ ޕިކްސަލް ބެކް ކެމެރާެއެއް އިންނައިރު، ސެލްފީ ނަގަން ބޭނުންވާ ފަރާތްކަށް މިއީ ހަމަ މަރެކެވެ. މި ފޯންގެ ފްރޮންޓް ކެމެރާގައި 20 މެގަ ޕިކްސަލް ހުރެއެވެ.\n6.53 އިންޗީގެ ޑިސްޕްލޭއެއް އިންނަ މި ފޯނަކީ ގެންގުޅެންވެސް ފަސޭހަ އަތަށް ހެޔޮވަރު ވެސް ފޯނެކެވެ. އެންޑްރޮއިޑް 9.0 ގެ އޯއެސްއެއް އިންނަ މި ފޯނަކީ ބެޓަރީވެސް ވަރަށް ވަރުގަދަ ފޯނެއް ކަން ފާހަގަކޮށްލަން ޖެހެއެވެ. އެގޮތުން މި ފޯނުގައި 4500 އެމްއޭޗްގެ ބެޓަރީއެއް އިންނާނެއެވެ.\nރެޑްމީގެ 64 އަދި 128 ޖީބީ ލިބެން ހުންނައިރު، މި ފޯނަކީ މެމޮރީ ކާޑްވެސް ލެއްވޭ ފޯނެކެވެ.\nރެޑްމީ ނޯޓް ޕްރޯގެ އިތުރުން، ރެޑްމީގެ އެހެން ފޯނުތައްވެސް ސުޕަރ މޯބައިލުން ލިބެން ހުންނާނެއެވެ.\nއެގޮތުން ރެޑްމީ އެމްއައި ލައިޓް ރެޑްމީ ނޯޓް7ޕްރޯ، އެމްއައި 9ޓީ އަދި 9ޓީ ޕްރޯގެ އިތުރުން، ރެޑްމީ ނޯޓް6ޕްރޯ، އެމްއައި އޭ3، އެމްއައި އޭ2 އަދި އެމްއައި އޭ2 ލައިޓް ސުޕަރ މޯބައިލުން ލިބެން ހުންނާނެއެވެ.\nއަލިކަލޭގެފާނު މަގު، ބޮޑުރަސްގެފާނު މަގު ކަންމަތީގައި ހުންނަ ސުޕަރ މޯބައިލް ފިހާރައާއި ގުޅޭނެ ނަމްބަރަކީ 7519966 އަދި 9918006 އެެވެ. މި ނަމްބަރުތަކަށް ގުޅައިގެން ނުވަތަ ވައިބަރ ކޮށްގެން ބޭނުންވާ ފޯނެއް ޑެލިވަރ ކޮށްދިނުމުގެ ހިދުމަތްވެސް ލިބިގެން ދާނެއެވެ.\nމި ފިހާރައިން މާލެ، ހުޅުމާލޭގެ އިތުރުން ރިސޯޓްތަކަށްވެސް ޑެލިވަރީ ހިދުމަތް ފޯރުކޮށްދެއެވެ.\nއޮކްޓޯބަރ 10, 2019 13:39\nއަގުޖަހާލިނަމަދޯ ވަރަށް ފަށޭހަވީސް އަގުޖަހާލަބަލަ\nއޮކްޓޯބަރ 30, 2019 12:58


SunOnline: އިތުރަށް މީހުން އަރުވައިގެން ނައްޓައިލަނިކޮށް ފުލުހުން ގއ. އަތޮޅުގެ ފެރީ ހުއްޓުވައިފި\nއިތުރަށް މީހުން އަރުވައިގެން ނައްޓައިލަނިކޮށް ފުލުހުން ގއ. އަތޮޅުގެ ފެރީ ހުއްޓުވައިފި\nއަހުމަދު ނާއިފު 04 Jul 2011, 14:35\nކެޕޭސިޓީއަށް ވުރެ ގިނައިން ގއ އަތޮޅުގެ ފެރީއަށް މީހުން އަރުވައިގެން ފުރަން އުޅެނިކޮށް ހުއްޓުވައިފި އެވެ.\nދަތުރުފަތުރު ކުރުމުގެ ނިޒާމުގެ ތެރެއިން ގއ. އަތޮޅުގައި ފެރީގެ ހިދުމަތް ދެނީ ޑްރައިމެކްސް އިން ނެވެ. ފުލުހުން ބުނީ އެ ކުންފުނިން އޮޕަރޭޓް ކުރާ ފެރީ، ހުއްދަ ކުރެވިފައިވާ ވަރަށް ވުރެ ގިނައިން މީހުން އަރުވައިގެން އެ އަތޮޅު ދާންދޫ ބަނދަރުން މިއަދު ނައްޓައިލަން އުޅެނިކޮށް ހުއްޓުވާފައިވާ ކަމަށެވެ.\nއަދި ބުނީ ހުއްދަކުރާ ކެޕޭސިޓީއާ އެއްވަރަށް ނޫނީ ފެރީއަށް މީހުން އަރުވައިގެން ނުވާނެ ކަމަށް ފެރީ އޮޕަރޭޓް ކުރާ ކުންފުންޏަށް އަންގާފައިވާނެ ކަމަށެވެ.\nފުލުހުން މިއަދު ހެނދުނު ފެރީ ހުއްޓުވި އިރު އޭގައި ގއ އަތޮޅު ކައުންސިލްގެ މެންބަރު އަބްދުއް ސަލާމް ވެސް ހުންނެވި އެވެ.\nއޭނާ މިއަދު ވިދާޅުވީ ޑުރައިމެކްސްގެ ފެރީއަށް ގިނަ އަދަދަކަށް މީހުން އަރުވާފައިވާކަން ފާހަގަ ކުރެވިގެން ދާންދޫ ބަނދަރުން، ފުލުހުން ހިފެހެއްޓި ކަމަށާއި 50 މީހުންގެ ޖާގަ އޮންނަ ފެރީގައި އޭރުވެސް 30 އަށް ވުރެ ގިނަ މީހުން އިތުރަށް އަރައި ތިބި ކަމަށެވެ.\n"ވަރަށް ގިނަ މީހުން އެބަ ބޭނުންވޭ ދާން. ޖާގަނެތިސް ވެސް މީހުން އަރަމުން ދިޔައީ. ފުލުހުން އައިސް ބެލިއިރުވެސް ގާތްގަނޑަކަށް 30 މީހުން އިތުރަށް އުޅޭނެ،" ސަލާމް ވިދާޅުވި އެވެ.\nއޭނާ ވިދާޅުވީ ފެރީ ހުއްޓުވުމަށް ފަހު ފުލުހުން އަލުން ދަތުރުކުރުމުގެ ހުއްދަ ދިނީ އެއްގަޑި އިރު ފަހުން ގަވައިދަށް ފެއްތުމުން ކަމަށެވެ. އޭނާ އަދި ވިދާޅުވީ ހިދުމަތަށް ގިނަ ބަޔަކު ބޭނުންވިޔަސްފެރީގެ ހިދުމަތް ދިނުމަށް ގެންގުޅޭ ދޯނި ކުޑަކަމުން އެންމެންނަށް ދަތުރު ނުކުރެވޭ ކަމަށެވެ.\n"އަޅުގަނޑުމެންނަށް އެބޭފުޅުން (ޑްރައިމެކްސް) އިން އެއްބާރުލުމެއް ނުދެއްވާ. އެހާ މަދު މީހުންގެ ޖާގައިގެ ދޯންޏެއް މި އޮންނަނީ. ކޮންމެ ދުވަހަކު އެތައް ބަޔަކަށް ނުފުރިފައި ތިބެން ޖެހޭ،" ސަލާމް ވިދާޅުވި އެވެ.\nފެރީގެ ނިޒާމަކުން ރާއްޖޭގެ ރަށްތައް ގުޅައިލުމަކީ ސަރުކާރު ހިންގާ އެމްޑީޕީގެ މެނިފެސްޓޯގެ މުހިންމު ވައުދެކެވެ.


ފަސްވަނަ އިންޑިއަން އޯޝަން ކޮންފަރެންސްގައި ބައިވެރިވެވަޑައިގަތުމަށް ރައީސުލްޖުމްހޫރިއްޔާގެ ނައިބު ޔުނައިޓެޑް އެރެބް އެމިރޭޓްސްއަށް ފުރާވަޑައިގެންފި - The President's Office\n2 ޑިސެންބަރު 2021، ރިފަރެންސް: 2021-578\nފަސްވަނަ އިންޑިއަން އޯޝަން ކޮންފަރެންސް 2021 ގައި ބައިވެރިވެވަޑައިގަތުމަށް ރައީސުލްޖުމްހޫރިއްޔާގެ ނައިބު ފައިޞަލް ނަސީމް ޔުނައިޓެޑް އަރަބް އެމިރޭޓްސް (ޔޫ.އޭ.އީ) އަށް ފުރާވަޑައިގެންފިއެވެ. މި ކޮންފަރެންސް މިއަހަރު ބޭއްވުމަށް ހަމަޖެހިފައިވަނީ މި ހިނގާ ޑިސެންބަރު މަހުގެ4އަދި5ވަނަ ދުވަހު އަބޫދާބީގައެވެ.\nމި ކޮންފަރެންސްގައި ރައީސުލްޖުމްހޫރިއްޔާގެ ނައިބު ބައިވެރިވެ ވަޑައިގަންނަވާނީ ޝަރަފުވެރި މެހެމާނުގެ ގޮތުގައެވެ. އަދި މި ކޮންފަރެންސް ފެށުމުގެ ރަސްމިއްޔާތުގައި އެމަނިކުފާނު ވާހަކަފުޅު ދެއްކެވުމަށްވެސް ވަނީ ހަމަޖެހިފައެވެ. ދެ ދުވަހުގެ މުއްދަތަށް ބާއްވާ މި ކޮންފަރެންސް އިފްތިތާޙު ކުރާނީ ޑިސެމްބަރު މަހުގެ4ވަނަ ދުވަހު އެވެ.\nއައިއޯސީ 2021 ގެ ޝިއާރަކީ "އިކޮލޮޖީ، އިކޮނޮމީ، އެޕިޑެމިކް" އެވެ.\nފަސްވަނަ އިންޑިއަން އޯޝަން ކޮންފަރެންސް 2021، ގައި ރައީސުލްޖުމްހޫރިއްޔާގެ ނައިބުގެ އަރިހުގައި ސަރުކާރުގެ އިސް ބޭފުޅުން ހިމެނޭ ވަފުދެއް ބައިވެރިވެވައިގަތުމަށްވަނީ ހަމަޖެހިފައެވެ.\nރައީސުލްޖުމްހޫރިއްޔާގެ ނައިބުގެ މި ދަތުރުފުޅު ނިންމަވާލެއްވުމަށްފަހު އެނބުރި ރާއްޖެ ވަޑައިގަންނަވާނީ7ޑިސެމްބަރ 2021 ވާ އަންގާރަ ދުވަހުއެވެ.


"Leenaa" Addu Ah - Vaguthu\nމުޅި ދުނިޔެއަށް ބޮޑު ރޯގާއެއް ފެތުރިދާނެ ކަމުގެ އިންޒާރު - 16 ގަޑިއިރު ކުރިން\n5 މަސް ކުރިން ( ސެޕްޓެމްބަރު 28, 2019 )\nމިއަހަރުގެ ޖުލައި މަހު ރިލީޒްކޮށް، ބެލުންތެރިންގެ ބޮޑު ތަރުޚީބެއް ލިބިގެންދިޔަ ދިވެހި ފިލްމް "ލީނާ"ގެ ޝޯތަކެއް އައްޑޫގައި ދައްކަން ހަމަޖެހިއްޖެއެވެ.\nފިލްމީ ތަރި އަބްދުﷲ މުއާޒް (މުއާ) ޑައިރެކްޓްކޮށްފައިވާ މި ފިލްމަކީ ރާއްޖޭގައި ހިނގާފައިވާ މަރުގެ ހާދިސާ އަކާއި ގުޅޭގޮތުން ތައްޔާރުކޮށްފައިވާ ފީޗާ ފިލްމެކެވެ. މިއީ މުއާ ޑައިރެކްޓްކުރާ ފުރަތަމަ ފީޗާ ފިލްމެވެ.\nއޮލިމްޕަހުގައިވެސް މީގެ ކުރިން އަޅުވައި ގިނަ ބައެއްގެ ތަރުޚީބު ލިބިފައިވާ މި ފިލްމް އައްޑޫގެ ތިން ރަށެއްގައި ދެއްކުމަށް ވަނީ ހަމަޖެހިފައެވެ. އޭގެތެރޭގައި ހިތަދޫ އާއި މަރަދޫ އަދި ފޭދޫ ހިމެނެއެވެ.\n"ލީނާ"ގެ ޓިމުން ބުނެފައިވާ ގޮތުގައި މަރަދޫގައި މި ފިލްމު އެޅުވުމަށް ހަމަޖެހިފައިވަނީ އޮކްޓޯބަރު މަހުގެ ތިންވަނަ ދުވަހާއި ހަތަރު ވަނަ ދުވަހު އެރަށު ބޮނޑަގޭގައެވެ. އަދި އެ މަހުގެ ފަސްވަނަ ދުވަހާއި ހަވަނަ ދުވަހު ހިތަދޫ ބިލަބޮންގް ސްކޫލުގެ ހޯލުގައި ފިލްމު ދައްކަން ހަމަޖެހިފައިވާކަމަށް އެފަރާތުން ބުނެއެވެ. މީގެ އިތުރުން ފޭދޫގައިވެސް މި ފިލްމު އެޅުވުމުގެ މަސައްކަތް އެ ޓީމުން މިހާރު އަންނަނީ ކުރަމުންނެވެ.\nމި ފިލްމުގެ ޝޯތަކަށް މިހާރު އައްޑޫގައި ޓިކެޓް ވިއްކަމުންދާއިރު، 9499676 އަށް ގުޅައިގެން ޓިކެޓް ގަތުމުގެ ކަންކަން ހަމަޖެހޭނެއެވެ.\nބެލުންތެރިންގެ ބޮޑު ތަރުޚީބެއް ލިބިފައިވާ ފިލްމް "ލީނާ" އިން ޑައިރެކްޓަރ މުއާޒާއި ކުޅަދާނަ އެކްޓަރުން ކަމަށްވާ މަރިޔަމް އައްޒަ އާއި އަލީ އާޒިމް (ދޮން އައްޔަ) އާއި ނުޒުހަތު ޝުއައިބު (ނުޒޫ) އާއި ޒީނަތު އައްބާސާއި އަހުމަދު ނިމާލުގެ އިތުރުން އަހުމަދު އީސަ ފެނިގެންދާނެއެވެ.\nފިލްމުގައި އައްޒަ ފެނިގެންދާނީ ލީނާގެ ގޮތުގައެވެ. އަދި ދޮން އައްޔަ ކުޅޭނީ ލީނާގެ ލޯބިވެރިޔާގެ ރޯލެވެ. ލީނާގެ ބެސްޓް ފްރެންޓުގެ ރޯލުން ނުޒޫ ފެނިގެންދާއިރު، ގާތިލެއްގެ ބައިން ފެނިގެންދާނީ މުއާ އެވެ.\nބޮޑު ކާސްޓަކާއެކު ތަފާތު ވާހަކައެއްގެ މައްޗަށް ހަދާފައިވާ "ލީނާ" ބަލާލުމަށް އައްޑޫއިން ބޮޑު ތަރުޚީބެއް ލިބެމުންދާ ކަމަށް ފިލްމުގެ ޓީމުން ވަނީ ބުނެފައެވެ.\nއައްޒަގެ ވެޑިން ޑްރެސް: އެންމެ ދުވަހެއްގެ މަސައްކަތެއް\nއައްޒަ އާއި މުއާގެ ހަނީމޫން: އިންޑިއާގެ ޓީވީ ތަރި އަންޖަލީއާއި އެކު ވަގުތުކޮޅެއް\n"އެހެނަސް "2 ގެ ޓީޒާ ދައްކާލައިފި


Hulhumale gai 15 buree ge tower eh alhan WAMCO in ves iulaanu kohfi\nހުޅުމާލޭގައި 15 ބުރީގެ ޓަވަރެއް އަޅަން ވެމްކޯވެސް އިއުލާނުކޮށްފި\nދެވަނަ ފިޔަވަހީގައި ހުޅުމާލެއަށް އިތުރު ކުރި ބިމުގެ ސަރަހައްދުގައި 15 ބުރީގެ ޓަވަރެއް އަޅަން ޝައުގުވެރިވާ ބަޔަކު ހޯދަން ވޭސްޓް މެނޭޖްމަންޓް ކޯޕަރޭޝަން (ވެމްކޯ) އިން ވެސް މިއަދު އިއުލާނު ކޮށްފި އެވެ.\nވެމްކޯ އިން ކުރި އިއުލާނެއްގައި ބުނެފައިވަނީ ހުޅުމާލޭގައި މިކްސްޑް ރެސިޑެންޝަލް ޓަވަރެއް އަޅަން ޝައުގުވެރިވާ ފަރާތްތަކުން އަންނަ ޑިސެމްބަރު މަހުގެ ހަތް ވަނަ ދުވަހުގެ ކުރިން ޝައުގުވެރިކަމުގެ ލިއުން ފޮނުވުމަށެވެ. އެ އިމާރާތް އަޅަން ހަމަޖެހިފައިވަނީ 10،000 އަކަފޫޓު ބިމެއްގަ އެވެ.\nހިޔާ މަޝްރޫއުގެ ދަށުން 15 ބުރީގެ ދެ ޓަވަރު އަޅަން ސްޓެލްކޯއިން ވެސް ވަނީ އިއުލާނު ކޮށްފަ އެވެ. ކަސްޓަމްސް އިންވެސް ވަނީ 15 ބުރީގެ ހަތަރު ޓަވަރު އަޅަން އިއުލާނުކޮށްފަ އެވެ. އަދި އެމްޓީސީސީ އިންވެސް ވަނީ ދެ ޓަވަރު އަޅަން އިއުލާނުކޮށްފަ އެވެ.


Firimeehaa Ge Faraathun Geveshi Aniyaa Libunu Kamah Dr.Naaz Vidhaalhuvehje - Vaguthu\nފިރިމީހާގެ ފަރާތުން ގެވެށި އަނިޔާ ލިބުނު ކަމަށް ޑރ.ނާޒް ވިދާޅުވެއްޖެ\nރާއްޖޭގެ އެންމެ މަޝްހޫރު ނަފްސާނީ އިލްމުވެރިޔާ ޑރ.އައިޝަތު އަލީ ނާޒް އަށް ފިރިމީހާގެ ފަރާތުން ގެވެށި އަނިޔާ ލިބުނު ކަމަށް އޭނާ ވިދާޅުވެއްޖެއެވެ.\nފިރިމީހާގެ އަނިޔާތައް ތަހަންމަލް ކުރަން ޖެހުނު ކަން ޑރ.ނާޒް ހާމަކުރެއްވީ ފޭސްބުކްގައި ކުރެއްވި ޕޯސްޓެއްގައެވެ. އަނިޔާ ލިބުނު ފިރިމީހާގެ ކައިރިން މިހާރު ވަރިވެފައިވާ ޑރ.ނާޒް ވިދާޅުވީ މީގެ 16 އަހަރު ކުރިން އެއް ދުވަހަކު އޭނާގެ އެއް މަހުގެ ދަރިފުޅު މޫދަށް ލާ އޮޔާ ދާން ފިރިމީހާ ދޫކޮށްލީ ޑރ.ނާޒް އަށް ކެތްކުރެވޭނެ ވަރެއް ބަލަން ވެގެންނެވެ.\nދަރިފުޅު މޫދަށް ދޫކޮށްލުމުން ދަރިފުޅު ސަލާމަތް ކުރީ ޑރ.ނާޒް އެވެ. ޑރ.ނާޒް ވިދާޅުވީ އޭރު ސިޒޭރިއަން ހެދި ފާރުގަނޑު ވެސް ރަނގަޅެއް ނުވެއެވެ.\n"އެއީ އަޅުގަނޑުގެ ހަށިގަނޑާއި ހިތާއި ފުރާނައިގެ ކޮންމެ އިންޗިއެއްގައި ވޭން އަޅަމުން ދިޔަ ދުވަސްތަކެއް" ކަމަށް ޑރ.ނާޒް ވިދާޅުވިއެވެ.\nޑރ.ނާޒް ލިޔުއްވާފައިވާ ސްޓޭޓަސް އާއި އެކު އޭނާ ވަނީ އަންހެން ދަރިފުޅު މޫދުގައި އޮތް އިރު ޑރ.ނާޒް ދަރިފުޅަށް ބަލަން އޮންނެވި ފޮޓޯ އަކާއި އިންޑިއާގެ ތާޖުމަހަލްގެ ކައިރީގައި ދަރިފުޅާއި އެކު ނަގާފައިވާ ފޮޓޯއެއް ވެސް އާންމު ކުރައްވާފައެވެ. ޑރ.ނާޒް ވިދާޅުވީ"ދެ ފޮޓޯގައި ދެމައިންގެ މޫނުމަތިން ފެންނަ ދެ މަންޒަރުން ވެސް ކިޔައިދެނީ ހަގީގީ ވާހަކައެއް" ކަމަށެވެ.\nހިތާމަވެރި ހަނދާންތައް އާކުރެއްވުމަށް ފަހު ޑރ.ނާޒް ވިދާޅުވީ "ޖިސްމާނީ، ޖިންސީ، ނަފްސާނީ އަދި ބަހުގެ އަނިޔާ އިން ސަލާމަތްވެ އުފާވެރިކަމުން ފުރިގެންވާ ހަޔާތަކާ ދިމާއަށް ދިޔުމަކީ ކޮންމެ މީހަކަށް ވެސް ކުރެވިދާނެ ކަމެއް." ކަމަށެވެ.\nޑރ.ނާޒް ވިދާޅުވީ އަނިޔާ ތަހައްމަލްކުރުމުގެ ބަދަލުގައި އޭނާ އިޚްތިޔާރުކުރެއްވީ ވޭނާއި ކެކުޅުމުން ސަލާމަތްވެ އުފާވެރި ހަޔާތެއް އާރާސްތުކުރެއްވުމެވެ. އެއާއި އެކު މުޅި ދިރިއުޅުން ބަދަލުވެގެންދިޔަ ކަމަށް ޑރ.ނާޒް ވިދާޅުވިއެވެ.\nނަފްސާނީ އަނިޔާ ލިބިފައިވާ އެތައް ބަޔަކަށް އެހީތެރިވެދެއްވާފައިވާ އަދި ނަފްސާނީ ކަންތައްތަކާއި މެދު މީހުން ހޭލުންތެރި ކުރުވުމަށް ވަރަށް ގިނަ މަސައްކަތްތަކެއް ކުރައްވާފައިވާ ޑރ.ނާޒް ވެސް ގެވެށި އަނިޔާގެ ޝިކާރައަކަށްވި ކަން އޭނާ ހާމަކުރެއްވި މިއީ ފުރަތަމަ ފަހަރެވެ.\nޑިސެމްބަރު 2, 2017 - 18:59\nއަނބި މީހާއަށް ހެޔޮކޮށް ހިތައި ހެޔޮ ފޯރުކޮށް ނުދެވޭ މީހާއަކީ، ކާވެންޏަށް ތަޞައްރަފު ފުދޭ މީހެއްނޫނެވެ. އެބަހީ، ކާވެނީގެ ޚުޠުބާގައިވެސް ފިރިމީހާގެ މައްޗަށް އަމުރުކުރަނީ، އަނބިމީހާއަށް ހެޔޮކޮށް ހިތުމަށެވެ. ޔަޢުނީ، ތިމާގެ އަމިއްލަ ފައިކެޓަށް ރުފިޔާ އަޅައި، ހޮޓާތަކުން ރައްޓެހިންނަށް ކާންދީ ކޮފީދީ ހަދަމުން ދާއިރު، އަނބި މީހާއާއި ދަރިން ތިބެނީ، ދެކޮޅުނުޖެހޭ ދިރި އުޅުމެއްގައެވެ. ފަޤީރުންގެ ލިސްޓުން ޖާގަ ލިބޭފަދަ ޙާލަތެއްގައެވެ.\nޑިސެމްބަރު 2, 2017 - 18:57\nކައުންސިލަރަކާ މަޝްވަރާ ކުރައްވަން ފެނޭ\nނައިފަރު ބަކުރު ބޭ\nޑިސެމްބަރު 2, 2017 - 17:33\nސުވާލެއް އެބައޮތް ސުވާލުގެޖަވާބްދެއްވާ ގެވެށި އަނިޔާ ދެމަފިރިންދޭތެރޭ ގިނަފަހަރު ދިމާވަނީ ސުވާލު ބޭވަފަތެރިކަން ކަންކަމުގައި ދެމީހުންގެ ފަރުވާކުޑަކަން ނޫނީ ލޯބި އެހެންދިމާލަކަންބަދަލިވުން މސްތުވާތަކެތިބޭނުކުރުން މިކަންކުރަނީނަމަ އަވަހަންވަކިވާންވީ ޖަވާބުދެއްވާ\nޑިސެމްބަރު 2, 2017 - 17:11\nޚަޤީޤަތް ހާމަތިކުރީ %50 . ކުރީގެ ފިރިމީހާއަކީ ބިދޭސީ އެއް ކަމާއި ސައިކޯ މީހެކޭ ބުނަން ލަދުގަތީތަ ؟ ތިހެން ވާހަކަ މަޢުލޫމާތު ދިނީމަ ގޯސް މިވަނީ އަހަރެމެން ދިވެހި ފިރިހެނުން.\nކުށްވެރި މިވަނީވެސް ހަމަ އަހަރެމެން.\nކަލޭމެންނަށް ލިބޭނެ ކޮންމެވެސް ފައިސާގަނޑެއް.\nޑިސެމްބަރު 2, 2017 - 16:22\nމިވެރިންނަށް ނޭގެ މިވެރިންނަށް އުޅެވޭ ގޮތެއް.... އަބަދުވެސް އެހެން މީހުން ކުއްވެރި ކޮށްފަ މަޝްހޫރުވާން ބޭނުންވާނީ....\nޑިސެމްބަރު 2, 2017 - 16:14\nތާކުނ މީހަކު ފެނުނީމަ ހޭބަލި ވާތީ ތިހެނ ވަނީ\nޑިސެމްބަރު 2, 2017 - 15:48\nދިވެހި ގިނަ ފިރިހެނުންނަކީ އަންހެނުންނަށް އަނިޔާ ކުރާ މީހުން-ޖިސްމާނީ، ނަފްސާނީ، ޖިންސީ ނުވަތަ ބަހުގެ އަނިޔާ. މިއީ ހަމައެކަނި ކައިވެނި ކޮށްގެން އުޅޭ އަންހެނުންނަށް ލިބޭ އަނިޔާ އެއް ނޫން. ރަށްޓިހިވެގެން އުޅޭއިރު ވެސް ފިރިހެނުން އަންހެނުންނަށް އެކި ކަހަލަ އަނިޔާ ކުރޭ. (އަންހެނުންގެ ފަރާތުން ފިރިހެނުންނަށް އަނިޔާ ނުލިބެއެކޭ ނޫން. ގިނައީ އަންހެނުންނަށް ލިބޭ އަނިޔާ.)\nފިރިހެން ކުދިން ކުޑައިރުއްސުރެން ގެންގުޅެފަ ހުންނަ ގޮތުން، ބޮޑުވާ ފަހުން ވިސްނިފަ ހުންނަނީ އަންހެނުންނަކީ އެމީހުންގެ އަޅުންނޭ ނޫނީ އެމީހުންނަށްވުރެން ދަށް ބައެކޭ. އަންހެނުންނަށް އިހްތިރާމް ކުރަން ނޭނގޭ ފިރިހެނުންނަކީ ގިނަފަހަރު އަމިއްލަ މަންމަ އަށްވެސް ގޯސްކޮށް ހަދާ މީހުން.\nއިނުމުގެ ކުރިން ފެންނަ ކަންކަމަށް(ރެޑް ފްލެގް) އަޅާލުން މުހިންމު. ބައެއް އަންހެނުންނަށް ހީވަނީ އިނުމުގެ ފަހުން ދެން އަނިޔާދޭ މީހާ ފަރާތުން ސަލާމަތް ނުވެވޭނޭ. އަންހެނުންނަށް މިފަދަ ކަންކަމުން ސަލާމަތްވުމަށް އެހީތެެރިވާނެ ބައެއް ނުވަތަ ޖަމިއްޔާއެއް އެކުލަވާލުން މުހިންމު.\nޑިސެމްބަރު 3, 2017 - 11:25\nވަރަށް ރަނގަޅު ވާަހަކައެއް\nޑިސެމްބަރު 2, 2017 - 15:12\nއަޅުގަނޑަށް ލިބިފައިވާ މަޢުލޫމާތު ކުށް ނޫންކަމުގައި ވާނަމަ، ނާޒްގެ ކުރީގެ ފިރިމީހާ ( އިންޑިޔާ މީހާ) މިހާރު ނިޔާވިތާ އަހަރުތަކެއް ވެއްޖެ އެވެ. އެ މީހާޔާ ނާޒު ކައިވެނި ކުރި އިރުވެސް ނަފްސާނީ ދާއިރާގައި ހަރަކާތްތެރި ވާތާ ކިތަންމެ ދުވަހެކެވެ. އެއީ އެކުގައި އުޅެން ހެޔޮވާވަރު މީހެއް ނޫންކަން ނާޒް ފަދަ ބޭކަނބަލަކަށް ދެނެނުގަނެވުނީތީ ޙައިރާން ވަމެވެ. އެހެންކަމުން ތިދާއިރާއިން ފުރިހަމަގޮތުގައި ކައުންސިލިން ދެއްވިދާނެކަމަށް ޤަބޫލެއް ނުކުރެވެއެވެ.\nޑިސެމްބަރު 2, 2017 - 15:04\nހުރިހާ ޙަޤީގަތެއް ހާމަ ނުކުރީ ކީއްވެބާ. އެފިރިމީހާ އެއްނޫންތަ ރިހެިބިލިޓޭޝަންގެ ޑރ އެއްގެ ގޮތުގައިހުރީ. އޭރު އާއިލާ ކޮބާ. ތިޔަފަދަ ކަމަކަށް ދޫކުރާނޭ ކަހަލަ އާއިލާއެއް ނޫންދޯ އެއީ؟ ކޮބާ އެމީހާ މިހާރު. ވާހަކަ ހަދައިގެން މަޝްހޫރުވާން މަސައްކަތް ކުރުން އެއީ ސްކޫލް ދައުރުގައިވެސް މީނާގެ މަސައްކަތެއް. ހާދަ ހީވެޔޭ ކަމަކަށް ސެޓްކުރާ ވާހަކަތަކެއްހެން މިއީ.\nޑިސެމްބަރު 2, 2017 - 15:43\nޑިސެމްބަރު 2, 2017 - 15:02\nޑރ. ނާޒުމެންނަށް މިކަހަލަ ކަންކަން ވާއިރު ދެން އާދައިގެ ނިކަމެތިންގެ ހާލުހުންނާނެގޮތް ވިސްނާލަބަލަ.\nޑިސެމްބަރު 2, 2017 - 14:51\nހަމަ އަންހެނުންނެކޭ އެއްފަދައިން އަލިޔާލިބޭ ފިރިހެނުންވެސް އެބައުޅޭ. އަނިޔާއޭ ބުނީމަ ގިނަމީހުނަށް ހީވަނީ އެއީ ތަޅައިގެން ކުރާއަނިޔާކަމަށް. ނަފްސާނީގޮތުންވެސް އަނިޔާދެވޭނެ. ބޭވަފާތެރިވުމަކީވެސް ދެވޭ ފާޑެއްގެ އަނިޔާއެއް( ނަފްސާނީގޮތުން) އިނުމުގެ ކުރިން ފިރިހެނުންގެ ގޮތްވެސް ބަލާލުން ބުއްދިވެރި ރުޅިގަދަމީހެއްތޯ ވެސް ޓެސްޓް ކުރެވިދާނެ.\nޑިސެމްބަރު 2, 2017 - 14:43\nކަނބުލޯ ކަނބުލޮމެން ނަށް އުޅެވޭގޮތް ހަމަ ނޭނގެނީ ، މާސްޓަރެއް ކުރޫއެއް ކިޔާނެ ކަމެއް ނެތް ، މާމޮޅު ނަފުސާނީ އިލްމެއް ، ޖިސްމާނީ އަނިޔާއެއްގެ ވާހަކަ ދައްކާނެ ކަމެއް ނެތް ، ކޮން ބައްޕަޔަކަށް ތޯ ތިމާގެ އަމިއްލަ ދަރިފުޅު އޮޔާ ދުއްވާލަން ކެރޭނީ ، ހަމަ ހޭ ގަ ހުރި ދިވެހި ބަފަޔަކަށް ތިޔަފަދަ ކަމެއް ކުރާނެ ކަމަކަށް ގަބޫލެއް ނުކުރެވޭ ، ތިޔާ އުޅެނީ ކޮންމެވެސް ބޭވަފާތެރި ކަންތައްގަނޑެއް ، ކޮންމެހެން ދިވެހި ފިރިހެނުން ގެ އަގު ވައްޓާލަން ނޫޅޭ ، ކަނބުލޮ އެކަންޏެއް ނޫން ނަފުސާނީ، ޖިސްމާނީ މި ގައުމުގަ ކިޔަވާގެން ހުރީ ކީ ،،،، ޔަހޫދިއްޔަ އަދި ސޮލީބިއްޔަ މަކުތަބުތަކުން ޑރ ކަމުގެ ފާހެއްލިބުނަސް އެބަޖެހޭ މި މާތް އިސްލާމު ދީނުގައި ކަނބުލޮމެންގެ ދަރަޖަ ވެސް ދެނެގަން ނަން ، ފިރިމީހާގެ ހައްގުތަކެއް ވޭ މި ދީނުގައި ، ކަނބުލޮމެން ނަށް ވެސް ހައްގު ތަކެއް ވާހެން ،\nޑިސެމްބަރު 2, 2017 - 14:12\nއަންހެން ފުރޭތައިން ވެސް އުޅޭ.....!!!!\nޑިސެމްބަރު 2, 2017 - 13:38\nދެން އިބްރަތް ލިބުމުގެ ބަދަލުގައި މީހުންގެ ނިކަމެތިކަމުގެ ނަހަމަ ފައިދާ ތިޔަ މިޕްސްޓާރ ކިއާ ތަނުން ނަގަނީ ކީއްވެ؟ ތާކުންތާކު ނުޖެހޭ ޓެސްޓްތައް ހައްދައި މީހުން ފެލުން ނޫންކަމެއް ނުކުރޭ!!\nޑިސެމްބަރު 2, 2017 - 12:56\nކޮން،މެ އިރެއްގެވެސް އެކަހަލަ ކަމެއް ހިނގާފަ ވަނީނަމަ އެކަން ބެލެންޖެހޭނެ. ކޮބާ ޒިންމާދާރު ފަރާތްތައް ؟ ކޮބާ ދަރީގެ ހައްގު. މީހަކު ރިޕޯޓް ނުކުރިޔަސް އެކަން އިނގުމުން ބެލެންވާނެ..\nޑިސެމްބަރު 2, 2017 - 12:38\nމިފޮޓޯ ނެގީ ފިރިމީހާތަ ނިވަތަ ފަހުން ކުޅެފަތަ؟\nޑިސެމްބަރު 2, 2017 - 12:29\nމީނަ މި އުޅެނީ އަނެއްކާ ކޮންކަމެއް ހާސިލްނުވެގެންބާ.ޒެނީޝާ އިޖްތިާއީ މަސައްކަތްކުރީމާ މިނިސްޓަރުަކަން ދިނީމަ މީނަވެސް އެކަހަަ ަމެއްވޭތޯ އުޅެނީބާ.ދެން ނަފްސާނީ ބަލިޖެހިފަ ހުރި މީހަކު ނަފްސާނީ ބައްޔަށް އެހެން މީހުނަށް ދޭނެ ފަރުވާއެއް ނޯންނާނެ.ފުރަތަމަ ކަމަކީ ޑޮކްޓަރ މުޒުނީއަށް ދެއްކީވެސް އެހެން ބައެއްގެ ހައްގަށް އަރައިގަނެގެން. މީ މާ ހަމަޖެހޭ މީހެއްނޫން\nޑިސެމްބަރު 2, 2017 - 12:26\nއަންހެނުންގެ ފަރާތުން ފިރިހެނުންނަށް ލިބޭ އަނިޔާ ރާއްޖޭގައި މާގިނަ. ހަގީގަތް ބަލާފަ ވާހަކަ ފަތުރާތި. ފުންކޮށް ދިރާސާއެއް ހަދާ. ތޯތޯ ނުކިޔާ.\nޑިސެމްބަރު 3, 2017 - 00:21\nތިޔަބޭފުޅާ ވަރަށް ފުންކޮށް ދިރާސާއެއް ކުރައްވާފައިތޯ ތިޔަ ވިދާޅުވަނީ އަންހެނުންނަށްވުރެ ފިރިހެނުންނަށް ލިބޭ އަނިޔާ ގިނަކަމަށް؟ އެފަދަ ދިރާސާއެއް ކުރައްވާފައިވާނަމަ\nނަތީޖާ ހާމަކޮށްދެއްވުން އެދެން.\nޑިސެމްބަރު 2, 2017 - 12:19\nމިރާއްޖޭގަ ވެސް ރަނގަޅު ފިރިހެނުން އބަތިބި އެކަމަކު އަންހެން ކުދިން ބޮޑަށް ލޯބިވަނީ އެެން މީހުން ދެކެ\nނާޒް ފޭސް ބުކް ޕޯސަޓުތައް ބަލާލުމުން އަޅުގަނޑަށް ވިސްނުނީ ނާޒް އަށަ ނަފްސާނީ ދާއިރާގައި މަސައްކަތް ކުރުމަށް ވުރެެ ފިލްމު އިންޑަސްޓްރީގައި މަސައްކަތް ކުރުން މާ ރަނގަޅުވާނެ ކަމަށް ..\nޑިސެމްބަރު 2, 2017 - 12:11\nނޫސްކިޔާ މީހުނަށް އޮޅޭގޮތަށް އެއްޗިހި ނުލިޔާށެވެ. ނާޒު އަށް ގެވެހި އަނިޔާ ދިނީ ކުރީގެ ފިރިމީހާއެވެ. އެއީ ބިދޭސީ އެއް. ދިވެއްސެއްނޫން.\nޑިސެމްބަރު 2, 2017 - 12:05\nނާޒް އަށް އަނިޔާ ކުރި ފިރިއަކީ އިންޑިއާ މީހެއް\nޑިސެމްބަރު 2, 2017 - 12:01\nއެއީ ހުސްދޮގު އެގޮތަކައްނޫން ކަންތައްވީ ނާޒް ދަރިފުޅުދެކެ ލޯބިވާވަރު ބަލައިލީ އެގޮތަކައް ކަންތަކެއްނުކުރާނެކަންވެސް އެގޭނެ......ފިރިމީހާލޯބިވަންޏާ ވަރައްގިނަ ޓެސްޓްތައްކުރާނެ ..... ދިރިއުޅުމުގައި ރަގަޅު ގޮއްގޮތައް ވިސްނާތިއް......\nޑިސެމްބަރު 2, 2017 - 11:57\nނާޒްް އަށް އަނިޔާ ކުރި ނާޒްގެ ކުރީގެ ފިރިއަކީ އިންޑިއާ މީހެއް. ރާއްޖެ މީހެއް ނޫން.\nޑިސެމްބަރު 2, 2017 - 11:43\nނާޒު އެބުނާ ފިރިމީހާއަކީ ބިދޭސީއެއް. އެމިހާއާ ކައިވެނި ކުރިއިރުވެސް އެމީހަކީ މުޅިން ހަމަނޫން މީހެއްކަން ނާޒު އަށް އެގޭނެ. އޭނާއަކީ ނާޒުގެ ޕޭޝަންޓެއް. ސައިކޯ މީހެއް. އިންއިރުވެސް ނާޒުއަށް އެމީހާގެ ސައިކޯކަން އެގޭނެ\nޑިސެމްބަރު 2, 2017 - 11:35\nނާޒް ވީމަ އެއޮށް ނާޒުކު ދަނޑިވަޅުގަ ފޮޓޯވެސް އެބަހުރި. ޢަހަރެމެނަނަށް ކަމެއްވާހާ ފަހަރަކު ނުލިބޭ ފޮޓޯއެއް\nޑިސެމްބަރު 3, 2017 - 00:02\nމަގޭ ހިތަށް ވެސް ތިހެން އެބަ އަރާ. ގައިމު މި ކިޔަނީ 2017ގެ ވާހަކައެއް ނޫންވިއްޔަ.\nޑިސެމްބަރު 2, 2017 - 11:18\nހާދަލަހަކުން ތިޔަ ހާމަކުރެއްވީ... ޙަމްދަރުދީވަން ނާޒްއަށްވެސް ތިކަމުގައި.\nޑިސެމްބަރު 2, 2017 - 11:04\nދިވެހި ރައްޖޭގައި ފިރިހެނުންނޭ ކިޔާފަ އުޅެނީ ފުރޭތައިން. ދެރަކަމަކީ މިކަހަލަ ފުރޭތައިންގެ ދާވަނީގައި ނިޔަނެތި އަންހެނުން ޖެހޭތީ. އަދި އެޔައްވުރެވެސް ދެރަ ފުލުހުންނާއި ކޯޓުތަކުން މިކަމާ އަޅާކަހާނުލާތީ.\nޑިސެމްބަރު 2, 2017 - 13:05\nތި ބުނީ ހަމަ ތެދު ވާހަކައެއް. ފިރިހެނުންނެއް ނޫން ހަމަ ފުރޭތައިން!\nޑިސެމްބަރު 2, 2017 - 14:09\nޑިސެމްބަރު 2, 2017 - 11:02\nސްޕަރ ހިތްވަރުގަދަ. ގެވެށި އަނިޔާއަށް އެއްގޮތަކަށްވެސް ޓޮލަރޭޓް ކޮށްގެން ނުވާނެ. ކޮންމެ މީހަކީވެސް ގެވެށި އަނިޔާ އަށް ކެތްކެއްގެން ހުރުމަށްވުރެ މާ އަގުހުރި މުހިއްމު މީހެއް. އެކަމަށް ކެތް ކޮށްގެން ހުންނަނީ ފައިސާގެ ދަތިކަމަށް ބަލާފަ އެހެން ގޮތެއްނެތް ކަމަށް ވަންޏާ ބުނަން އޮތް ވާހަކައަކީ އަމިއްލަ އަށް މިނިވަންވެ އަމިއްލަ ކަހާތެދުވަން ފަސް ނުޖެހޭށޭ.


Blatter aai Platini ge suspention6aharah madhukoffi\nބްލެޓާ އާއި ޕްލެޓީނީ (ވ): ދެ މީހުންގެ ސަސްޕެންޝަންގެ މުއްދަތު ވަނީ ހަ އަހަރަށް މަދުކޮށްފައި\nފީފާގެ ރައީސް ސެޕް ބްލެޓާ އާއި ނާއިބް ރައީސް މިޝޭލް ޕްލެޓީނީ ސަސްޕެންޝަން ހަ އަހަރަށް ކުޑަކޮށްފި އެވެ.\nކޮރަޕްޝަނުގެ މައްސަލަތަކާހެދި މި ދެމީހުން ފީފާއިން ސަސްޕެންޑްކޮށްފައިވަނީ އަށް އަހަރަށެވެ. ނަމަވެސް މީގެ ތެރެއިން ދެ އަހަރު ކަނޑާލީ މި މައްސަލަ އިސްތިއުނާފު ކުރުމުންނެވެ.\nފީފާއިން ނިންމާފައިވަނީ ޔޫރަޕުގެ ފުޓްބޯޅަ ޖަމިއްޔާގެ ރައީސްކަން ވެސް ކުރަމުން އަންނަ ޕްލެޓިނީ އާއި ބްލެޓާގެ ސަސްޕެންޝަން ދެމިއޮންނާނެ ކަމަށެވެ. މި ގޮތަށް ނިންމުމުން ޔޫއޭފާގެ ރައީސަކު ހޮވަން ދެން މާހަލެއް ނުވެ އިންތިހާބު ބާއްވާނެ ކަމަށް ބެލެވެ އެވެ. އެ ޖަމާއަތުން ކުރިން ބުނަމުން އައީ އިންތިހާބު ބޭއްވުމާމެދު ގޮތެއް ނިންމާނީ އިސްތިއުނާފު މަރުހަލާ ނިމުމުން ކަމަށެވެ.\nމި ދެ މީހުން ސަސްޕެންޑްކުރީ ފީފާގެ ކޮރަޕްޝަން އިންތިހާ އަށް އިތުރުވެ އެތެރެ އާއި ބޭރުގެ ޕްރެޝަރު ބޮޑުވެ ފީފާގެ އެތިކްސް ކޮމިޓީން ހިންގި ތަހުގީގުގައި ބްލެޓާ ސޮއިކޮށް ޕްލެޓިނީ އަށް ދީފައިވާ 1.5 މިލިއަން ޕައުންޑްގެ މައްސަލާގަ އެވެ.\nއެތިކްސް ކޮމިޓީން ބުނީ މިއީ 2012 ވަނަ އަހަރުގެ ފީފާގެ އިންތިހާބުގައި ޕްލެޓިނީ ވާދަކުރުން ހުއްޓުވަން ދީފައިވާ ފައިސާ ކަމަށެވެ.\nނަމަވެސް މި ދެ ބޭފުޅުން ވިދާޅުވަނީ މިއީ 2002 ވަނަ އަހަރު ބްލެޓާގެ މުޝީރެއްގެ ގޮތުން ބްލެޓިނީ ކުރި މަސައްކަތުގެ އުޖޫރަ ކަމަށެވެ.\nބްލެޓާގެ ބަދަލުގައި ފީފާ އަށް އާ ރައީސަކު ހޮވަން އިންތިހާބު ބާއްވާނީ މާދަމާ އެވެ. އިންތިހާބަށް ހަ ކެނޑިޑޭޓަކު ކުރިމަތިލައްވާފައިވާއިރު އެންމެ ބޮޑަށް ވާދަކުރަނީ ޔޫއޭފާގެ ޖެނެރަލް ސެކްރެޓަރީ ޖިއާނީ އިންފަންޓީނޯ އާއި އޭއެފްސީގެ ރައީސް ޝައިހް ސަލްމާން ބިން އިބްރާހީމް އަލް ހަލީފާ އާއި ފީފާގެ ކުރީގެ ރައީސް އުރުދުންގެ ޕްރިންސް އަލީ ބިން އަލް ހުސައިނެވެ.


Eh dhuvahu 5,100 touristnaieku aa record eh\nއެއް ދުވަހު 5،100 ޓޫރިސްޓުން އައިސް އާ ރެކޯޑެއް\nބޯޑަރު އަލުން ހުޅުވުމަށް ފަހު ރާއްޖެއަށް ޒިޔާރަތް ކުރި އިންޑިއާ ޓޫރިސްޓުންތަކެއް: އެންމެ ބޮޑު އެއް މާކެޓަކީ މިހާރު އިންޑިއާ -- ފޮޓޯ: އަވަސް\nކޮވިޑް-19 އަށް ފަހު ރާއްޖޭގެ ބޯޑަރު ހުޅުވި ފަހުން އިއްޔެ ރެކޯޑް އަދަދަކަށް ޓޫރިސްޓުން ރާއްޖެ އަށް ޒިޔާރަތް ކޮށްފި އެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުން އިއްޔެ ރާއްޖެއަށް ރެކޯޑް އަދަދަކަށް ޓޫރިސްޓުން ޒިޔާރަތް ކޮށްފައިވެ އެވެ. އިއްޔެ އެކަނި 5،100 ޓޫރިސްޓުން އައިސްފައި ވެއެވެ. މި އަދަދަކީ ރާއްޖޭގެ ބޯޑަރު ޖުލައި 15 ގައި ހުޅުވި ފަހުން ރެކޯޑެކެވެ. މިހާތަނަށް އެއް ދުވަހެއްގެ މައްޗަށް އެންމެ ގިނައިން މީހުން އައި ދުވަހަކީ ޖެނުއަރީ މަހުގެ ތިން ވަނަ ދުވަހު އެވެ. ޓޫރިޒަމްގެ ބޮޑު ޗުއްޓީއާ ދިމާކޮށް އެ ދުވަހު ރާއްޖެއަށް 4،195 މީހުން އައިސްފައިވެ އެވެ.\nރާއްޖެއަށް 26 އެއާލައިނެއްގެ ދަތުރު\nރާއްޖެއަށް ގިނަ އަދަދަކަށް ޓޫރިސްޓުން އައިސް އާ ރެކޯޑެއް ހެދިއިރު، ރާއްޖެ އަށް އަންނަ އެއާލައިންގެ އަދަދު ވެސް ދަނީ އިތުރު ވަމުންނެވެ. ޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުން މިހާރު ރާއްޖެ އަށް 26 އެއާލައިންއަކުން ދަނީ ޓޫރިސްޓުން ގެންނަމުންނެވެ.\nޕޮލެންޑުގެ ގައުމީ އެއާލައިން ރާއްޖެއަށް\nރާއްޖެ އަށް އެންމެ ފަހުން ދަތުރު ފަށާފައި ވަނީ ޕޮލެންޑުގެ ގައުމީ އެއާލައިނެވެ. ރާއްޖެއަށް ކުރިން މާ ގިނައިން ޓޫރިސްޓުން ނާންނަ ނަމަވެސް މިހާރު އަލަށް ޓޫރިސްޓުން އަންނަމުންދާ މި މާކެޓުން ރާއްޖެއަށް ދަތުރު ފެށި "ލޮޓް ޕޮލިޝް އެއާލައިނުން" ރާއްޖެއަށް ފަށާފައިވަނީ ޗާޓަރު ދަތުރުތަރެކެވެ. ދިވެހި ކުންފުންޏެއް ކަމަށްވާ ސަން އޯޝަން މޯލްޑިވްސް އިން ޗާޓަރު ކުރި ފުރަތަމަ ދަތުރު މި އެއާލައިން އައިސްފައިވަނީ 294 މީހުން ގޮވައިގެންނެވެ.\nވެލާނާ އިންޓަނޭޝަނަލް އެއާޕޯޓް (ވީއައިއޭ) ބަލަހައްޓާ މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) އިން ބުނި ގޮތުގައި މާޗް މަހުގެ ނިޔަލަށް މި ދަތުރުތައް ބާއްވަމުންދާއިރު، ކޮންމެ ދަތުރެއްގައި 250 އެއްހާ ޓޫރިސްޓުން އަންނާނެ އެވެ.\nމިމަހު 159،126 ޓޫރިސްޓުން\nޓޫރިޒަމް ތަފާސް ހިސާބުތައް ދައްކާ ގޮތުން މިމަހުގެ 20 ވަނަ ދުވަހުގެ ނިޔަލަށް 159،126 ޓޫރިސްޓުން ވަނީ ރާއްޖެއަށް ޒިޔާރަތް ކޮށްފަ އެވެ. މިހާރު ރާއްޖެއަށް އެންމެ ގިނައިން ޓޫރިސްޓުން އަންނަ ގައުމަކީ އިންޑިއާ އެވެ. ޓޫރިޒަމްގެ އެންމެ ޕީކް ދުވަސްވަރު ނިމެނުންދާތީ ޔޫރަޕުން އަންނަ ޗާޓަރު ފްލައިޓްތައް މަދުވުމާއެކު އިންޑިއާ މިވަނީ ރާއްޖޭގެ އެއްވަނަ މާކެޓަށް ވެފަ އެވެ. އެ ގައުމުން މިހާތަނަށް 62،960 ޓޫރިސްޓުން އައިސްފައިވެ އެވެ. އަދި ދެވަނައަށް އެންމެ ގިނައިން މީހުން އައިސްފާ ރަޝިއާ ޓޫރިސްޓުންގެ އަދަދު އުޅެނީ 61،387 ގަ އެވެ.\nއިންޑިއާ ރަޝިޔާ ޓޫރިޒަމް + މިނިސްޓްރީ އޮފް ޓޫރިޒަމް ޑރ. އަބްދުﷲ މައުސޫމް ޓޫރިސްޓް އެރައިވަލް


Dia Mirza aai Vaibhav Rekhi kaiveni kohfi\nދިއާ މިރްޒާ އާއި ވައިބަވް ރެކީ ކައިވެނި ކޮށްފި\nދިއާ އާއި ވައިބަވް (ވ) ކައިވެނީގެ ރަސްމިއްޔާތަށް ފަހު އަދި ވައިބަވްގެ ދަރިފުޅު ސުނައިނާ\nބަތަލާ ދިއާ މިރްޒާ އާއި ވައިބަވް ރެކީ ކައިވެނިކޮށްފި އެވެ. ދިއާގެ ގޭގައި އޮންނަ ބޮޑު ބަގީޗާއެއްގައި އިއްޔެ ބޭއްވި މި ކައިވެނީގެ ރަސްމިއްޔާތުގައި ބައިވެރިވީ ދެ ފަރާތުގެ އާއިލާ އާއި ގާތް އެކުވެރިންނެވެ. ކައިވެންޏަށްފަހު ދިއާ އާއި ވައިބަވް ވަނީ މި ރަސްމިއްޔާތު ކަވަރު ކުރަން ދިއާގެ ގޭދޮށަށް އެއްވެ ތިބި ނޫސްވެރިންނާ ބައްދަލުކުރަން ބޭރަށް ނުކުމެފަ އެވެ. އަދި ހުރިހާ އެންމެންނަށް ފޮނި ކާއެއްޗެތި ވެސް ބަހާފައިވެއެވެ.\nމި ކައިވެނީގެ ރަސްމިއްޔާތުގައި ބައިވެރިވީ ބޮލީވުޑް ފަންނާނުންގެ ތެރޭގައި ބަތަލާ އަދިތީ ރާއޯ ހައިދަރީ އާއި ޑައިރެކްޓަރު ކުނާލް ދޭޝްމުކް ހިމެނެ އެވެ.\n"ރެހެނާ ހެ ތޭރެ ދިލް މޭ" ބަތަލާ ދިއާ މީގެ ކުރިން ވެސް ކައިވެންޏެއް ކޮށްފައި ވެއެވެ. ސާހިލް ސާންގާ އާއި ދިއާ 2014ގައި ކުރި ކައިވެނި ފަސް އަހަރު ފަހުން 2019ގައި ވަނީ ރޫޅިފަ އެވެ. މި ކައިވެންޏަށް ދިއާ އަށް ދަރިއަކު ލިބިފައެއް ނުވެ އެވެ.\nދިއާ، 39، އާއި ވައިބަވް ލޯބީގެ ގޮތުން ގުޅުނީ ސާހިލް ކައިރިން ވަރިވިތާ މާ ގިނަ ދުވަހެއް ނުވަނީހެވެ. ދިއާ ބުނާ ގޮތުގައި ވައިބަވް އަކީ އޭނާގެ ސޯލްމޭޓެވެ. އެހާވެސް އެ ދެ މީހުން ގުޅޭ ކަމަށް ދިއާ ބުނެފައި ވެއެވެ.\nވައިބަވް އަކީ ވިޔަފާރިއެކެވެ. އިންޑަސްޓްރިއަލިސްޓެކެވެ. ދިއާ އާ ކުރި ކައިވެންޏަކީ ވައިބަވްގެ ވެސް ދެ ވަނަ ކައިވެންޏެވެ. ވައިބަވްގެ ފުރަތަމަ އަނބިމީހާ ސުނައިނާ ރެކީ އަކީ ވަރަށް މަޝްހޫރު ޔޯގާ އިންސްޓްރަކްޓަރެކެވެ. މި ދެ މީހުންގެ އަންހެން ދަރިއެއް ވެސް ހުރެ އެވެ.\nވައިބަވް އާއި ދިއާގެ ކައިވެނީގައި ވައިބަވްގެ ދަރިފުޅު ވެސް ބައިވެރިވެފައި ވެއެވެ. ކައިވެނި ކުރި ތަނުގައި ވައިބަވްގެ ދަރިފުޅު ސުނައިނާ ހުރީ "ޕާޕާސް ގާލްސް" ޖަހާފައިވާ ބޯޑެއް ހިފައިގެންނެވެ. މިއީ ދިއާ އާއި ސުނައިނާގެ ގުޅުން ވަރަށް ރަނގަޅުކަމުގެ ހެއްކެއް ކަމަށް ނޫސްވެރިން ބުނެފައި ވެއެވެ.\nވަރި ކައިވެނި ދިއާ މިރްޒާ\nއިންޑިޔާއަށް ދިޔައީ ސަލްމާނާ ކައިވެނި ކުރަން: ސޯމީ


SunOnline: Football dhandaaeku Kulhudhuffushi zuvaanunge inthizaarah nimun!\nފުޓުބޯޅަ ދަނޑާއެކު ކުޅުދުއްފުށީ ޒުވާނުންގެ އިންތިޒާރަށް ނިމުން!\nޢާލިމް އަބްދުއްލަތީފް 23 Oct 2021, 21:05\nކުޅުދުއްފުށީ ޒިގްޒެގް ޓާފް ހުޅުއްވައިދެއްވީ ރައީސް އިބްރާހިމް މުހައްމަދު ސޯލިހު -- ފޮޓޯ/ ކުޅުފުއްފުށީ ސިޓީ ކައުންސިލް\n(ހދ.ކުޅުދުއްފުށިން) މިއަދަކީ ހދ. ކުޅުދުއްފުށީ ރައްޔިތުންނަށް ބޮޑު ދުވަހެކެވެ. ހާއްސަކޮށް ޒުވާނުންގެ އުއްމީދުތައް ފުރިހަމަ ވި ދުވަހެކެވެ. އިންތިޒާރަށް ނިމުން އައި ދުވަހެކެވެ. މިއަދު މި ރަށު ދަނޑު ކައިރީގައި ތިބި އެންމެންގެ މޫނުމަތިން ވެސް ފެނުނީ އުފާވެރިކަމުގެ ކުލަވަރެވެ.\n"އަޅުގަނޑުމެން މި ތިބީ ވަރަށް އުފަލުން މިއަދު. ވަރަށް ގިނަ ދުވަހުގެ އިންތިޒާރަށް ނިމުން މިއައީ. މިހާރު ބޭނުންވަނީ ދަނޑަށް އައިސް ކުޅެލަން،" ކުޅުދުއްފުށީ ޓާފް ދަނޑު ކައިރީގައި މަޑުކޮށްލައިގެން ހުރި ޒުވާނަކު ބުންޏެވެ.\nމީގެ އަށް އަހަރު ކުރިން ކުޅުދުއްފުށީ ފުޓުބޯޅަ ދަނޑު ބަންދުކުރީ އެ ތަނުގައި ފެންހިންދާ ނިޒާމު ގާއިމު ކުރުމަށެވެ. އެ ދުވަހުން ފަށައިގެން މިއަދާ ހަމައަށް ވެސް މި ރަށު ޒުވާނުން ތިބީ ދަނޑެއްގެ އުއްމީދުގައެވެ. ފެންވަރު ރަނގަޅު ޓާފް ދަނޑެއް ލިބޭތޯ އިންތިޒާރު ކޮށްގެންނެވެ.\nމިއަދުގެ މެޗު ބަލަން މި ރަށުގެ ގިނަ ބަޔަކު ވަނީ ގޮސްފައި -- ފޮޓޯ/ ކުޅުދުއްފުށީ އޮންލައިން\nކުޅުދުއްފުށީގައި މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓުން ތަރައްގީކުރި ފުޓުބޯޅަ ދަނޑު މިއަދު ވަނީ ހުޅުވައިފައެވެ. އެ ދަނޑު ހުޅުއްވައިދެއްވީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުއެވެ.\nކުޅުދުއްފުށީގެ ފުޓުބޯޅައަށް ލޯބިކުރާ ޒުވާނުންނަށް މިއަދު ލިބުނު ހަމައެކަނި އުފަލަކީ މިއަދު ފުޓުބޯޅަ ދަނޑު ހުޅުވުމެއް ނޫނެވެ. މި ދަނޑުގައި ފުރަތަމަ މެޗު ގައުމީ ޓީމާއެކު ކުޅެން ލިބުމަކީ އެ ޒުވާނުން ފަޚުރުވެރިވާ ކަމެކެވެ.\n"ސަރުކާރުން ޕްލޭން ކޮށްފައިވާ ގޮތަށް [ލީގު] ކުރިއަށް ގެންގޮސްފިނަަމަ މި ރަށު ޓީމެއް އިރާދަކުރެއްވިއްޔާ މާލޭގައި ކުޅޭނެ. އެބައުޅޭ ގައުމީ ޓީމަށް ކުޅެވޭ ފެންވަރުގެ ކުޅުންތެރިން އަޅުގަނޑު ގަބޫލުކުރާ ގޮތުގައި،" ޓީމް ކުޅުދުއްފުށީގެ ކުޅުންތެރިއެއް ކަމަށްވާ ހަސަން މުހައްމަދު ބުންޏެވެ.\nކުޅުދުއްފުށީ ޓީމުގެ ކުޅުންތެރިޔާ ހަސަން މުހައްމަދު -- ސަން ފޮޓޯ/ ޢާލިމް އަބްދުއްލަތީފް\nގައުމީޓީމާ ދެކޮޅަށް ކުޅެލަން ފުރުސަތު ލިބުނީތީ ހަސަން ވެސް ހުރީ ވަރަށް އުފަލުންނެވެ. މިފަދަ ފުރުސަތެއް ދެން ދިރިއުޅުމުގައި ނުލިބޭނެ ކަމަށް އޭނާ ބުންޏެވެ.\nކުޅުދުއްފުށީ ޓީމުގެ ކޯޗު މުހައްމަދު ދާއޫދު ބުނީ ފެންވަރު ރަނގަޅު ދަނޑަކަށް އިންތިޒާރު ކޮށްގެން ތިބޭތާ ވަރަށް ގިނަ ދުވަސް ވެއްޖެ ކަމަށެވެ. އަދި މިއަދު އެ އުއްމީދު ފުރިހަމަ ވެފައިވާ ކަމަށާއި ޔޫތު މިނިސްޓްރީއަށް ޝުކުރު އަދާކުރާކަމަށް އޭނާ ބުންޏެވެ.\n"އަޅުގަނޑުމެން ރަށު ދަނޑުތަކަކީ އަބަދުވެސް ވިނަ ހައްދާ ވަރަށް ރަނގަޅަށް ބަލަހައްޓަމުން އަންނަ ދަނޑުތަކެއް. މި ދަނޑާއެކު އިތުރު ހިތްވަރެއް، އިތުރު ޖޯޝެއް ލިބިގެން މިދިޔައީ" އޭނާ ބުންޏެވެ.\nކުޅުދުއްފުށީ ޓީމުގެ ކޯޗު މުހައްމަދު ދާއޫދު - ސަން ފޮޓޯ/ ޢާލިމް އަބްދުއްލަތީފް\nކުޅުދުއްފުށީ ޒިގްޒެގް ދަނޑު ހުޅުވުމަށް މިއަދު ޓީމް ކުޅުފުއްފުއްޓާއި ގައުމީ ޓީމުގެ ކުޅުންތެރިން ހިމެނޭ އެފްއޭއެމްގެ ޓީމެއް ވަނީ މެޗެއް ކުޅެފައެވެ. އެ މެޗު 6-0 އިން ކާމިޔާބު ކުރީ ގައުމީ ޓީމުންނެވެ.\nމިއަދުގެ މެޗު ބަލަން ގިނަ އަދަދެއްގެ ބަޔަކު ދަނޑަށް އައެވެ. ދަނޑުގެ ވަށައިގެން މީހުންތައް އޮތީ ފުރިފައެވެ. މި ދަނޑުގައި މި ރަށު ރައްޔިތުން މިހާރު ބޭނުންވަނީ ސިޑިބަރިއެކެވެ. އަދި ރޭގަނޑު ވެސް ކުޅެވޭ ގޮތަށް ލައިޓު ހަރުކުރުމެވެ.\nމިއަދުގެ ދަނޑު ހުޅުވުމުގެ ރަސްމިއްޔާތުގައި މިނިސްޓަރު މަހުލޫފް މި ރަށު ރައްޔިތުންނަށް އުފާވެރިކަން ލިބޭފަދަ ވާހަކަތަކެކެވެ. އުއްމީދު އާވާފަދަ ވާހަކަތަކެކެވެ.\nމަހުލޫފް ވިދާޅުވީ މި ދަނޑުގެ މަސައްކަތް އަދި ނުނިމޭ ކަމަށެވެ. އަދި ދަނޑުގެ ފެންސުގެ މަސައްކަތް މިހާރު ވެސް ކުރިއަށް ދާ ކަމުގައި އޭނާ ވިދާޅުވިއެވެ.\n"ރައީސް ވިދާޅުވެއްޖެ އަޅުގަނޑު ކައިރީގައި މި ރަށުގެ މި ދަނޑުގައި ލައިޓާއި ރޮސްޓްރަމްގެ މަސައްކަތް ފަށާދެއްޗޭ. އިރާދަކުރެއްވިއްޔާ ވަރަށް އަަވަހަށް އެ މަސައްކަތް ފެށިގެންދާނެ،" މަހުލޫފް ވިދާޅުވިއެވެ.\nމީގެ އިތުރުން މަހުލޫފް ވިދާޅުވީ މި ރަށުގައި ސިންތެޓިކް ޓްރެކެއް ގާއިމު ކުރން ނިންމައިފައިވާ ކަމަށެވެ. އަދި ނެޓްބޯލް، ބާސްކެޓް، ހޭންޑްބޯލް، އަދި ވޮލީބޯލް ކުޅެވޭ ގޮތަށް އިންޓަނޭޝަނަލް މެޗުތައް ކުޅެވޭ ފެންވަރުގެ އިންޑޯ ސްޕޯޓްސް ކޮމްޕްލެކްސްއެއް މިރަށުގައި ގާއިމުކުރަން ނިންމައިފައިވާ ކަމަށެވެ.\n"އިންޑިއާގެ އެހީތެރިކަމާއެކު އެ މަސައްކަތް އިރާދަކުރެއްވިއްޔާ މިއަންނަ އަހަރު ފެށޭނެ،" އޭނާ ވިދާޅުވިއެވެ.\nމިއަދު ހުޅުވި ފުޓުބޯޅަ ދަނޑާއެކު މި ރަށުގެ ކުދިބޮޑު އެންމެން ތިބީ ވަރަށް އުފަލުންނެވެ. އެ ދަނޑުގައި ކުޅެލަން ދިއުމަށް މި ރަށު ޒުވާނުން ތިބީ ކެތްމަދުވެފައެވެ. މި ރަށު ރައްޔިތުންގެ ޝުކުރު ސަރުކާރަށް އޮހުނީ، މިނިސްޓަރު މަހުލޫފް ދެއްވި އުފާވެރި ހަބަރުތަކާއެކުގައެވެ.\nމި ދަނޑާއެކު ކުޅުދުއްފުށީ ފުޓުބޯޅައިގެ އާ ބާބެއް ލިޔަން ފެށުނީއެވެ. އެތައް ކުރިއެރުމެއް މި ރަށުގެ ފުޓުބޯޅައަށް މި ދަނޑާއެކު އަންނާނެއެވެ.